পলিমাল্চিং ব্যবহারে স্ট্রবেরী চাষ করে পশ্চিমবঙ্গের আবুল বাসার নামের এই কৃষক আয় করছেন লক্ষাধিক (WB Farmer Get Success In Strawberry Farming) পলিমাল্চিং ব্যবহারে স্ট্রবেরী চাষ করে পশ্চিমবঙ্গের আবুল বাসার নামের এই কৃষক আয় করছেন লক্ষাধিক (WB Farmer Get Success In Strawberry Farming)\nAbul Basar,afarmer from West Bengal, is earning millions by cultivating strawberry by using polymulch\nপলিমাল্চিং ব্যবহারে স্ট্রবেরী চাষ করে পশ্চিমবঙ্গের আবুল বাসার নামের এই কৃষক আয় করছেন লক্ষাধিক (WB Farmer Get Success In Strawberry Farming)\nKJ Staff Thursday, 24 December 2020 03:47 PM\nStrawberry Farming (Image Credit - Google)\nসুস্বাদু, লোভনীয় লাল রঙের স্ট্রবেরী (Strawberry) এখন খুবই জনপ্রিয় একটি ফল। বর্তমানে এই স্ট্রবেরী ফলের আবাদ করে কৃষকেরা ভালো আয়ও করতে পারছেন। পশ্চিমবঙ্গের আবহাওয়ার উপযোগি জাত যেমন থিয়েগো, সুইট চার্লি, সেলভা ইত্যাদি শীতের মরশুমে খুব ভালো চাষ হয়। স্ট্রবেরী বিশেষ যত্নের ফল, তাই এর চাষে পলিমাল্চিং পদ্ধতি ব্যবহার করলে খুব ভালো ফল পাওয়া যায়, রোগ পোকার থেকেও ফসলকে সুরক্ষিত রাখা যায়। আর পলিমাল্চ বলতে সিলপউলিনের সানকুলের ৩০ জি এস এম –এর পলিমাল্চ সর্বোৎকৃষ্ট, যার কোন তুলনাই হয় না। সানকুলের পলিমাল্চ ফিল্মগুলির বিশেষ বৈজ্ঞানিক পদ্ধতিতে তৈরী করা হয় যার উপরের দিকটি রুপোলী ও ভেতরের দিকটি কালো বর্ণের। বাইরের দিকের রুপোলী বর্ণ সুর্যের আলোর বিচ্ছুরণ ঘটিয়ে স্ট্রবেরী গাছের সালোকসংশ্লেষের মাত্রা বাড়িয়ে গাছের স্বাস্থ্যের উন্নতি ঘটায় ও ফলন অনেক বেশী পাওয়া যায়। আবার কালো রঙের ভেতরের দিকটি মাটিতে সুর্যরশ্মি প্রবেশ করতে না দেওয়ায় আগাছা একেবারেই জন্মাতে পারে না। তবে পলিমাল্চ বেডের জন্য ড্রিপ সেচ হল সর্বোৎকৃষ্ট। ড্রিপ সেচ না লাগালে ঘন ঘন অল্প পরিমান জল সেচের প্রয়োজন।\nচাষ পদ্ধতি (Strawberry Cultivation method) –\nভাদ্র-আশ্বিন মাসে চারা রোপন করতে হয়। গুণ মানের লক্ষ্যে ও ভাইরাস রোগ প্রতিরোধে টিসুকালচার চারাই সর্বোৎকৃষ্ট। বিঘা প্রতি ৩২৯০ টি চারা বসাতে হয়। চারা রোপনের আগে মূল জমিতে ৪০ কুইন্টাল জৈব সার বা ২৫ কুইন্টাল কেঁচো সার, ২৫ কেজি নিম কোটেড ইউরিয়া, ৮০ কেজি সি. সু. ফসফেট, ৭৫ কেজি মিউরেট অফ পটাশ, ৫-৭ কেজি অনুখাদ্য ও কিছুটা সিলিকা বিঘা প্রতি দিয়ে বেড তৈরি করতে হবে। উঁচু বেডের মাঝের নিচু নালাগুলিতে ঘন ঘন অথচ অল্প পরামাণে জলসেচ দরকার। জানুয়ারীর মাঝামাঝি থেকে ফল পাকতে শুরু করলে প্যাকেটজাত করে বাজারজাত করা হয়।\nসানকুলের এই পলিমাল্চ আগাছা নিয়ন্ত্রণের সাথে সাথে সুসংহত উপায়ে কীট দমনে প্রভুত সাহায্য করে ফলে জৈব উপায়ে স্ট্রবেরী উৎপাদন করতে সুবিধা হয়। সম্প্রতি সানকুলের ৩০ জি এস এম –এর পলিমাল্চ (Polymulch) ব্যবহার করে উত্তর ২৪ পরগনার কৃষকবভাই আবুল বাসার স্ট্ব্রবেরী চাষ করছেন, ড্রিপ সেচ ছাড়াই। তিনি উইন্টারড্রম জাতটি লাগিয়েছেন এবং ভালো উৎপাদন ও আয়ের আশা করছেন।\nআরও পড়ুন - সবজী চাষ করে সফল কৃষক বিশ্বজিৎ ঘরামি, পশ্চিমবঙ্গের দক্ষিণ চব্বিশ পরগণা জেলার এই কৃষক আজ সকলের মধ্যমণি (Biswajit Gharami,asuccessful farmer of West Bengal)


পুলিশ আশ্বস্ত করেছে, এটাই শেষ ঘটনা, পুনরাবৃত্তি ঘটবে না: আইএসপিআর - Deshamar24.com\nবৃহস্পতিবার, আগস্ট ৬, ২০২০ ৯:৩৮ অপরাহ্ণ\nকক্সবাজারের টেকনাফে মেরিন ড্রাইভের শামলাপুর পুলিশ চেকপোস্টে অবসরপ্রাপ্ত সেনা কর্মকর্তা মেজর সিনহা মোহাম্মদ রাশেদ খান একজন পুলিশ সদস্যের গু’লিতে মারা যান। অনাকাঙ্ক্ষিত এই ঘটনায় বাংলাদেশ সেনাবাহিনী ও পুলিশ অত্যন্ত ম’র্মা’হত। পুলিশের পক্ষ থেকে আশ্বস্ত করা হয়েছে, এটাই শেষ ঘটনা। ভবিষ্যতে এই ধরনের কোনো ঘটনার পুনরাবৃত্তি ঘটবে না।\nঅবসরপ্রাপ্ত মেজর সিনহা মো. রাশেদ খানের মৃ’ত্যুর ঘটনায় প্রধানমন্ত্রীর নির্দেশে স্বরাষ্ট্র মন্ত্রণালয়ের পক্ষ থেকে উচ্চপর্যায়ের যৌথ তদন্ত কমিটি গঠন করা হয়েছে। ৪ আগস্ট থেকে তদন্ত কার্যক্রম শুরু হয়েছে। গতকাল বুধবার সেনাবাহিনীর প্রধান ও পুলিশের আইজিপি সরেজমিন ঘটনাস্থল পরিদর্শন করেন। নিজ নিজ বাহিনীর স্থানীয় কর্মকর্তাদের সঙ্গে মতবিনিময় করেন।\nসেনাবাহিনী প্রধান ও পুলিশের আইজিপি উভয়ই ঘটনাটিকে একটি বি’চ্ছিন্ন ঘটনা হিসেবে চিহ্নিত করেন। ঘটনায় সংশ্লিষ্ট ব্যক্তিদের দায়ভার বাহিনী নেবে না বলে উল্লেখ করেন তাঁরা।\nসিনহা মো. রাশেদ খানের মৃ’ত্যুর ঘটনায় সুষ্ঠু তদন্ত এবং দোষী ব্যক্তিদের দৃষ্টান্তমূলক শা’স্তি দুই বাহিনীর মধ্যে বিদ্যমান আস্থা আরও গভীর ও সুদৃঢ় করবে বলে উভয়ই আশাবাদ ব্যক্ত করেন।তথ্য সূত্র:প্রথম আলো\nলেবাননে জ’রুরি খাদ্য ও মেডিকেল টিম পাঠাচ্ছে বাংলাদেশ\nকাজের ছেলেকে বি’য়ে করতে কি’শোরীর কাণ্ড!\nবি’য়ে করতে কি’শোরীর কাণ্ড-বাড়ির কাজের ছে’লের স’ঙ্গে এক...\nলেখাপড়া করতে না দেওয়ায় অবাক কা’ণ্ড নববধূর!\nঅ’বাক কাণ্ড নববধূর-টাঙ্গাইলের গোপালপুরে লেখাপড়া করতে না দেয়া’য়...\nশিক্ষাপ্রতিষ্ঠানের ছুটি বৃদ্ধি পেতে পারে, আজ যা জানাল মন্ত্রণালয়\nশিক্ষাপ্রতিষ্ঠানের ছুটি বৃদ্ধি পেতে পারে-করোনাভাইরাসের কারণে গত ১৭...\nএক সরকারি কলেজের ৮ শিক্ষকের স’নদই ভু’য়া!\n৮ শিক্ষকের সনদই ভু’য়া-শি’ক্ষাই জাতির মেরুদ’ণ্ড। একজন শিক্ষার্থীকে...\nসংবাদ সম্মেলনে আসছেন শিক্ষামন্ত্রী, আসতে পারে নতুন সিদ্ধান্ত\nসংবাদ সম্মেলনে আসছেন শিক্ষামন্ত্রী-আগামী ৩০ সেপ্টেম্বর দুপুরে সংবাদ...


এপ্রিল 22, 2019 বাইনারি বিকল্প সম্পর্কে রিভিউ লেখক স্বর্ণা খলিল 61260 দর্শকরা\nকেন এই পরিস্থিতি তৈরি হতে পেরেছিল এবং আপনি সুযোগ দ্বারা তাকে preshim না? হুয়েইয়ে স্মার্টফোনের রুটিংয়ের পরে এতো আবর্জনা ছিল এবং অ্যান্ড্রয়েড 4.0 এ 4.ইন্সটাফরেক্স কাস্টমার সার্ভিস 1 ছিল এবং ব্যাটারি স্ট্যান্ডবাই মোডে ঠিক6ঘন্টা যথেষ্ট ছিল। আমি ফার্মওয়্যার ব্যাক আপ করতে হবে\nগৌরীকে নিয়ে প্রচণ্ড পজেসিভ ছিলেন শাহরুখ। গৌরী চুল খুলে রাখলে সবাই নাকি তাকিয়ে দেখত। তাতে এসআরকে-র রাগ হত। এই নিয়ে এক বার দু’জনের ঝগড়াও হয়েছিল। যার ফলে একাই বন্ধুদের সঙ্গে জন্মদিন পালন করেন গৌরী। শাহরুখকে না বলেই চলে যান মুম্বইয়ে।\nনরুণিয়া আলখাল্লার জেব থেকে চশমা বের করে নাকে এঁটে পাতা ওল্টাতে লাগলেন, "এই যে. ধারা এক্সওয়ানবিফরটিন. পাঁচশো ও এক হাজার ডলারের ভাঙতি নাই! . না, ইন্সটাফরেক্স কাস্টমার সার্ভিস এটাতো নয়. " পরের পাতা ওল্টালেন তিনি, "এক্সওয়ানএফসেভেন. ব্যবহারে বংশের পরিচয়. না, এটাও তো নয়. কই গ্যালো?" কটমটিয়ে কোচিং সেন্টারের কোচের দিকে চাইলেন তিনি। কোচ ফ্যাকাসে মুখে ঠোঁট চেটে বললো, "স্যার, আমার যে ঠিক খেয়াল নাই. " আপনার বিকল্পটি আপনার নিজস্ব খনির খামার, তাহলে সরঞ্জামের গুণমান এবং কার্যকারিতা উপর ফোকাস।\nস্বরস্বীকৃতি এবং Cortana ও Microsoft-র পণ্যগুলি উন্নত করার জন্য ব্যবহারকারীর লক্ষ্য উন্নত করার জন্য Microsoft আপনার ভয়েস ডেটা ব্যবহার করে।\nসর্বাধিক লেন্সটি উচ্চ স্বচ্ছতা উপাদান (গ্লাস, প্লাস্টিক, খনিজ) এর যত্নসহকারে মসৃণ এবং মসৃণ টুকরা যা দুটি গোলাকৃতি বা সমতল এবং গোলাকার (দুটি লেন্স এবং আরও জটিল সমবায় পৃষ্ঠভূমি সহ) রয়েছে। মাঝখানে লেন্সগুলির তুলনায় পুরু যা সংগ্রহ করা হয় (ইতিবাচক) বলা হয়, স্কেটারিং (নেতিবাচক) লেন্স বলা হয় যার প্রান্তগুলি মাঝের চেয়ে পুরু। একটি ইতিবাচক লেন্সের ফোকাসে এটির অন্য দিকে অবস্থিত এক বিন্দুতে পড়ে থাকা রেগুলিকে সংগ্রহ করার ক্ষমতা রয়েছে। অন্যদিকে, নেতিবাচক লেন্সগুলি প্রান্তের প্রান্তগুলিতে এটির মধ্য দিয়ে ক্ষণস্থায়ী রেগুলিকে প্রতিফলিত করে।\nজিনপিংয়ের প্রতি আনুগত্য প্রকাশ করতে বাধ্য করা হচ্ছে।\nমনে রাখবেন যে, কোনো দালাল ক্লায়েন্ট নিজের জন্য পছন্দসই যন্ত্র নির্বাচন করতে পারবেন কিনা সে স্বাধীনভাবে বিক্রি বা পেশাদারী ফাটকাবাজেরা স্বয়ংক্রিয় আলগোরিদিম বা বিনিয়োগ ব্যবহার করে।\nনিয়ন্ত্রণের বিষয় - রাজস্ব ও ব্যয়ের সূচক, ভারসাম্য পত্রের আইটেমগুলিতে পরিবর্তন, সমগ্র বা পৃথক এলাকায় এন্টারপ্রাইজের ক্রিয়াকলাপগুলিকে চিহ্নিতকারী সূচকগুলির সিস্টেম ইত্যাদি। ডুমুর। 11. তরল পোষাক অ্যাপ্লিকেশন\n6.2. উপায় বিনিয়োগ: ব্যক্তি ও যৌথ বিনিয়োগ বোর্ডের পরিচালনা পর্ষদের দ্বারা পরিচালিত কোম্পানির সাধারণ স্টক লাভ ডিস্ট্রিবিউশন পরিকল্পনাটি অনুমোদিত হয়: 458, 666, 666 এর উপর ভিত্তি করে, 0.25 ইউয়ান (ট্যাক্স সহ) একটি নগদ লভ্যাংশ প্রতিটি 10 শেয়ারের জন্য সমস্ত শেয়ারহোল্ডারদের বিতরণ করা হবে এবং0শেয়ারগুলি ( কর সহ) বোনাস শেয়ার পাঠানো হবে, এবং প্রভিডেন্ট ফান্ড দ্বারা বৃদ্ধি করা হবে না। ইকুইটি।\nযারা নিরন্তর প্রচেষ্টা চালিয়ে, এ ফ্যামিলি নাইটকে সফল করতে অহরহ অলক্ষ্যে কাজ করেছেন, যেসব দীপ্ত সারথিরা কোন স্বীকৃতির ইচ্ছা বা সম্মাননা পাওয়ার তোয়াক্কা না করে, দিনের পর দিন মহড়া করে, সময় দিয়ে অনুষ্ঠান অনুষ্ঠানের এমন ছন্দ-বদ্ধ, আনন্দঘন পরিবেশ সৃষ্টি করেছেন, এসব নিঃস্বার্থ সৃজনশীল সাথী মানুষগুলোর জন্য কৃতজ্ঞতাজ্ঞাপন ও সাধুবাদ মনের গভীরতা থেকে উঠে আসে। এবার দ্বিতীয় প্রশ্নটাই আসি আমরা কি সারা জীবন শুধু লস আর লস ই দিয়ে যাবো। উত্তরে বলবো সেটা আপনার শিক্ষা এবং আপনার কৌশলের উপর নির্ভর করবে। আপনার যদি ব্যবসায়ীক কোন কৌশল না থাকে বা আপনার ইন্সটাফরেক্স কাস্টমার সার্ভিস যদি এই ব্যবসা সম্পর্কে কোন ধরনের জ্ঞান না থাকে তাহলে যে ভাবে চলছে তা চলতেই থাকবে অর্থাৎ আপনি সারা জীবন লস আর লস ই দিয়ে যাবেন। তাই এখান থেকে ঘুরে দাঁড়ানোর জন্য আপনাকে কৌশল অবলম্বন করতে হাবে এবং এই ব্যবসা সম্পর্কে প্রাথমিক ধারনা হলেও থাকতে হবে। অধিকাংশ বিনিয়োগকারীরই প্রাথমিক ধারনা হয়ে যায় কিন্তু তাদের কোন ধরনের ব্যবসায়ীক কৌশল থাকে না বলে তারা বেশিরভাগ সময়ই লসের সম্মুক্ষীন হয়।\nFastfoodgame - খেলোয়াড়দের তাদের নিজস্ব রেস্টুরেন্টে মেনু জন্য খাদ্য কিনতে। তারা প্রস্তুত করা হয় এবং বিক্রি, এবং সমস্ত মুনাফা আউটপুট হিসাব চলে যায়। সেখান থেকে, তহবিল কোনো বিধিনিষেধ (কোন পয়েন্ট) ছাড়া ফোন থেকে বা পেমেন্ট সিস্টেমের মাধ্যমে স্থানান্তরিত করা হয়। একটি উপহার নিবন্ধনের জন্য প্রদান, একটি দৈনন্দিন বোনাস এবং সার্ফিং সাইট, প্লাস একটি 2-স্তর অধিভুক্ত প্রোগ্রাম। অন্যদিকে ছয়টি সংস্কারমূলক কাজের মাধ্যমে র‍্যাংকিংয়ের ৭৭তম অবস্থান এবং দক্ষিণ এশিয়ার দেশগুলোর শীর্ষে উঠে এসেছে ভারত।\nUS Payment Service ইন্সটাফরেক্স কাস্টমার সার্ভিস এর মাধ্যমে Paypal, Moneybookers, Google Addsence সহ বিভিন্ন কোম্পানি থেকে Payment গ্রহন করতে পারবেন। অল্প বয়স্ক ব্যক্তি এবং মধ্যবয়সী ব্যক্তি এবং এমনকি অবসরপ্রাপ্তদের মধ্যে জনপ্রিয় ধরনের আয়, যা বড় আর্থিক ইনজেকশনগুলির প্রয়োজন হয় না। এটি প্রায়ই একটি উচ্চ ঝুঁকি বিনিয়োগ হিসাবে বলা হয়।\n1-2 - চমৎকার! দৃশ্যত, আপনি বিষাক্ত শক্তির একটি সর্বনিম্ন আছে। এটি আপ রাখুন!\nইন্সটাফরেক্স কাস্টমার সার্ভিস - বাইনারি অপশন\nউন্নত নৈতিক চরিত্রের মানুষের সঙ্গে মেলামেশা করুন। ৭৮. ১৯৭১ সালের ইন্সটাফরেক্স কাস্টমার সার্ভিস ৭ই মার্চ বঙ্গবন্ধু কোথায় ভাষণ দিয়েছিলেন? ঢাকার রেসকোর্স ময়দানে


সীমান্ত বাঁধন চৌধুরী ৪:৫২ অপরাহ্ণ, জুন ০৩, ২০১৮\nছোট বা বড় পর্দায় যার উপস্থিতি মানেই বিনোদনের শেষ নেই। অসংখ্য নাটক ও বেশ কয়েকটি ছবিতে অভিনয় করে দর্শকদের কাছে তুমুল জনপ্রিয় হয়েছেন যিনি। তিনি নন্দিত কথা সাহিত্যিক হুমায়ূন আহমেদের আবিষ্কার ডা. এজাজুল ইসলাম।\nডা. এজাজ অভিনয়, চিকিৎসা সেবা এবং হুমায়ূন আহমেদের সাথে কাজের অভিজ্ঞতা নিয়ে খোলামেলা আলোচনা করেছেন। আলোচনার সেই চুম্বক অংশ পাঠকদের জন্য তুলে ধরেছেন পরিবর্তন ডটকমের প্রতিনিধি সীমান্ত বাঁধন চৌধুরী।\nপরিবর্তন ডটকমের প্রতিও আমার শুভকামনা।


চলচ্চিত্রে ক্যারিয়ার দিয়েই যাত্রা শুরু করলেন শ্রাবণী - gmnewsbd\nপ্রকাশিত: ৯:৫৪ পূর্বাহ্ণ, জুন ১০, ২০২১ | আপডেট: ৯:৫৪:পূর্বাহ্ণ, জুন ১০, ২০২১\nবিনোদন ডেস্কঃ শ্রাবনীর টার্গেট ছিলো ফিল্ম। অবশেষে তার সেই স্বপ্ন যেন ধীরে ধীরে পূরণ হতে চলছে। নবাগত অভিনেত্রী শ্রাবনী সিনহা। স্বপ্ন পূরনের পথটা চলচ্চিত্রে ক্যারিয়ার দিয়েই শুরু করলেন তিনি। এরই মাঝে পরপর তিনটি ছবিতে কাজ শুরু করে নবাগত অভিনেত্রী হিসেবে হ্যাট্রিক গড়লেন! এই সময় পর্যন্ত সোলায়মান আলী লেবু পরিচালিত ‘প্রেম প্রীতির বন্ধন’ তার তৃতীয় ছবি। তার আগে পরিচালক রফিকুল ইসলাম বুলবুলের দুটি ছবিতে কাজ শুরু করেছে।”প্রেম প্রীতির বন্ধন” ছবিটিতে সে আমান রেজার বিপরীতে কাজ করছে।\nবড় পর্দা ছাড়াও , বর্তমানে জয় সরকারের পরিচালনায় তার দুটি ধারাবাহিক প্রচার হচ্ছে দুটি টিভি চ্যানেলে। তবে শ্রাবনীর এখন থেকে ধ্যান জ্ঞান সাধনা সব কিছুই চলচ্চিত্রকে ঘিরে। ছবিটি নিয়ে শ্রাবনী সিনহা জানান, ‘চরিত্রটি শুনে তার ভালো লেগেছে।’ উল্লেখ করার বিষয় হলো, এই চরিত্রটি নিয়ে আরো দু’জন নায়িকার সঙ্গে কথা হয়েছিল। কিন্তু শেষ পর্যন্ত পরিচালকের পছন্দ হয় শ্রাবনীকেই।\nশ্রাবনীর ইচ্ছে বড় পর্দায় একজন সফল অভিনেত্রী হওয়ার। সে জন্য নিজেকে সেভাবে ঝালাই করেই পাকাপোক্ত হয়ে মাঠে নেমেছেন । প্রশিক্ষণ নিয়েছেন, নাচ,ফাইট,সাতার, ড্রাইভিং সব কিছুরই। এমনকি\nশরীরটাকে ফিট রাখতে জিমে গিয়ে ঘামও ঝরাচ্ছেন! মোট কথা আটঘাট বেধেই চলচ্চিত্রের রঙ্গীন রুপালী পর্দায় উপস্থিতি তিনি।


প্রথম দিনেই ৫০ কোটি আয়ের আশায় ‘থাগস অব হিন্দুস্থান’\n০৭ নভেম্বর ২০১৮, ০৬:২৯\nঢাকা, ৭ নভেম্বর (জাস্ট নিউজ) : আর মাত্র ১দিন বাকি! চলতি বছরের বহুল প্রতীক্ষিত সিনেমা ‘থাগস অব হিন্দুস্থান’ মুক্তি পেতে যাচ্ছে ভারতসহ বিশ্বের বিভিন্ন প্রেক্ষাগৃহে। দীপাবলি উপলক্ষ্যে আগামীকাল ৮নভেম্বর মুক্তি পেতে যাচ্ছে কাঙ্খিত এই সিনেমাটি। ছবিটি নিয়ে ইতোমধ্যেই বেশ উচ্চাশা কাজ করছে পরিবেশকদের মধ্যে।\n৩০০ কোটি রুপির বাজেটের সিনেমায় প্রথম দিনেই ৫০ কোটি রুপি আয়ের লক্ষ্য প্রযোজক ও পরিবেশকদের। মুক্তির কয়েকদিন আগেই আয়ের এই হিসাব করে ফেলেছেন তারা।\nএই উচ্চাশা শুধুমাত্র বাজেটের কারণে নাকি অন্যকিছুর জন্য, এ বিষয়ে ‘থাগস অব হিন্দুস্থান’ ছবির পরিবেশক অক্ষয় রথি বলেছেন, ‘ছবির প্যাকেজের দিকে তাকিয়ে দেখুন, কারা অভিনয় করেছেন? গল্পটা কী নিয়ে? এ ছবি প্রথম দিনে আয়ের সব রেকর্ড না ছাড়িয়ে কি পারে? তাছাড়া যশরাজ ফিল্মসের ছবি বলে কথা।’\nচলচ্চিত্র ব্যবসা বিশেষজ্ঞ তরণ আদর্শ রথির সঙ্গে সুর মিলিয়ে বলেছেন, ‘এ ছবি দর্শক দেখবেন, টিকিট নিয়ে হাহাকার পড়ে যাবে, হতে পারে আরও অনেক কিছুই। যশরাজ ফিল্মস, আমির, অমিতাভ, ক্যাটরিনা সব মিলিয়ে এ ছবির প্রথম দিনের আয় রেকর্ড গড়বে।’


কাটাঘুড়ি ০৪.০২.২০২১ - Kanak Chapa\n15 Mar কাটাঘুড়ি ০৪.০২.২০২১\nPosted at 07:17h in কাটাঘুড়ি\tby\tRumana Morshed Kanak Chapa0Comments\nআমি অতদিন বাঁচতে চাই না\nগত বৃহস্পতিবার চলে গেলেন আমাদের সঙ্গীত জগতের অন্যতম প্রধান ওস্তাদদের একজন সঞ্জীব দে। তার মৃত্যুতে আমি তার আত্মার শান্তি কামনা করছি। তিঁনি যতবড় জাননেওয়ালা সঙ্গীতজ্ঞ ছিলেন তারচেয়েও বড় ধরনের ভালো মানুষ ছিলেন। তাঁর সঙ্গে আমার দেখা হয় চ্যানেল আই সেরাকণ্ঠের প্রতিযোগিতার প্রথম দিকের বাছাইয়ে সারা বাংলাদেশের বাছাইপর্বে।অনেক শিল্পী, সঙ্গীত পরিচালক একসময় সারা দেশময় ঘোরার সময় সবাইকেই আলাদা করে বোঝা যেতো কিন্তু উনি কেমন যেন ক্যামোফ্লাজ হয়ে যেতেন। বিনয়ের অবতার একদম। হঠাৎ সিলেটের পথে মধ্য যাত্রাবিরতিতে উনি পাশের চেয়ারে বসে খেতে খেতে বললেন কনকচাঁপা আপনার কাছে আমার একটা অনুরোধ আছে,আমি হেসে বললাম অনুরোধ! বলেন প্লিজ। উনি বললেন, ‘আরতি মুখোপাধ্যায় এর গাওয়া এ চারুকেশে সুচারু কবরী গানটি আপনি জানেন?’ বললাম, ‘জী দাদা’।উনি বললেন, ‘তাহলে এই গান আপনি পুরনো দিনের গান হিসেবে রেকর্ড করেন। আপনার কণ্ঠে দারুণ হবে।’ আমি খুবই আনন্দিত হলাম যে উনি আমাকে চেনেন বলে। এরপর আর দেখা হয়নি কখনও কিন্তু অনেকেই আমার কাছে গান শিখতে চাইলে আমি যে কয়েকজন এর কাছে পাঠিয়ে থাকি ( আমি এখনো নিজেকে গান শেখানোর যোগ্য ভাবিনা) তার মধ্যে উনিই প্রধান।\nবাংলাদেশের টিভি চ্যানেলগুলোর কাছে আমার প্রশ্ন, আপনারা যে চ্যানেলগুলো চালান, গান বাজনা দিয়ে টিআরপি বাড়ান, আপনাদের কি কোন সামাজিক দায় নেই? ভালো সঙ্গীতচর্চা, সংস্কৃতির চর্চা বিষয়ক কোন দায়বদ্ধতা আপনাদের নেই? যারা বিভিন্ন চ্যানেলে গানের কাজ করেন তারা বাংলাদেশের সঙ্গীতের ইতিহাস, শিল্পীদের কোয়ালিটির ভালো মন্দ, সিনিয়র জুনিয়র শিল্পীদের সিরিয়াল জানেন? প্রতিটি মিডিয়ার গান সংশ্লিষ্ট কর্মকর্তাদের কাছে প্রশ্ন ( চ্যানেল আই বাদে) আলুপটল ব্যবসায়ী আর সংগীত এর মতো সুকুমার বৃত্তি নিয়ে কাজকর্ম করার পার্থক্য বোঝেন আপনারা? বাংলাদেশের প্রথিতযশা শিল্পীদের ব্যাক্তিগত ফোন মোবাইল নম্বর আপনাদের কাছে আছে? সঞ্জীব দে কে চিনতেন? তার অবদান জানেন? কারা কারা তাঁর ছাত্রছাত্রী ছিলেন আন্দাজ আছে? সঞ্জীব’দার বাবা ছিলেন এই উপমহাদেশের জ্ঞানী সঙ্গীতজ্ঞ শ্রদ্ধেয় মিথুন দে।বলাই বাহুল্য তাঁর বাবার মতই খুব নিরবে সঞ্জীব’দাও চলে গেলেন। এবং তা নিয়ে কোনো চ্যানেলেই কোন সংবাদ ছিলো না বলা যায়। এসব ব্যাপারে খুবই অভিমান হয়,নিজেকে স্বার্থপর মনে হয়,মনে হয় আমি এবং আমরাই দায়ী। উচ্চাঙ্গসংগীত, শাস্ত্রীয় সঙ্গীতের কোন কদর কখনো বাংলাদেশে তেমন ভাবে ছিলো না। কাদা পলির দেশ,এখানে হয়তো উচ্চাঙ্গসংগীত ঠিকঠাক জমে উঠতে পারেনা তাই এর প্রসার ও কম।হতেই পারে কিন্তু উচ্চাঙ্গসংগীত যে আমাদের সঙ্গীত চর্চার জন্য অপরিহার্য বিষয় তা কি আমরা ভুলে যাবো? আমাদের এই সঙ্গীত জগৎ কিন্তু এখন ভালোই বড় হয়েছে এবং অনেক শিল্পী প্রতিষ্ঠিত হয়ে এই গানকেই পেশা হিসেবে নিয়েছে,নিয়েছি এবং ভবিষ্যতেও অনেকেই পেশা হিসেবে নিতে ইচ্ছুক। কিন্তু সেই গানের ভিত গড়ে দেয়ার “উচ্চাঙ্গসংগীত” শেখানোর মানুষ কই? খুবই অল্প কয়জন জাননেওয়ালা ওস্তাদ ছিলেন তাঁরা ওপারে চলে গেছেন। কেউ কালের বিবর্তনে হারিয়ে গেছেন কেউ পেশা বদল করেছেন কেউ বিদেশে পাড়ি দিয়েছেন কারণ তাঁদের পৃষ্ঠপোষকতা করার কেউ নাই অথচ কি না তাঁদেরও ভাত খেতে হয়, বাজার করতে হয়! সরকার ইচ্ছে করলেই এই গুনী মানুষদের একটু দেখাশোনা করে তাঁদের জীবন সহজ করে দিতে পারেন।এবং তা যে এই ত্রিভঙ্গমুরারি মিডিয়ার জন্য কতো উপকারী হবে তা কেউই যেন বুঝেও বুঝে উঠতে পারছে না।\nআমি সব কিছু নিয়ে খুবই আশাবাদী কিন্তু খুব হতাশার সঙ্গে গত কয় বছর ধরে এই জগতের বন্ধ্যাত্ব লক্ষ্য করছি।হঠাৎ করে অনেক সঙ্গীত পরিচালক চলে গেলেন, ছবির জগৎ এলোমেলো, সিডি বিক্রি হয়না, তার উপর করোনা এসে শেষ পেরেক ঠোকার বুদ্ধি! অথচ কতো প্রতিভাময় কণ্ঠ জন্ম নিচ্ছে! তারা ঘুরেফিরে সেই পুরনো গান গুলোই গাচ্ছে এমনকি ছবিতেও পুরনো গান,গানের একাংশ জুড়ে দেয়া হচ্ছে।এগুলো সত্যিই বন্ধ্যাত্বের স্পষ্ট লক্ষ্মণ। তার উপর শিল্পীর কণ্ঠ, আচার আচরণ, শেখানোর জন্য বিজ্ঞ শিক্ষিত সঙ্গীতজ্ঞের অভাব আমাদের এইসব হতে চাওয়া শিল্পীদের দেউলিয়া করে দিচ্ছে।শিখতে না পেরে উপায়হীন হয়ে ঝা চকচকে চ্যানেলের অনুষ্ঠানে,বিয়ে বাড়িতে, এর চিলেকোঠায় ওর গ্যারেজে শিল্পীরা মজমা জমাচ্ছে! বিভিন্ন চ্যানেলের লাইভে সুরে বেসুরে অসুরে যা ঘটছে তার চেয়ে ভয়াবহ আর কিছু নাই। এই অবস্থা ঠিক করা না গেলেও কিছু মেরামত করার জন্য আমাদের পিছনে ফিরে সেই গোড়া থেকে তৈরি হওয়ার জন্য একজন সঞ্জীব’দের কাছে ফিরে যেতে হবে।কিন্তু তাঁরা তো অভিমান নিয়ে নিরবে চলে যাচ্ছেন, যাওয়ার সময় যদি অভিশাপ দিয়ে যান তো আমরা কোথায় দাঁড়াবো! আমি যেমন সঙ্গীত এবং উচ্চাঙ্গসংগীত শিখেছি বাংলাদেশের প্রখ্যাত সংগীতশিল্পী জনাব বশীর আহমেদ সাহেবের কাছে।তিনি কি আমাকে শুধুই সঙ্গীত শিখিয়েছেন? না,তিনি আমাকে সঙ্গীত বাদেও একজন শিল্পীর জীবনাচার শিখিয়েছেন, ভুলভাল করলে তিনি শাসন করেছেন কড়া ভাবে এবং তা আরও পাকাপোক্ত করতে আমার বাবা আরও শাসন করেছেন। সেই শাসন এর বেড়াজাল আমি আজো ডিঙ্গাতে পারিনি।আজও কোন পোষাক পরিচ্ছদ পরিধান করার আগে আমি ভাবি আমার মা কি বলবেন অথচ কিনা আমি মধ্যবয়সী একজন মানুষ। আমাদের শিল্পীদের উচ্চাঙ্গসংগীত, শাস্ত্রীয় সঙ্গীত সাধনার সঙ্গে সঙ্গে একটু সার্বিক শাসন দরকার। তারজন্য প্রয়োজন অনেক জন সঞ্জীব’দে। কিন্তু তারা যদি অভিমান করেন তো তার ফলাফল হিসেবে গান নীচে নামতে নামতে হীরো আলম পর্যন্ত বলবে “এগুলো হচ্ছেটা কি! ছি ছি ছি এগুলো গান!” আমি অতদিন বাঁচতে চাই না।


প্রতিদিন যে পানীয় খেলে কিডনি ভালো থাকবে ! - Ekusher Bangladesh\nউপকরণ: এক মুঠো ধনেপাতা ও তিন গ্লাস পানি।\nপ্রণালী: একটি পাতিলে পানি নিয়ে ও এক মুঠো ধনেপাতা নিয়ে সিদ্ধ করুন। ১০ মিনিট পর চুলা থেকে নামিয়ে ঠাণ্ডা করুন। এবার পানীয়টি ছেঁকে পান করুন। প্রস্রাবের মাধ্যমে শরীর থেকে বিষাক্ত পদার্থ দূর করবে। প্রতিদিন অন্তত এক কাপ এই পানীয়টি পান করুন। তবে কোনো খাবার খাওয়া যদি আপনার নিষেধ থাকে তবে চিকিৎসকের পরামর্শ নিন।\nPrevious articleএবসের একাউন্ট ছাড়া আপনার ইকামা চেক করতে পারবেন না ! ( ভিডিও )\nNext articleস্ত্রী বিদেশ, মেয়েরা নানা বাড়ি: গাছে ঝুলছে কৃষক !


রোহিঙ্গা গ্রামে সামরিক ঘাঁটি...-613022 | কালের কণ্ঠ | kalerkantho\nরোহিঙ্গা গ্রামে সামরিক ঘাঁটি\nমিয়ানমারের ওপর আন্তর্জাতিক চাপ বাড়াতে হবে\nমিয়ানমার থেকে প্রাণভয়ে পালিয়ে আসা প্রায় ১১ লাখ রোহিঙ্গাকে ফিরিয়ে নেওয়ার ব্যাপারে মিয়ানমারের আশ্বাস ও চুক্তির ভবিষ্যৎ নিয়ে সংশয় ক্রমেই ঘনীভূত হচ্ছে। এর আগে অনেকেই এমন আশঙ্কা প্রকাশ করেছিলেন যে মিয়ানমার মুখে যা-ই বলুক, কার্যত তারা রোহিঙ্গাদের ফিরিয়ে নেবে না। এখন সে আশঙ্কাই যেন সত্য হতে চলেছে। লন্ডনভিত্তিক মানবাধিকার সংস্থা অ্যামনেস্টি ইন্টারন্যাশনাল জানিয়েছে, মিয়ানমারের রাখাইন রাজ্যে থাকা রোহিঙ্গাদের যে গ্রামগুলো আগে বুলডোজার দিয়ে মাটিতে মিশিয়ে দেওয়া হয়েছিল, এখন সেখানে সামরিক স্থাপনা নির্মাণ করা হচ্ছে। হেলিপ্যাড, রাস্তাঘাট বানানো হচ্ছে। তাহলে চুক্তি অনুযায়ী প্রত্যাবাসিত রোহিঙ্গারা যাবে কোথায়? তারা কি কেউ সেনাঘাঁটির মধ্যে ফিরে যেতে চাইবে?\nবাংলাদেশের প্রধানমন্ত্রী শেখ হাসিনা রোহিঙ্গা প্রত্যাবাসনে সিঙ্গাপুরের সহযোগিতা চেয়েছেন। আগেও বাংলাদেশের পক্ষ থেকে আসিয়ানভুক্ত অন্যান্য দেশের সহযোগিতা চাওয়া হয়েছে। মিয়ানমার আসিয়ানের সদস্য হওয়ায় ধারণা করা হয় যে আসিয়ানভুক্ত দেশগুলো এ ক্ষেত্রে কিছুটা হলেও প্রভাব বিস্তার করতে পারে। কিন্তু বাস্তবে মিয়ানমারের আচরণে উল্টোটাই লক্ষ করা যাচ্ছে। কিছুদিন আগে মিয়ানমার বাংলাদেশ সীমান্তে ভারী অস্ত্রশস্ত্রসহ বিপুল সেনা সমাবেশ ঘটানোয় উত্তেজনা বেড়ে গিয়েছিল। দ্বিপক্ষীয় আলোচনায় উত্তেজনা কিছুটা প্রশমিত হলেও জানা যায় যে এখনো সীমান্তরেখার কাছেই রয়েছে তাদের সেই সেনা প্রস্তুতি। অনেকেই ধারণা করছেন, রোহিঙ্গা প্রত্যাবাসন ঠেকাতে তারা আবারও যেকোনো সময় উত্তেজনা বিস্তারের চেষ্টা করতে পারে। তাই বাংলাদেশকে যেমন প্রয়োজনীয় প্রস্তুতি রাখতে হবে, তেমনি দ্বিপক্ষীয় আলোচনার পাশাপাশি বহুপক্ষীয় আলোচনায় জোর দিতে হবে। জাতিসংঘের সম্পৃক্ততা বাড়াতে হবে।\nপ্রায় ১১ লাখ রোহিঙ্গাকে দীর্ঘদিন ধরে ভরণপোষণ করা বাংলাদেশের পক্ষে অসম্ভব একটি কাজ। তা ছাড়া কক্সবাজারের বিভিন্ন পাহাড়ি এলাকায় তারা যেভাবে বসবাস করছে, তাও অত্যন্ত ঝুঁকিপূর্ণ। আসন্ন বর্ষায় পাহাড়ধসের শিকার হয়ে বহু রোহিঙ্গার প্রাণহানি হতে পারে। তাই তাদের দ্রুত প্রত্যাবাসনে মিয়ানমারের ওপর আন্তর্জাতিক সম্প্রদায়কে আরো বেশি চাপ সৃষ্টি করতে হবে। প্রয়োজনে মিয়ানমারের ওপর কঠোর অর্থনৈতিক অবরোধ আরোপ করতে হবে। আসিয়ান দেশগুলোকে কার্যকর ভূমিকা রাখতে হবে। তত দিন পর্যন্ত রোহিঙ্গা জনগোষ্ঠীকে বাঁচিয়ে রাখতে প্রয়োজনীয় সাহায্য-সহযোগিতা অব্যাহত রাখতে হবে। খাদ্যাভাবে যদি একজন রোহিঙ্গাও মারা যায়, তা হবে সভ্য দুনিয়ার জন্য অত্যন্ত লজ্জাকর। আমরা আশা করি, মিয়ানমারের শুভবুদ্ধির উদয় হবে। চুক্তি অনুযায়ী রোহিঙ্গাদের দ্রুত ফিরিয়ে নেওয়া শুরু করবে এবং রোহিঙ্গাদের নিজস্ব ভূমিতে সামরিক স্থাপনা নির্মাণ অবিলম্বে বন্ধ করবে।\nমর্মান্তিক বিমান দুর্ঘটনা ১৪ মার্চ, ২০১৮ ০০:০০


ওয়ার্ডপ্রেস ওয়েবসাইট তৈরি করতে আসলেই কত খরচ হয়? | rapanex\nby Jahid Alvi · Published March 29, 2020 · Updated June 12, 2020\nআমাদের প্রায়শই জিজ্ঞাসা করা প্রশ্নগুলির মধ্যে একটি হ’ল ওয়ার্ডপ্রেস ওয়েবসাইট তৈরি করতে কত খরচ হয়? মূল ওয়ার্ডপ্রেস সফ্টওয়্যারটি বিনামূল্যে থাকার পরেও কোনও ওয়েবসাইটের ব্যয় পুরোপুরি আপনার বাজেট এবং লক্ষ্যগুলির উপর নির্ভর করে। এই নিবন্ধে, আমরা চূড়ান্ত প্রশ্নের উত্তর দেওয়ার জন্য সাজিয়েছি: একটি ওয়ার্ডপ্রেস ওয়েবসাইট তৈরি করতে আসলে কত খরচ হয়? ওয়েবসাইট তৈরি করার সময় কীভাবে অতিরিক্ত অর্থ ব্যয় করা ও খরচ কমাতে হবে তাও আমরা আপনাকে দেখাব। এটি একটি দীর্ঘ পোস্ট এবং সে কারণেই আমরা কি কি বিষয় আলোচনা করবো তার একটি সারণী যুক্ত করেছি। এখানে আমরা এই নিবন্ধটি কভার করব।\nএকটি ওয়ার্ডপ্রেস সাইটে কত খরচ হয় ?( বাজেট -5000 )\nএকটি ওয়ার্ডপ্রেস সাইটে কত খরচ হয় ?( বাজেট 5000+ )\nওয়ার্ডপ্রেস দিয়ে একটি ইকমার্স সাইট তৈরিতে কত খরচ হয়?\nকীভাবে অতিরিক্ত অর্থ প্রদান এবং ব্যয় হ্রাস করা যায়\nওয়ার্ডপ্রেস যে কেউ ডাউনলোড এবং ব্যবহারের জন্য টাকা পয়সা লাগে না। এটি একটি ওপেন সোর্স সফ্টওয়্যার যা আপনাকে যে কোনও ওয়েবসাইটে এটি ইনস্টল করার স্বাধীনতা দেয়। সুতরাং যদি ওয়ার্ডপ্রেস বিনামূল্যে হয়, তবে ব্যয়টি কোথা থেকে আসবে?\nএকটি স্ব-হোস্টেড ওয়ার্ডপ্রেস সাইট তৈরি করতে আপনার ফাইলগুলি সঞ্চয় করতে আপনার ওয়েব হোস্টিংয়ের প্রয়োজন। ইন্টারনেটের প্রতিটি ওয়েবসাইটের হোস্টিং দরকার। এটি ইন্টারনেটে আপনার ওয়েবসাইটের বাড়ি।\nসব ধরণের ওয়েবসাইটের জন্য বিভিন্ন হোস্টিং পরিকল্পনা উপলব্ধ। আপনার প্রয়োজনীয়তার সাথে খাপ খায় এমন একটি বাছাই করা দরকার যা আপনার বাজেটের সাথে খাপ খায়। পরবর্তী, আপনার একটি ডোমেন নাম প্রয়োজন হবে । এটি ইন্টারনেটে আপনার ওয়েবসাইটের ঠিকানা হবে এবং আপনার ব্যবহারকারীরা আপনার ওয়েবসাইটে পৌঁছানোর জন্য ব্রাউজারে টাইপ করবেন (উদাহরণস্বরূপ, rapanex.com বা google.com)। ওয়ার্ডপ্রেস সহ, আপনি ব্যবহার করতে পারেন এমন প্রচুর বিনামূল্যে ওয়েবসাইট থিম রয়েছে। তবে আপনি যদি আরও কিছু উন্নত / কাস্টম চান, তবে আপনি একটি প্রিমিয়াম থিম ক্রয় করতে পারেন বা একটি কাস্টম তৈরি করতে পারেন যা ব্যয় বাড়িয়ে তুলবে। ওয়ার্ডপ্রেসের জন্য 55,000+ ফ্রি প্লাগইন রয়েছে। এগুলি আপনার ওয়েবসাইটগুলির জন্য অ্যাপ্লিকেশন এবং এক্সটেনশন। যোগাযোগের ফর্ম, গ্যালারী ইত্যাদির মতো বৈশিষ্ট্যগুলি ভাবেন। সুতরাং আপনি যখন আপনার পরিস্থিতির উপর ভিত্তি করে কেবল হোস্টিং এবং ডোমেন ব্যয় নিয়ে একটি ওয়েবসাইট তৈরি করতে পারেন , আপনি অতিরিক্ত সরঞ্জাম এবং পরিষেবাদির জন্য অর্থ প্রদান নাও করতে পারেন। যে কারণে লোকেরা কোনও ওয়ার্ডপ্রেস ওয়েবসাইটের আসল ব্যয় খুঁজে বার করতে প্রায়ই বিভ্রান্ত হয়। আসুন আপনাকে একটি ওয়ার্ডপ্রেস সাইট তৈরির আসল ব্যয়ের ধারনা দেই।\nআপনার প্রয়োজনের উপর নির্ভর করে, ওয়ার্ডপ্রেস ওয়েবসাইট শুরু করার জন্য আপনার ব্যয়টি 5000 টাকা থেকে 10,000 টাকা থেকে 15,000 হাজার টাকা পর্যন্ত হতে পারে, এমনকি সর্বোচ্চ 20,000 হাজার বা তারও বেশি হতে পারে।\nআপনি কী ধরণের ওয়েবসাইট তৈরি করছেন এবং এটির জন্য আপনার কী প্রয়োজন তা জানা গুরুত্বপূর্ণ কারণ এটি সরাসরি আপনার ব্যয়কে প্রভাবিত করবে। তবে চিন্তা করবেন না, আমরা কীভাবে একটি আর্থিক বিপর্যয় এড়াতে এবং সেরা সিদ্ধান্ত নিতে পারি তা আপনাকে দেখাব।\nএকটি ওয়ার্ডপ্রেস সাইট তৈরি করতে কত খরচ হয় ? (বাজেট -5000)\nআপনি নিজের জন্য একটি ব্লগ ওয়ার্ডপ্রেস ওয়েবসাইট তৈরি করতে পারেন এবং আপনার ব্যয় 5000 টাকা এর নিচে রাখতে পারেন। এখানে একটি স্বল্প বাজেটের একটি ওয়ার্ডপ্রেস ওয়েবসাইটের ব্যয় দরা হচ্ছে।\nএকটি ডোমেন নাম সাধারণত(.com) 800 টাকা বছর হয়, এবং ওয়েব হোস্টিং সাধারণত (SSD linux shared 1GB) 1500 টাকা বছরে ব্যয় হবে।\nবিদ্র: এটি codeforhost এর দাম অনুসারে, বিভিন্ন কম্পানির বিভিন্ন রকম দাম থাকতে পারে। আপনি চাইলে Codeforhost থেকে হোস্টিং কিনতে পারেন কারন Codeforhost কম টাকায় সর্বচ্চ মানের হোস্টিং দিয়ে থাকে।\nএর পরে, আপনার হোস্টিং অ্যাকাউন্টে ওয়ার্ডপ্রেস ইনস্টল করতে হবে । আপনি একবার ওয়ার্ডপ্রেস ইনস্টল করার পরে, একটি বিনামূল্যে টেম্পলেট ব্যবহার করে আপনি আপনার ওয়েবসাইটের জন্য একটি নকশা চয়ন করতে পারেন।\nওয়ার্ডপ্রেসের জন্য হাজার হাজার পেশাগতভাবে ডিজাইন করা বিনামূল্যে থিম রয়েছে যা আপনি ইনস্টল করতে পারেন। কিছু উদাহরণের জন্য 65সুন্দর ফ্রি ওয়ার্ডপ্রেস ব্লগ থিমের বিশেষজ্ঞ-চয়ন দেখুন ।\nআপনি একবার ওয়ার্ডপ্রেস টেমপ্লেটটি নির্বাচন করার পরে, ওয়ার্ডপ্রেস থিম ইনস্টল করবেন ।\nএর পরে, আপনি নিজের ওয়েবসাইটে কোনও বৈশিষ্ট্য যুক্ত করতে চাইবেন যেমন কোনও যোগাযোগের ফর্ম, একটি ফটো গ্যালারী, একটি স্লাইডার ইত্যাদি যুক্ত করতে 40,000+ এরও বেশি ওয়ার্ডপ্রেস প্লাগইন রয়েছে যা আপনাকে এটি করতে সহায়তা করবে। প্লাগইনগুলি আপনার ওয়ার্ডপ্রেস সাইটের জন্য অ্যাপ্লিকেশন বা এক্সটেনশনের মতো।\nContact Form7– আপনার ওয়ার্ডপ্রেস সাইটে যোগাযোগ ফর্মগুলি যুক্ত করুন\nSocial Share – সেরা ওয়ার্ডপ্রেস সোশ্যাল মিডিয়া প্লাগইন যা আপনার ওয়েবসাইটের পোস্ট গুলো শেয়ার করেতে সাহায্য করবে।\nYoast SEO – আপনার ওয়ার্ডপ্রেস এসইও উন্নত করুন এবং গুগল থেকে আরও ট্র্যাফিক পান।\nWP Super Cache – ক্যাশে যুক্ত করে আপনার ওয়েবসাইটের গতি উন্নত করে\nWPvivid – ফ্রি ওয়ার্ডপ্রেস ব্যাকআপ প্লাগইন\nWordfence Security – ওয়েবসাইট ম্যালওয়্যার স্ক্যানার এটি ফ্রি/পেইড দুটি ভার্সন রয়েছে আপনি ফ্রি ভার্সন ব্যাবহার করতে পারেন।\nবিভিন্ন বৈশিষ্ট্য যুক্ত করতে এবং আপনার ওয়ার্ডপ্রেস সাইটের প্রসারিত করতে আরও অনেক ফ্রি ওয়ার্ডপ্রেস প্লাগইন রয়েছে।\nতাহলে ওয়েবসাইটের মোট ব্যয়: প্রতি বছর 2300 টাকা\nএকটি ওয়ার্ডপ্রেস সাইট তৈরি করতে কত খরচ হয় ? (বাজেট 5000+)\nআমরা আমাদের ব্যবহারকারীদের সর্বদা ছোট থেকে শুরু করার এবং তার ওয়েবসাইট বাড়ার সাথে সাথে আরও বৈশিষ্ট্য যুক্ত করার পরামর্শ দিই। আপনার সত্যিকারের প্রয়োজন নেই এমন কোনও কিছুর জন্য আপনি অর্থ প্রদান করবেন না।\nআপনি আপনার ওয়েবসাইটে আরও বৈশিষ্ট্য যুক্ত করার সাথে সাথে আপনার ওয়েবসাইটের ব্যয় বাড়তে শুরু করবে। আপনার সাইট টি যেহেতু বড় হচ্ছে বিজিটর ভাড়বে তাই হোস্টিং প্ল্যান পরিবর্তন করতে হবে। আমি ধরে নিচিছ ডোমেন নাম সাধারণত(.com) 800 টাকা বছর হয়, এবং ওয়েব হোস্টিং সাধারণত (SSD linux shared 2GB) 2300 টাকা বছরে ব্যয় হবে। আপনি আপনার সাইটের জন্য একটি প্রিমিয়াম ওয়ার্ডপ্রেস থিম নিতে পারেন। ফ্রি ওয়ার্ডপ্রেস থিম বিপরীতে, এই থিম অতিরিক্ত বৈশিষ্ট্য এবং অগ্রাধিকার সহায়তা নিয়ে আসে। জার বাজার মূল্য আনুমানিক $40 (3300 টাকা)\nWP Rocket(pro) – আপনার সাইটের গতি বাড়ানোর জন্য প্রিমিয়াম ওয়ার্ডপ্রেস ক্যাশিং প্লাগইন।( 3000 টাকা 1বছর )\nWordfence Security(pro) – অ্যান্টি-ভাইরাস, ফায়ারওয়াল এবং ম্যালওয়্যার স্ক্যান। ( 8200 টাকা 1 বছর )\nYoast SEO(pro) – আপনার ওয়ার্ডপ্রেস এসইও উন্নত করুন এবং গুগল থেকে আরও ট্র্যাফিক পান।( 7300 1বছর )\nআরও অনেকগুলি প্রিমিয়াম ওয়ার্ডপ্রেস প্লাগইন রয়েছে যা আপনি যুক্ত করতে পারেন। আপনি যত প্রিমিয়াম প্লাগইন বা অ্যাডোন যুক্ত করবেন তা আপনার ওয়ার্ডপ্রেস সাইটের দাম বাড়িয়ে দেবে।\nতাহলে ওয়েবসাইটের মোট ব্যয়: 24900 টাকা ।\nওয়ার্ডপ্রেস ই-কমার্স ওয়েবসাইট তৈরি করতে কত খরচ হয় ?\nওয়ার্ডপ্রেস ই-কমার্স ওয়েবসাইট তৈরির ব্যয়টি উল্লেখযোগ্যভাবে বেশি হতে পারে, তবে সম্ভাব্য ক্ষতির হাতছাড়া ও ওভারস্পেন্ডিং এড়াতে কীভাবে ওয়ার্ডপ্রেস ইকমার্স ওয়েবসাইট বানাবেন তা আমরা আপনাকে দেখাব।\nহোস্টিং এবং ডোমেন ছাড়াও, আপনার ই-কমার্স সাইটেরও একটি এসএসএল শংসাপত্রের প্রয়োজন হবে যার মূল্য প্রায় 800 টাকা বছরে। এসএসএলকে গ্রাহকের ডেটা যেমন ক্রেডিট কার্ডের তথ্য, ব্যবহারকারীর নাম, পাসওয়ার্ড ইত্যাদি নিরাপদে স্থানান্তর করে। এর পরে, আপনাকে একটি ওয়ার্ডপ্রেস ই-কমার্স প্লাগইন নির্বাচন করতে হবে। ওয়ার্ডপ্রেসের জন্য বেশ কয়েকটি ই-কমার্স প্লাগইন রয়েছে তবে WooCommerce এর কাছাকাছি কেউ আসে না। এটি সর্বাধিক জনপ্রিয় ওয়ার্ডপ্রেস ই-কমার্স প্লাগইন যা আপনাকে আপনার পণ্য / পরিষেবাদি বিক্রয় করার জন্য শক্তিশালী অনলাইন স্টোর তৈরি করতে দেয়।\nএর পরে, আপনার নিজের ওয়েবসাইটে ওয়ার্ডপ্রেস এবং WooCommerce ইনস্টল করতে হবে।\nWooCommerce বিনামূল্যে থাকা অবস্থায় অতিরিক্ত বৈশিষ্ট্যের জন্য আপনাকে অর্থ প্রদানের অ্যাডোন ব্যবহার করতে হবে। আপনার ওয়েবসাইটটিতে আপনাকে কত অ্যাডোন যুক্ত করতে হবে তার উপর নির্ভর করে আপনার ওয়েবসাইটের দাম বাড়বে।\nএকবার আপনি প্রস্তুত এবং চলমান পরে, আপনি আপনার সাইটের জন্য একটি WooCommerce প্রস্তুত ওয়ার্ডপ্রেস টেম্পলেট চয়ন করতে হবে। পূর্ণ WooCommerce সমর্থন সহ বেশ কয়েকটি প্রিমিয়াম ওয়ার্ডপ্রেস থিম রয়েছে। আপনি চাইলে ফ্রি থিম ব্যবহার করতে পরেন। প্রিমিয়াম থিমে অতিরিক্ত বৈশিষ্ট্যগুলিতে অ্যাক্সেস দেয়। আমি দরে নিচ্ছি প্রিমিয়াম থিম।\nই-কমার্স সাইটের খরচ:-\nDomain – ( 800 টাকা ).com\nHosing – Linux Reseller Hosting 5GB SSD ( 3000 টাকা )\nSSL – 800 টাকা\nTheme – Mega Shop ( 3000 টাকা )\nPlugin – WooCommerce (free)\nবিদ্র: আপনি যত বেশি প্রমিয়াম প্লাগিন ব্যাবহার করবেন কস্টিং ততো বেড়ে যাবে ।\nআপনার ব্যয়কে কম রাখার সর্বোত্তম উপায় হ’ল ছোট থেকে শুরু করা বা ফ্রি প্লাগিন ব্যবহার করা এবং আপনার ব্যবসা বাড়ার সাথে সাথে এক্সটেনশন/প্লাগিন এবং পরিষেবা যুক্ত করা।\nওয়ার্ডপ্রেস ইকমার্স ওয়েবসাইট তৈরির মোট ব্যয় (Basic): 6600 টাকা (বিদ্র: এখানে কোন প্লাগিনের দাম দরা হয় নাই)\nকীভাবে অতিরিক্ত অর্থ পরিশোধ করা থেকে বিরতো থাকা যায় ?\nআমি সব সময় ব্যবহারকারীদের সর্বদা ছোট থেকে শুরু করার পরামর্শ দিই এবং তারপরে এটি বাড়ার সাথে সাথে তাদের ওয়ার্ডপ্রেস সাইটটি বড় করার পরামর্শ দেই। আপনি ফ্রি প্লাগইন এবং টেম্পলেট ব্যবহার করে অল্প বাজেটের ওয়েবসাইট দিয়ে শুরু করতে পারেন। একবার আপনি দর্শক পেতে শুরু করার পরে, আপনি প্রিমিয়াম টেম্পলেট, ইমেল বিপণন, পেইড ব্যাকআপ প্লাগইন, ওয়েবসাইট ফায়ারওয়াল ইত্যাদির মতো প্রিমিয়াম বৈশিষ্ট্যগুলি যুক্ত করতে বিবেচনা করতে পারেন।\nআমরা আশা করি যে কোনও ওয়েবসাইট তৈরি করতে কত খরচ হয় সে সম্পর্কে এই নিবন্ধটি আপনার প্রশ্নের উত্তর দিতে পেরেছি। আপনি যদি এই নিবন্ধটি পছন্দ করেন, তবে দয়া করে টুইটার এবং ফেসবুকে শেয়ার করতে পারেন ।\nby Jahid Alvi · Published February 29, 2020 · Last modified March 1, 2020\nby Jahid Alvi · Published February 11, 2020 · Last modified June 10, 2020\nNext story হোস্টিং কী?হোস্টিং কত প্রকার কী কী?এটি কীভাবে কাজ করে?\nPrevious story ওয়ার্ডপ্রেস কী এবং কীভাবে ওয়ার্ডপ্রেসে একটি ওয়েবসাইট তৈরি করবেন?


ফাতাওয়া আরকানুল ইসলাম - যাকাত - মুহাম্মাদ ইবন সালেহ আল-উসাইমীন -\nফাতাওয়া আরকানুল ইসলাম-৩\nক্রম বিষয় পৃষ্ঠা\nযাকাত আবশ্যক হওয়ার শর্তাবলী কী কী?\nপ্রতিমাসে প্রাপ্য বেতনের যাকাত কীভাবে প্রদান করতে হবে?\nশিশু ও পাগলের সম্পদে কি যাকাত ওয়াজিব হবে?\nপ্রদত্ব ঋণের যাকাত আদায় করার বিধান কী?\nঋণগ্রস্ত ব্যক্তির সাদকা করা কি ঠিক হবে? …\nজনৈক ব্যক্তি চার বছর যাকাত আদায় করে নি। এখন তার করণীয় কী?\nবছরের অর্ধেক সময় পশু চারণ ভূমিতে চরে খেলে তাতে কি যাকাত দিতে হবে?\nবাড়ী-ঘরের আশেপাশে ফলদার বৃক্ষের ফলে যাকাত\nস্বর্ণ ও রৌপ্যের যাকাতের নিসাব কী? সা‘ এর পরিমাণ কত?\nমেয়েদেরকে দেওয়া স্বর্ণ একত্রিত করলে নিসাব পরিমাণ হয়। একত্রিত না করলে নিসাব হয় না। করণীয় কী?\nনিজের প্রদত্ব যাকাত থেকে গ্রহীতা যদি উপহারস্বরূপ কিছু প্রদান করে, তাহলে কি তা গ্রহণ করা যাবে?\nসম্পদের যাকাতের পরিবর্তে কাপড় ইত্যাদি প্রদান করা কি জায়েয হবে?\nস্বর্ণের সাথে মূল্যবান ধাতু হীরা প্রভৃতি থাকলে কীভাবে স্বর্ণের যাকাত দিবে?\nযাকাতের অর্থ দ্বারা মসজিদ নির্মাণ করার বিধান কী?…\nভাড়া বা ব্যক্তিগত কাজে ব্যবহৃত গাড়ীতে কি যাকাত আবশ্যক?\nভাড়া দেওয়া হয়েছে এমন বাড়ীর যাকাত দেওয়ার বিধান কী?\nবসবাসের উদ্দেশ্যে যমীন খরিদ করার পর তা দ্বারা ব্যবসা করার ইচ্ছা করলে তার যাকাত।\nরামাযানের প্রথম দশকে ফিতরা আদায় করার বিধান কী?\nসাদকার নিয়তে বেশি করে ফিতরা আদায় করা জায়েয হবে কি?\nচাউল দ্বারা ফিতরা আদায় করা\nমৃত ব্যক্তির অসীয়তকৃত সম্পদে এবং ইয়াতীমের সম্পদে যাকাত\nব্যক্তিগত গাড়ীতে কি যাকাত দিতে হবে?\nযাকাত দেওয়ার সময় কি বলে দিতে হবে যে, এটা যাকাত?\nএক স্থান থেকে অন্য স্থানে যাকাত স্থানান্তর করার বিধান কী?\nঅন্য স্থানে বসবাসকারী পরিবারের লোকদের ফিতরা আদায় করা\nঋণগ্রস্তের হাতে যাকাত দেওয়া উত্তম নাকি পাওনাদারের নিকট গিয়ে তার পক্ষ থেকে ঋণ পরিশোধ করা?\nযারাই যাকাত গ্রহণের জন্য হাত বাড়ায় তারাই কি তার হকদার?\nযাকাত বন্টনের কাজে নিযুক্ত ব্যক্তি যাকাতের হকদার নয়।\nদুর্বল ঈমানের মানুষকে ঈমান শক্তিশালী করার জন্য যাকাত দেওয়া যাবে কী?\nইসলামী জ্ঞান শিক্ষায় নিয়োজিত ছাত্রকে যাকাত দেওয়ার বিধান কী?\nমুজাহিদদেরকে যাকাত প্রদান করা কি জায়েয?\nমসজিদ নির্মাণের কাজে যাকাত প্রদান করার বিধান কী?\nনিকটাত্মীয়দের যাকাত প্রদান করার বিধান কী?\nযাকাত-সাদকা আদায় করা কি শুধু রামাদান মাসের জন্যই বিশেষ?\nস্বামীর সম্পদ থেকে তার বিনা অনুমতিতে স্ত্রীর দান করা জায়েয নয়\nবন্টনের জন্য যাকাত নিয়ে এসে নিজের কাছেই রেখে দেওয়া\nআল্লাহ তা‘আলা বলেন, “নিশ্চয় আল্লাহর নিকট মনোনিত দীন হচ্ছে ইসলাম।” [সূরা আলে ইমরান, আয়াত: ১৯]\nতিনি আরো বলেন, “যে ব্যক্তি ইসলাম ছাড়া অন্য কোনো দীন অনুসন্ধান করবে, তা তার নিকট থেকে গ্রহণ করা হবে না। আর সে পরকালে ক্ষতিগ্রস্তদের অন্তর্ভুক্ত হবে।” [সূরা আলে ইমরান, আয়াত: ৮৫]\nরাসূলুল্লাহ্ সাল্লাল্লাহু আলাইহি ওয়াসাল্লাম বলেন, “দীন ইসলামের ভিত্তি হচ্ছে পাঁচটি বিষয়ের ওপর:\n১) এ কথার স্বাক্ষ্য দেওয়া যে, আল্লাহ ব্যতীত প্রকৃত কোনো উপাস্য নেই, মুহাম্মাদ সাল্লাল্লাহু ‘আলাইহি ওয়াসাল্লাম আল্লাহর রাসূল।\n৪) মাহে রামাযানের সিয়াম পালন করা এবং\nইসলামের এ পাঁচটি ভিত্তি সম্পর্কে মানুষের প্রশ্নের অন্ত নেই, জিজ্ঞাসার শেষ নেই। তাই নির্ভরযোগ্য প্রখ্যাত আলেমে দীন, যুগের অন্যতম সেরা গবেষক আল্লামা শাইখ মুহাম্মাদ ইবন সালেহ আল-উসাইমীন রহ. ঐ সকল জিজ্ঞাসার দলীল ভিত্তিক নির্ভরযোগ্য জবাব প্রদান করেছেন। প্রতিটি জবাব পবিত্র কুরআন, রাসূলুল্লাহ্ সাল্লাল্লাহু আলাইহি ওয়াসাল্লামের বিশুদ্ধ হাদীস ও পূর্বসূরী নির্ভরযোগ্য উলামাদের মতামত থেকে দেওয়া হয়েছে। সেই জবাবগুলোকে একত্রিত করে বই আকারে বিন্যস্ত করেছেন জনাব ‘ফাহাদ ইবন নাসের ইবন ইবরাহীম আল-সুলাইমান’। নাম দিয়েছেন ‘ফাতওয়া আরকানুল ইসলাম’। ইসলামী জ্ঞানের জগতে বইটি অত্যন্ত মূল্যবান হওয়ায় বাংলা ভাষায় আমরা তা অনুবাদ করার প্রয়োজন অনুভব করি। তাছাড়া বাংলা ভাষী মুসলিমদের জন্য এধরণের দলীল নির্ভর পুস্তকের খুবই অভাব। তাই বইটিকে সম্মানিত পাঠক-পাঠিকাদের হাতে তুলে দিতে পেরে আমরা আল্লাহর শুকরিয়া আদায় করছি। ধন্যবাদ জ্ঞাপন করছি জুবাইল দা‘ওয়া সেন্টারের দা‘ওয়া বিভাগের পরিচালক শাইখ খালেদ নাসের আল-উমাইরির। তিনি বইটি প্রকাশ করার ব্যাপারে যাবতীয় নির্দেশনা প্রদান করেছেন।\nসুবিজ্ঞ পাঠক সমাজের প্রতি বিশেষ নিবেদন, কোনো প্রকার ভুল-ত্রুটি নজরে আসলে আমাদেরকে জানিয়ে বাধিত করবেন। যাতে করে পরবর্তী সংস্করণে তা সংশোধন করা যায়। হে আল্লাহ এ বইয়ের লেখক, অনুবাদক, সম্পাদক ও ছাপানোর কাজে সহযোগিতাকারী, তত্বাবধানকারী এবং পাঠক-পাঠিকাদের সবাইকে উত্তম বিনিময় দান কর। সকলকে মার্জনা কর এবং এ কাজটিকে তোমার সন্তুষ্টির উদ্দেশ্যে কবূল কর।\nপ্রশ্ন: (৩৫৪) যাকাত ফরয হওয়ার শর্তাবলী কী কী?\nগ) নিসাবের মালিক হওয়া ও তা স্থীতিশীল থাকা।\nইসলাম :কাফিরের ওপর যাকাত ফরয নয়। যাকাতের নামে সে প্রদান করলেও আল্লাহ তা কবুল করবেন না। আল্লাহ বলেন,\n﴿وَمَا مَنَعَهُمۡ أَن تُقۡبَلَ مِنۡهُمۡ نَفَقَٰتُهُمۡ إِلَّآ أَنَّهُمۡ كَفَرُواْ بِٱللَّهِ وَبِرَسُولِهِۦ وَلَا يَأۡتُونَ ٱلصَّلَوٰةَ إِلَّا وَهُمۡ كُسَالَىٰ وَلَا يُنفِقُونَ إِلَّا وَهُمۡ كَٰرِهُونَ ٥٤﴾ [التوبة: ٥٤]\n“তাদের সম্পদ ব্যয় শুধু মাত্র এ কারণে গ্রহণ করা হবে না যে, তারা আল্লাহ ও তার রাসূলের সাথে কুফুরী করেছে। অলসভঙ্গিতে ছাড়া তারা সালাতে আসে না এবং মনের অসন্তুষ্টি নিয়ে খরচ করে।” [সূরা আত-তাওবা, আয়াত: ৫৪]\nকাফিরের ওপর যাকাত ফরয নয় এবং আদায় করলেও গ্রহণ করা হবে না একথার অর্থ এটা নয় যে, পরকালেও তাকে ক্ষমা করে দেওয়া হবে; বরং তাকে এজন্য শাস্তি দেওয়া হবে। আল্লাহ বলেন,\n﴿كُلُّ نَفۡسِۢ بِمَا كَسَبَتۡ رَهِينَةٌ ٣٨ إِلَّآ أَصۡحَٰبَ ٱلۡيَمِينِ ٣٩ فِي جَنَّٰتٖ يَتَسَآءَلُونَ ٤٠ عَنِ ٱلۡمُجۡرِمِينَ ٤١ مَا سَلَكَكُمۡ فِي سَقَرَ ٤٢ قَالُواْ لَمۡ نَكُ مِنَ ٱلۡمُصَلِّينَ ٤٣ وَلَمۡ نَكُ نُطۡعِمُ ٱلۡمِسۡكِينَ ٤٤ وَكُنَّا نَخُوضُ مَعَ ٱلۡخَآئِضِينَ ٤٥ وَكُنَّا نُكَذِّبُ بِيَوۡمِ ٱلدِّينِ ٤٦ حَتَّىٰٓ أَتَىٰنَا ٱلۡيَقِينُ ٤٧ ﴾ [المدثر: ٣٨، ٤٧]\n“প্রত্যেক ব্যক্তি তার কৃতকর্মের জন্য দায়ী; কিন্তু ডান দিকস্থরা। তারা থাকবে জান্নাতে এবং পরস্পরে জিজ্ঞাসাবাদ করবে অপরাধীদের সম্পর্কে। বলবে, তোমাদেরকে কিসে জাহান্নামে প্রবেশ করিয়েছে? তারা বলবে, আমরা সালাত পড়তাম না, অভাবগ্রস্তকে আহার্য দিতাম না। আমরা সমালোচকদের সাথে সমালোচনা করতাম এবং আমরা প্রতিফল দিবসকে অস্বীকার করতাম। এমনকি আমাদের মৃত্যু এসে গেছে।” [সূরা মুদ্দাসসির: ৩৮-৪৭] এ থেকে বুঝা যায় ইসলামের বিধি-বিধান না মেনে চলার কারণে কাফিরদেরকে শাস্তি দেওয়া হবে।\nস্বাধীনতা: ক্রীতদাসের কোনো সম্পদ নেই। কোনো সম্পদ থাকলেও তা তার মালিকের সম্পদ হিসেবে গণ্য হবে। কেননা নবী সাল্লাল্লাহু আলাইহি ওয়াসাল্লাম বলেন, مَنِ ابْتَاعَ عَبْدًا فَمَالُهُ لِلَّذِي بَاعَهُ إِلَّا أَنْ يَشْتَرِطَ الْمُبْتَاع “সম্পদের অধিকারী কোনো ক্রীতদাস যদি কেউ বিক্রয় করে, তবে উক্ত সম্পদের মালিকানা বিক্রেতার থাকবে। কিন্তু যদি ক্রেতা উক্ত সম্পদের শর্তারোপ করে থাকে তবে ভিন্ন কথা।”\nনিসাবের মালিক হওয়া: অর্থাৎ তার কাছে এমন পরিমাণ সম্পদ থাকবে, শরী‘আত যা নিসাব হিসেবে নির্ধারণ করেছে। সম্পদের প্রকারভেদ অনুযায়ী এর পরিমাণ বিভিন্নরূপ হয়ে থাকে। অতএব, মানুষের কাছে নিসাব পরিমাণ সম্পদ না থাকলে বা নেসাবের কম সম্পদ থাকলে তাতে যাকাত দিতে হবে না। কেননা তার সম্পদ কম। আর অল্প সম্পদ দ্বারা অন্যের কল্যাণ করা সম্ভব নয়।\nচতুষ্পদ জন্তুর নিসাবে শুরু এবং শেষ সংখ্যার খেয়াল রাখতে হবে। কিন্তু অন্যান্য সম্পদে শুধু প্রথমে কত ছিল তার হিসাব ধর্তব্য। পরে যা অতিরিক্ত হবে তার হিসাব করে যাকাত দিতে হবে।\nবছর অতিক্রান্ত হওয়া: কেননা বছর পূর্ণ না হওয়া সত্বেও যাকাত আবশ্যক করে দেওয়ার মাধ্যমে সম্পদশালীর প্রতি কঠোরতা আরোপ করা হয়। বছর পূর্তি হওয়ার পরও যাকাত বের না করলে যাকাতের হকদারদের প্রতি অবিচার করা হয়; তাদের ক্ষতি করা হয়। এ কারণে প্রজ্ঞাপূর্ণ শরী‘আত এর জন্য একটি সীমারেখা নির্ধারণ করেছে এবং এর মধ্যে যাকাতের আবশ্যকতা নির্ধারণ করেছে। আর তা হচ্ছে বছরপূর্তি। অতএব, এর মধ্যে সম্পদশালী ও যাকাতের হকদারদের মধ্যে একটি সামঞ্জস্যতা বিধান করা হয়েছে।\nএ কারণে বছর পূর্ণ হওয়ার পূর্বে কোনো মানুষ যদি মারা যায় বা তার সম্পদ বিনষ্ট হয়ে যায়, তবে যাকাত রহিত হয়ে যাবে। অবশ্য তিনটি জিনিস এ বিধানের ব্যতিক্রম:\n১) ব্যবসার লভ্যাংশ ২) চতুষ্পদ জন্তুর বাচ্চা ৩) উশর।\nব্যবসার লভ্যাংশে ব্যবসার মূল সম্পদের সাথে যোগ করে যাকাত দিতে হবে। আর চতুস্পদ জন্তুর ভুমিষ্ট বাচ্চার যাকাত তার মায়ের সাথে মিলিত করে দিতে হবে। আর উশর অর্থাৎ যমীনে উৎপাদিত ফসল ঘরে উঠালেই যাকাত দিতে হবে।\nপ্রশ্ন: (৩৫৫) প্রতিমাসে প্রাপ্য বেতনের যাকাত কীভাবে প্রদান করতে হবে?\nউত্তর: এক্ষেত্রে সুন্দর পন্থা হচ্ছে, প্রথম বেতনের যদি এক বছরপূর্তি হয়; তবে তার সাথে সংশ্লিষ্ট করে সবগুলোর যাকাত আদায় করে দিবে। যে বেতনে বছর পূর্ণ হয়েছে তার যাকাত সময়ের মধ্যেই আদায় করা হল। আর যাতে বছর পূর্ণ হয় নি তার যাকাত অগ্রীম আদায় হয়ে গেল। প্রতিমাসের বেতন আলাদা হিসাব রাখার চাইতে এটাই হচ্ছে সহজ পন্থা। কিন্তু দ্বিতীয় মাসের বেতন আসার আগেই যদি প্রথম মাসের বেতন খরচ হয়ে যায়, তবে তার উপর কোনো যাকাত নেই। কেননা যাকাত ওয়াজিব হওয়ার শর্ত হচ্ছে বছর পূর্ণ হওয়া।\nউত্তর: বিষয়টি বিদ্বানদের মধ্যে মতবিরোধপূর্ণ। কেউ বলেন, নাবালেগ ও পাগলের সম্পদে যাকাত ওয়াজিব নয়। কেননা এরা তো শরী‘আতের বিধি-নিষেধ মেনে চলার বাধ্যবাধকতার বাইরে। অতএব, তাদের সম্পদে যাকাত আবশ্যক হবে না।\nকোনো কোনো বিদ্বান বলেন, বরং তাদের সম্পদে যাকাত আবশ্যক হবে। আর এটাই বিশুদ্ধ মত। কেননা যাকাত সম্পদের অধিকার। মালিক কে তা দেখার বিষয় নয়। আল্লাহ বলেন, ﴿خُذۡ مِنۡ أَمۡوَٰلِهِمۡ صَدَقَةٗ﴾ [التوبة: ١٠٣] “তাদের সম্পদ থেকে যাকাত গ্রহণ করুন।” [সূরা আত-তাওবাহ, আয়াত: ১০৩] এখানে আবশ্যকতার নির্দেশ সম্পদে করা হয়েছে। তাছাড়া মু‘আয ইবন জাবাল রাদিয়াল্লাহু ‘আনহুকে নবী সাল্লাল্লাহু আলাইহি ওয়াসাল্লাম ইয়ামান প্রেরণ করে বলেছিলেন,\n«أَعْلِمْهُمْ أَنَّ اللَّهَ افْتَرَضَ عَلَيْهِمْ صَدَقَةً فِي أَمْوَالِهِمْ تُؤْخَذُ مِنْ أَغْنِيَائِهِمْ وَتُرَدُّ عَلَى فُقَرَائِهِمْ»\n“তাদেরকে জানিয়ে দিবে আল্লাহ তাদের সম্পদে যাকাত ফরয করেছেন। ধনীদের থেকে যাকাত গ্রহণ করে তাদের মধ্যে অভাবীদের মাঝে বিতরণ করা হবে।” অতএব, এ ভিত্তিতে নাবালেগ ও পাগলের সম্পদে যাকাত আবশ্যক হবে। তাদের অভিভাবক এ যাকাত বের করার দায়িত্ব পালন করবেন।\nপ্রশ্ন: (৩৫৭) প্রদত্ত ঋণের যাকাত আদায় করার বিধান কী?\nউত্তর: সম্পদ যদি ঋণ হিসেবে অন্যের কাছে থাকে, তবে ফিরিয়ে না পাওয়া পর্যন্ত তাতে যাকাত আবশ্যক নয়। কেননা তা তার হাতে নেই। কিন্তু ঋনগ্রস্ত ব্যক্তি যদি সম্পদশালী লোক হয়, তবে প্রতি বছর তাকে (ঋণদাতাকে) যাকাত বের করতে হবে। নিজের অন্যান্য সম্পদের সাথে তার যাকাত আদায় করে দিলে যিম্মামুক্ত হয়ে যাবে। অন্যথায় তা ফেরত পাওয়ার পর হিসেব করে বিগত প্রত্যেক বছরের যাকাত আদায় করতে হবে। কেননা তা সম্পদশালী লোকের হাতে ছিল। আর তা তলব করাও সম্ভব ছিল। সুতরাং ঋণদাতার ইচ্ছাতেই চাইতে দেরী করা হয়েছে।\nকিন্তু ঋণ যদি অভাবী লোকের হাতে থাকে। অথবা এমন ধনী লোকের হাতে যার নিকট থেকে উদ্ধার করা কষ্টকর, তবে তার উপর প্রতি বছর যাকাত আবশ্যক হবে না। কেননা তা হাতে পাওয়া তার জন্য অসম্ভব। কারণ আল্লাহ বলেন,\n﴿وَإِن كَانَ ذُو عُسۡرَةٖ فَنَظِرَةٌ إِلَىٰ مَيۡسَرَةٖۚ﴾ [البقرة: ٢٨٠]\n“যদি অভাবী হয় তবে তাকে সচ্ছলতা পর্যন্ত অবকাশ দিবে।” [সূরা আল-বাকারাহ, আয়াত: ২৮০] অতএব, তার জন্য সম্ভব নয় এসম্পদ পূণরুদ্ধার করা এবং তা দ্বারা উপকৃত হওয়া। কিন্তু পূণরুদ্ধার করতে পারলে বিদ্বানদের মধ্যে কেউ বলেন, তখন থেকে নতুন করে বছর গণনা শুরু করবে। আবার কেউ বলেন, বিগত এক বছরের যাকাত বের করবে এবং পরবর্তী বছর আসলে আবার যাকাত আদায় করবে। এটাই অত্যধিক সতর্ক অভিমত।\nউত্তর: ইবনআবদুল বার ও আবু উবাইদা বলেন, বিদ্বানদের ইজমা‘ বা ঐকমত্য হচ্ছে, কোনো সম্পদ রেখে যায় নি এমন অভাবী ঋণগ্রস্ত মৃত ব্যক্তির ঋণ যাকাত দ্বারা পরিশোধ করা যাবে না। কিন্তু আসলে বিষয়টি মতবিরোধপূর্ণ। অবশ্য অধিকাংশ আলিম বলে থাকেন, যাকাত দ্বারা মৃতের ঋণ পরিশোধ করা যাবে না। কেননা মৃত ব্যক্তি তো আখিরাতে পাড়ি জমিয়েছে। ঋণের কারণে জীবিত ব্যক্তি যে ধরণের লাঞ্ছনা ও অবমাননার স্বীকার হয় মৃত ব্যক্তি এরূপ হয় না। তাছাড়া নবী সাল্লাল্লাহু আলাইহি ওয়াসাল্লাম মৃতের ঋণ যাকাত থেকে আদায় করতেন না; বরং গনীমতের সম্পদ থেকে উক্ত ঋণ পরিশোধ করতেন। এথেকে বুঝা যায় যাকাত থেকে মৃতের ঋণ পরিশোধ করা বিশুদ্ধ নয়।\nবলা হয়, মৃত ব্যক্তি যদি পরিশোধ করার নিয়ত রেখে ঋণ করে থাকে, তবে আল্লাহ তাঁর দয়া ও অনুগ্রহে তার পক্ষ থেকে তা আদায় করে দিবেন। কিন্তু গ্রহণ করার সময় পরিশোধের নিয়ত না থাকলে, অপরাধী হিসেবে তার জিম্মায় তা অবশিষ্ট থাকবে এবং ক্বিয়ামত দিবসে তা পরিশোধ করবে। আমার মতে যাকাত থেকে তার ঋণ পরিশোধ করার মতের চেয়ে এ মতটিই অধিক পছন্দনীয়।\nএমনও বলা হয়, প্রয়োজনীয়তার দিকে লক্ষ্য রেখে জীবিত ও মৃতের মধ্যে পার্থক্য করতে হবে। জীবিত লোকদের অভাব, ঋণ, জিহাদ প্রভৃতি ক্ষেত্রে যদি যাকাতের অধিক প্রয়োজনীয়তা থাকে, তবে তাদের বিষয়টি অগ্রগণ্য। কিন্তু তাদের এধরণের কোনো প্রয়োজনীয়তা না থাকলে, সহায়-সম্বলহীন মৃত ব্যক্তির রেখে যাওয়া ঋণ যাকাত দ্বারা পরিশোধ করতে কোনো অসুবিধা নেই। সম্ভবতঃ এটি মধ্যমপন্থী মত।\nপ্রশ্ন: (৩৫৯) ঋণগ্রস্ত ব্যক্তির সাদকা করা কি ঠিক হবে? ঋণগ্রস্ত ব্যক্তি কোন ধরণের শরী‘আতের দাবী থেকে মুক্তি পাবে?\nউত্তর: শরী‘আত নির্দেশিত একটি খরচ হচ্ছে দান-সাদকা। সাদকা জায়গা মত দেওয়া হলে তা হবে আল্লাহর বান্দাদের উপর অনুগ্রহ। সাদকাকারী ছাওয়াব পাবে, কিয়ামত দিবসে সদকার ছায়ার নিচে অবস্থান করবে। সাদকা কবূল হওয়ার শর্ত পূর্ণ করে যাকেই দান করা হোক তার দান গ্রহণ করা হবে। চাই দানকারী ঋণগ্রস্ত হোক বা না হোক। ইখলাস বা একনিষ্ঠতার সাথে, হালাল উপার্জন থেকে জায়গা মত দান করলেই শরী‘আতের দলীল অনুযায়ী তার দান কবূল হবে। দানকারী ঋণমুক্ত হতে হবে এমন কোনো শর্ত নেই। কিন্তু কোনো ব্যক্তি যদি এমন ঋণে ডুবে থাকে যা পরিশোধ করার জন্য তার সমস্ত সম্পত্তি দরকার, তবে এটা কোনো যুক্তিসংগত ও বিবেকসম্মত কথা নয় যে, জরুরি ও আবশ্যক ঋণ পরিশোধ না করে সে নফল দান-সাদকা করবে! অতএব, তার উপর আবশ্যক হচ্ছে, প্রথমে ফরয কাজ করা তারপর নফল কাজ করা। তারপরও ঐ অবস্থায় দান করলে তার ব্যাপারে আলিমগণ মতভেদ করেছেন। কেউ বলেন, এরূপ করা জায়েয নয়। কেননা এতে পাওনাদারের ক্ষতি করা হয় এবং নিজের জিম্মায় আবশ্যিক ঋণের বোঝা বহন করে রাখা হয়। আবার কেউ বলেন, দান করা জায়েয আছে কিন্তু উত্তমতার বিপরীত।\nমোটকথা, যে ব্যক্তির আপাদমস্তক ঋণে জর্জরিত আর পরিশোধ করার জন্য নিজের সমস্ত সম্পত্তি দরকার, তার পক্ষে দান-সাদকা করা উচিৎ নয়। কেননা নফল কাজের চাইতে ওয়াজিব কাজের গুরুত্ব বেশি এবং তা অগ্রগণ্য।\nআর ঋণগ্রস্ত ব্যক্তি ঋণ মুক্ত হওয়া পর্যন্ত কোন ধরণের শরী‘আতের দাবী থেকে মুক্তি পাবে?\nতার মধ্যে একটি হচ্ছে হজ। ঋণ পরিশোধ করা পর্যন্ত ঋণগ্রস্ত ব্যক্তির ওপর হজের দায়িত্ব নেই বা হজ ফরয নয়।\nএকদল আলিম বলেছেন, ঋণ পরিমাণ সম্পদে যাকাতের আবশ্যকতা রহিত হবে। চাই উক্ত সম্পদ প্রকাশ্য হোক বা অপ্রকাশ্য।\nআরেক দল আলিম বলেন, তার উপর কোনো সময় যাকাতের আবশ্যকতা রহিত হবে না। হাতে যে সম্পদই থাক না কেন হিসেব করে তার যাকাত বের করতে হবে। যদিও তার উপর এমন ঋণ থাকে যা পরিশোধ করে দিলে অবশিষ্ট সম্পদ নিসাব পরিমাণ হয় না।\nঅন্যদল আলিম বলেন, বিষয়টি ব্যাখ্যা সাপেক্ষ। তার সম্পদ যদি অপ্রকাশ্য ধরণের হয় যা প্রত্যক্ষ নয় গোপন থাকে। যেমন, টাকা-পয়সা এবং ব্যবসায়িক পণ্য, তবে তাতে ঋণ পরিমাণ সম্পদে যাকাত রহিত হবে। আর সম্পদ যদি প্রকাশ্য ধরণের হয়। যেমন, পশু, যমীন থেকে উৎপাদিত ফসল ইত্যাদি, তবে তাতে যাকাত রহিত হবে না।\nআমার মতে বিশুদ্ধ কথা হচ্ছে: কোনো সময়ই যাকাত রহিত হবে না। চাই সম্পদ প্রকাশ্য হোক বা অপ্রকাশ্য। তার হাতে যে সম্পদ আছে তা যদি যাকাতের অন্তর্ভুক্ত হয় এবং নিসাব পরিমাণ হয়, তবে তার যাকাত দিতে হবে। যদিও তার উপর ঋণ থাকে। কেননা যাকাত হচ্ছে সম্পদের অধিকার। আল্লাহ তা‘আলা বলেন,\n﴿خُذۡ مِنۡ أَمۡوَٰلِهِمۡ صَدَقَةٗ تُطَهِّرُهُمۡ وَتُزَكِّيهِم بِهَا وَصَلِّ عَلَيۡهِمۡۖ إِنَّ صَلَوٰتَكَ سَكَنٞ لَّهُمۡۗ وَٱللَّهُ سَمِيعٌ عَلِيمٌ ١٠٣ ﴾ [التوبة: ١٠٣]\n“(হে নবী) আপনি তাদের ধন-সম্পদ থেকে যাকাত গ্রহণ করুন, যা দ্বারা আপনি তাদেরকে পবিত্র ও পরিশুদ্ধ করবেন, আর তাদের জন্য দো‘আ করুন। নিঃসন্দেহে আপনার দো‘আ হচ্ছে তাদের জন্য শান্তির কারণ। আর আল্লাহ খুব শোনেন, খুব জানেন।” [সূরা আত-তাওবাহ, আয়াত: ১০৩] তাছাড়া মু‘আয ইবন জাবাল রাদিয়াল্লাহু ‘আনহুকে নবী সাল্লাল্লাহু আলাইহি ওয়াসাল্লাম ইয়ামান প্রেরণ করে বলেছিলেন,\n“তাদেরকে জানিয়ে দিবে আল্লাহ তাদের সম্পদে যাকাত ফরয করেছেন। ধনীদের থেকে যাকাত গ্রহণ করে তাদের মধ্যে অভাবীদের মাঝে বিতরণ করা হবে।” কুরআন-সুন্নাহর এ দলীলের ভিত্তিতে বিষয় দু’টি আলাদা হয়ে গেল। অতএব, যাকাত ও ঋণের মাঝে কোনো দ্বন্দ্ব থাকল না। কেননা ঋণ হচ্ছে ব্যক্তির যিম্মায় আবশ্যক। আর যাকাত সম্পদে আবশ্যক। প্রত্যেকটি বিষয় তার নির্দিষ্ট স্থানে আবশ্যক হবে। কেউ কারো স্থলাভিষিক্ত হবে না। অতএব, ঋণ ব্যক্তির যিম্মায় বাকী থাকবে। আর সময় হলে শর্ত পূর্ণ হলে অবশ্যই যাকাত বের করে দিবে।\nপ্রশ্ন: (৩৬০) জনৈক ব্যক্তি চার বছর যাকাত আদায় করে নি। এখন তার করণীয় কী?\nউত্তর: যাকাত আদায়ে বিলম্ব করার কারণে এ লোক গুনাহ্গার। কেননা মানুষের ওপর ওয়াজিব হচ্ছে যাকাত ওয়াজিব হওয়ার সাথে সাথে দেরী না করে যাকাত আদায় করে দেওয়া। আবশ্যিক বিষয়ের মূল হচ্ছে, সময় হওয়ার সাথে সাথে দেরী না করে তা সম্পাদন করে ফেলা। এ লোকের উচিৎ আল্লাহর কাছে ক্ষমা প্রার্থনা করা, তওবা করা। তার ওপর আবশ্যক হচ্ছে, বছরগুলোর হিসেব করে যাকাত আদায় করে দেওয়া। উক্ত যাকাতের কোনো কিছুই তার থেকে রহিত হবে না। তাকে তওবা করতে হবে এবং দ্রুত যাকাত আদায় করে দিতে হবে। যাতে করে দেরী করার কারণে গুনাহ আরো বাড়তে না থাকে।\nউত্তর: যে পশু বছরের পূর্ণ অর্ধেক সময় চারণ ভূমিতে চরে খায় তাতে যাকাত দিতে হবে না। কেননা পশু সায়েমা না হলে তাতে যাকাত ওয়াজিব হয় না। সায়েমা সেই পশুকে বলা হয়, যা বছরের পূর্ণ সময় বা বছরের অধিকাংশ সময় মাঠে-ঘাটে চরে বেড়ায় ও তৃণ-লতা খেয়ে বড় হয়। কিন্তু বছরের কিছু সময় বা অর্ধেক সময় চরে খেলে তাতে যাকাত আবশ্যক নয়। অবশ্য যদি উহা ব্যবসার জন্য হয়ে থাকে, তখন তার বিধান ভিন্ন। ব্যবসায়িক পণ্য হিসেবে যাকাত বের করতে হবে। তখন বছর পূর্ণ হলে মূল্য নির্ধারণ করে ২.৫% (আড়াই শতাংশ) হারে যাকাত বের করবে।\nবাড়ী-ঘরের আশেপাশে ফলদার বৃক্ষের ফলের যাকাত\nপ্রশ্ন: (২৬২) তিন বছর আগে আমি বাড়ী ক্রয় করেছি। (আল–হামদু লিল্লাহ) বাড়ীর সীমানার মধ্যে তিনটি খেজুর গাছ আছে। প্রত্যেক গাছে প্রচুর পরিমাণে খেজুর পাওয়া যায়। এ খেজুরে কি যাকাত দিতে হবে? যাকাত দেওয়া ওয়াজিব হয়ে থাকলে তো এ সম্পর্কে অধিকাংশ মানুষই অজ্ঞ। এখন আমার প্রশ্ন হচ্ছে:\n১) খেজুরগুলো নিসাব পরিমাণ হলো কি না তা জানার উপায় কী? আমি তো বিভিন্ন সময় খেজুর পেড়ে থাকি?\n২) কীভাবে যাকাতের পরিমাণ নির্ধারণ করতে হবে? প্রত্যেক প্রকার খেজুরের যাকাত কি আলাদাভাবে বের করতে হবে? নাকি সবগুলো একত্রিত করে যে কোনো এক প্রকার থেকে যাকাত দিলেই চলবে?\n৩) খেজুর থেকে যাকাত না দিয়ে এর বিনিময় মূল্য দিলে চলবে কী?\nউত্তর: বাড়ির আশে পাশে খেজুর গাছে প্রাপ্ত খেজুর থেকে যে যাকাত আবশ্যক হতে পারে এ ব্যাপারে অধিকাংশ মানুষ জ্ঞান রাখে না প্রশ্নকারীর এ কথা সত্য ও সঠিক। কারো বাড়িতে সাতটি কারো দশটি কারো কম বা বেশি সংখ্যার গাছ থাকে। এগুলোর ফল নিসাব পরিমাণও হয়ে যায়। কিন্তু অধিকাংশ লোক জানে না যে এতেও যাকাত দিতে হবে। তাদের ধারণা যে, বাগানের খেজুরেই শুধু যাকাত দেওয়া লাগবে। অথচ খেজুর বৃক্ষ বাগানে হোক বা বাড়ীতে হোক, উৎপাদিত ফসল নিসাব পরিমাণ হলেই তাতে যাকাত দিতে হবে। এ ভিত্তিতে অভিজ্ঞতা সম্পন্ন একজন মানুষ অনুমান করবে, এ গাছগুলোতে যাকাতের নিসাব পরিমাণ খেজুর আছে কি না? যদি নিসাব পরিমাণ হয় তবে কীভাবে যাকাত দিবে; কিন্তু প্রশ্ন হচ্ছে কীভাবে সে যাকাত দিবে সে তো বিভিন্ন সময় ফল পেড়ে খেয়ে থাকে? যেমনটি প্রশ্নকর্তা বলেছে।\nআমি মনে করি, এ অবস্থায় খেজুরের মূল্য নির্ধারণ করবে এবং পূর্ণ মূল্যের এক বিশমাংশ যাকাত হিসেবে বের করবে। কেননা এ পদ্ধতি মালিকের জন্য যেমন সহজ তেমনি অভাবীদের জন্যও উপকারী। এতে যাকতের পরিমাণ হবে ৫% (শতকরা পাঁচ) টাকা। কেননা তা হচ্ছে ফসলের যাকাত; ব্যবসায়িক পণ্যের যাকাত নয়। কিন্তু অন্যান্য সম্পদ যদি হয় যেমন- স্বর্ণ-রৌপ্য, টাকা-পয়সা, তবে তাতে যাকাতের পরিমাণ হচ্ছে ২.৫% (শতকরা আড়াই) টাকা।\nআর অজ্ঞতাবশতঃ বিগত যে কয় বছরের যাকাত আদায় করে নি, তার জন্য অনুমাণ করে সর্বমোট একটা পরিমাণ নির্ধারণ করবে, তারপর তার যাকাত এখনই আদায় করে দিবে। আর যাকাত আদায় করতে এ দেরীর কারণে তার কোনো গুনাহ হবে না। কেননা সে ছিল অজ্ঞ। কিন্তু বিগত বছরগুলোর যাকাত অবশ্যই আদায় করতে হবে।\nপ্রশ্ন: (৩৬৩) স্বর্ণ ও রৌপ্যের যাকাতের নিসাব কী? আর কিলোগ্রাম হিসেবে নবী সাল্লাল্লাহু আলাইহি ওয়াসাল্লামের সা‘ এর পরিমাণ কত?\nউত্তর: স্বর্ণের নিসাব হচ্ছে, বিশ মিসক্বাল তথা ৮৫ পঁচাশি গ্রাম।\nআর রৌপ্যের নিসাব হচ্ছে ১৪০ (একশ চল্লিশ) মিসক্বাল তথা সৌদী আরবের রৌপ্যের দিরহাম অনুযায়ী ৫৬ রিয়াল অর্থাৎ ৫৯৫ গ্রাম।\nআর কিলোগ্রাম হিসেবে নবী সাল্লাল্লাহু আলাইহি ওয়াসাল্লামের সা‘ এর পরিমাণ হচ্ছে, দু’কিলো চল্লিশ গ্রাম (২.৪০ কেজি) পাকা পুষ্ট গম।\nপ্রশ্ন: (৩৬৪) মেয়েদেরকে দেওয়া স্বর্ণ একত্রিত করলে নিসাব পরিমাণ হয়। একত্রিত না করলে নিসাব হয় না। এ অবস্থায় করণীয় কী?\nউত্তর: কোনো মানুষ যদি গয়নাগুলো তার মেয়েদেরকে ধারস্বরূপ শুধুমাত্র পরিধান করার জন্য দিয়ে থাকে, তবে সেই তার মালিক। সবগুলো একত্রিত করে যদি নিসাব পরিমাণ হয় তবে যাকাত প্রদান করবে। কিন্তু যদি তাদেরকে সেগুলো দানস্বরূপ প্রদান করে থাকে অর্থাৎ মেয়েরাই সেগুলোর মালিক, আর তখন গয়নাগুলো একত্রিত করা আবশ্যক নয়। কেননা প্রত্যেকেই আলাদাভাবে স্বর্ণগুলোর মালিক। অতএব, তাদের একজনের স্বর্ণ যদি নিসাব পরিমাণ হয়, তবেই যাকাত প্রদান করবে। অন্যথায় নয়।\nপ্রশ্ন: (৩৬৫) নিজের প্রদত্ব যাকাত থেকে গ্রহীতা যদি উপহারস্বরূপ কিছু প্রদান করে, তবে তা কি গ্রহণ করা যাবে?\nউত্তর: যাকাতের হকদার কোনো ব্যক্তি যদি প্রাপ্ত যাকাত থেকে প্রদানকারীকে কিছু হাদিয়া বা উপহারস্বরূপ দেয়, তবে তা নিতে কোনো বাধা নেই। কিন্তু তাদের মাঝে যদি পূর্ব থেকে কোনো গোপন সমঝোতা হয়ে থাকে তবে তা হারাম। এ কারণে তার উক্ত হাদিয়া বা উপহার গ্রহণ না করাই উত্তম।\nপ্রশ্ন: (৩৬৬) সম্পদের যাকাতের পরিবর্তে কাপড় ইত্যাদি প্রদান করা কি জায়েয হবে?\nউত্তর: না, তা জায়েয হবে না।\nপ্রশ্ন: (৩৬৭) স্বর্ণের সাথে মূল্যবান ধাতু হীরা প্রভৃতি থাকলে কীভাবে স্বর্ণের যাকাত দিবে?\nউত্তর: অভিজ্ঞ ব্যক্তিগণ তা নির্ধারণ করবে। স্বর্ণ ব্যবসায়ী বা স্বর্ণকারের কাছে গিয়ে পরিমাণ জেনে নিবে। এখানে যে পরিমাণ স্বর্ণ আছে তা নিসাব পরিমাণ হয় কি না? নিসাব পরিমাণ না হলে যাকাত নেই। তবে তার কাছে অন্য স্বর্ণ থাকলে তা দ্বারা নিসাব পূর্ণ করে হিরা প্রভৃতি মিশ্রিত স্বর্ণের মূল্য নির্ধারণ করে তা থেকে ২.৫% (আড়াই শতাংশ) হারে যাকাত আদায় করবে।\nপ্রশ্ন: (৩৬৮) যাকাতের অর্থ দ্বারা মসজিদ নির্মাণ করার বিধান কী? ফক্বীর বা অভাবী কাকে বলে?\nউত্তর: যাকাতের জন্য আল্লাহ তা‘আলা যে আট শ্রেণির কথা কুরআনে উল্লেখ করেছেন, তা ছাড়া অন্য কোনো খাতে যাকাত প্রদান করা জায়েয নয়। কেননা আল্লাহ তা‘আলা আয়াতেإِنَّمَا অব্যয় দ্বারা যাকাত প্রদানের খাতকে আট শ্রেণির মধ্যেই সীমাবদ্ধ করেছেন। তিনি বলেন,\n“যাকাত তো হচ্ছে শুধুমাত্র গরীবদের এবং অভাবগ্রস্তদের আর এ যাকাত আদায়ের জন্য নিযুক্ত কর্মচারীদের এবং ইসলামের প্রতি তাদের (কাফিরদের) হৃদয় আকৃষ্ট করতে, ঋণ পরিশোধে, আল্লাহর পথে জিহাদে, আর মুসাফিরদের সাহায্যে। এ বিধান আল্লাহর পক্ষ থেকে নির্ধারিত। আর আল্লাহ মহাজ্ঞানী অতি প্রজ্ঞাময়।” [সূরা আত-তাওবাহ, আয়াত: ৬০]\nসুতরাং তা মসজিদ নির্মাণের কাজে বা জ্ঞানার্জনের কাজে খরচ করা জায়েয হবে না। আর নফল সাদকাসমূহের ক্ষেত্রে উত্তম হচ্ছে যেখানে বেশি উপকার পাওয়া যাবে সেখানে প্রদান করা।\nফকীরের সংজ্ঞা হচ্ছে: স্থান ও কাল ভেদে যার কাছে পূর্ণ এক বছরের নিজের ও পরিবারের খরচ পরিমাণ অর্থ না থাকবে তাকে বলা হয় ফক্বীর। স্থান-কাল ভেদে এ জন্য বলা হয়েছে, হয়তো কোনো কালে বা কোনো স্থানে এক হাজার রিয়ালের অধিকারীকে ধনী বলা হয়। আবার কোনো কালে বা কোনো স্থানে এটা কোনো সম্পদই নয়। কেননা সে সময় বা স্থানে জীবন ধারণের উপকরণ খুবই চড়া মূল্যের।\nউত্তর: ভাড়ার কাজে মানুষ যে গাড়ী ব্যবহার করে অথবা নিজের ব্যক্তিগত কাজে যে গাড়ী ব্যবহার করা হয় তার কোনটাতেই যাকাত নেই। তবে প্রাপ্ত ভাড়া যদি নিসাব পরিমাণ হয় বা তা অন্য অর্থের সাথে মিলিত করে তা নিসাব পরিমাণ পৌঁছে এবং এক বছর অতিক্রান্ত হয় তবে তাতে যাকাত দিতে হবে। অনুরূপভাবে ভাড়ায় ব্যবহৃত জমি বা ভূমিতে যাকাত নেই। তার প্রাপ্ত ভাড়া থেকে যাকাত দিতে হবে।\nপ্রশ্ন: (৩৭০) ভাড়া দেওয়া হয়েছে এমন বাড়ীর যাকাত দেওয়ার বিধান কী?\nউত্তর: ভাড়া দেওয়া হয়েছে এমন বাড়ী যদি ভাড়ার জন্যই নির্মাণ করা হয়ে থাকে তবে বাড়ীর মূল্যে কোনো যাকাত নেই। তবে বাড়ী থেকে প্রাপ্ত ভাড়ার যাকাত দিতে হবে, যদি ভাড়া দেওয়ার দিন থেকে প্রাপ্ত অর্থের উপর বছর পূর্ণ হয়। ভাড়ার চুক্তিনামা স্বাক্ষর করার দিন থেকে যদি বছর পূর্ণ না হয় তবে তাতে যাকাত নেই। যেমন বছরে ১০,০০০ (দশ হাজার) টাকা প্রদানের চুক্তিতে ঘর ভাড়া দেওয়া হল। চুক্তির শুরুতে পাঁচ হাজার টাকা গ্রহণ করে তা খরচ হয়ে গেল। অবশিষ্ট পাঁচ হাজার টাকা বছরের মধ্যবর্তী সময়ে গ্রহণ করে তাও বছর পূর্ণ হওয়ার আগেই খরচ হয়ে গেল, তবে এক বছরে প্রাপ্ত দশ হাজার টাকার এ ভাড়ার মধ্যে কোনো যাকাত দিতে হবে না। কেননা এ অর্থে বছর পূর্ণ হয় নি।\nকিন্তু বাড়ীটি যদি ব্যবসার জন্য নির্মাণ করে মূল্য বৃদ্ধি বা লাভের অপেক্ষায় থাকে এবং বিক্রি হওয়ার পূর্ব পর্যন্ত ভাড়া আদায় করে, তবে উক্ত বাড়ীর মূল্যে যেমন যাকাত দিতে হবে তেমনি তার ভাড়ারও যাকাত দিতে হবে যখন তাতে বছর পূর্ণ হবে। কেননা তা ব্যবসার জন্য নির্মাণ করা হয়েছে। নিজ মালিকানায় থেকে যাওয়া বা তা থেকে উপকৃত হওয়ার উদ্দেশ্যে নয়। আর এমন প্রত্যেক বস্তু যা ব্যবসা বা উপার্জনের উদ্দেশ্যে প্রস্তুত করা হয় তাতেই যাকাত রয়েছে। কারণ, নবী সাল্লাল্লাহু ‘আলাইহি ওয়াসাল্লাম বলেন, “প্রত্যেকটি কর্ম নিয়তের উপর নির্ভরশীল। আর মানুষ যা নিয়ত করে তাই রয়েছে তার জন্য।”\nএই ব্যক্তির নিকট যে সম্পদ রয়েছে তার উদ্দেশ্য হচ্ছে উপার্জন করা। তার লক্ষ্য তো বস্তুটির মূল্যের প্রতি -মূল বস্তু নয়। আর তার মূল্য হচ্ছে দিরহাম বা টাকা বা নগদ অর্থ। আর জানা কথা যে, নগদ অর্থে বা টাকা-পয়সায় যাকাত ওয়াজিব। অতএব, যে গৃহ ব্যবসার উদ্দেশ্যে করা হয়েছে বছর শেষে তার মূল্য নির্ধারণ করে তাতে এবং তা যদি ভাড়ায় থাকে তবে ভাড়ার চুক্তির দিন থেকে বছর পূর্ণ হলে তারও যাকাত দিতে হবে।\nবসবাসের উদ্দেশ্যে যমীন খরিদ করার পর তা দ্বারা ব্যবসা করার ইচ্ছা করলে তার যাকাত\nপ্রশ্ন: (৩৭১) জনৈক ব্যক্তি বসবাসের উদ্দেশ্যে একটি যমীন খরিদ করেছে। তিন বছর পর সে তা দ্বারা ব্যবসা করার ইচ্ছা করল। এখন উক্ত তিন বছরের কি যাকাত দিতে হবে?\nউত্তর: বিগত বছরগুলোর জন্য কোনো যাকাত ওয়াজিব হবেনা। কেননা সে তো বসবাসের জন্য তা খরিদ করেছিল। কিন্তু ব্যবসা ও উপার্জনের নিয়ত করার সময় থেকেই বছরের হিসাব শুরু করতে হবে। যখন বছর পূর্ণ হবে তখনই তাতে যাকাত আবশ্যক হবে।\nপ্রশ্ন: (৩৭২) রামাযানের প্রথম দশকে যাকাতুল ফিতর (ফিতরা) আদায় করার বিধান কী?\nউত্তর: যাকাতুল ফিতর শব্দটির নামকরণ করা হয়েছে সাওম ভঙ্গকে কেন্দ্র করে। সাওম ভঙ্গ বা শেষ করার কারণেই উক্ত যাকাত প্রদান করা আবশ্যক। সুতরাং উক্ত নির্দিষ্ট কারণের সাথেই সংশ্লিষ্ট রাখতে হবে, অগ্রীম করা চলবে না। একারণে ফিতরা বের করার সর্বোত্তম সময় হচ্ছে ঈদের দিন সালাতের পূর্বে। কিন্তু ঈদের একদিন বা দু’দিন আগে তা আদায় করা জায়েয। কেননা এতে প্রদানকারী ও গ্রহণকারীর জন্য সহজতা রয়েছে। কিন্তু এরও আগে বের করার ব্যাপারে বিদ্বানদের প্রাধান্যযোগ্য মত হচ্ছে তা জায়েয নয়। এ ভিত্তিতে ফিতরা আদায় করার সময় দু’টি:\n১) জায়েয বা বৈধ সময়। তা হচ্ছে ঈদের একদিন বা দু’দিন পূর্বে। ২) ফযীলতপূর্ণ উত্তম সময়। তা হচ্ছে ঈদের দিন – ঈদের সালাতের পূর্বে। কিন্তু সালাতের পর পর্যন্ত দেরী করে আদায় করা হারাম। ফিতরা হিসেবে কবূল হবেনা। ইবন আব্বাসের হাদীসে বর্ণিত হয়েছে:\n«مَنْ أَدَّاهَا قَبْلَ الصَّلَاةِ فَهِيَ زَكَاةٌ مَقْبُولَةٌ وَمَنْ أَدَّاهَا بَعْدَ الصَّلَاةِ فَهِيَ صَدَقَةٌ مِنَ الصَّدَقَاتِ»\n“সালাতের পূর্বে যে উহা আদায় করে তার যাকাত গ্রহণযোগ্য। আর যে ব্যক্তি সালাতের পর আদায় করবে তার জন্য তা একটি সাধারণ সাদকা হিসেবে গণ্য হবে।”\nতবে কোনো লোক যদি জঙ্গল বা মরুভূমি বা এ ধরণের জনমানবহীন কোনো স্থানে থাকার কারণে ঈদের দিন সম্পর্কে অজ্ঞ থাকে এবং ঈদের সালাত শেষ হওয়ার পর সে সম্পর্কে অবগত হয়, তবে ঈদের পর ফিতরা আদায় করলেও তার কোনো অসুবিধা হবে না।\nপ্রশ্ন: (৩৭৩) সাদ্কার নিয়তে বেশি করে ফিতরা আদায় করা জায়েয হবে কী?\nউত্তর: হ্যাঁ, বেশি করে ফিতরা আদায় করা জায়েয। ফিতরার অতিরিক্ত বস্তু সাদকার নিয়তে প্রদান করবে। যেমন, আজকাল বহু লোক এরূপ করে থাকে। মনে করুন একজন লোক দশ জনের ফিতরা আদায় করবে। এ উদ্দেশ্যে সে এক বস্তা চাউল খরিদ করে, যাতে দশ জনের অধিক ব্যক্তির ফিতরা আদায় করা যাবে। অতঃপর তা নিজের পক্ষ থেকে এবং নিজ পরিবারের পক্ষ থেকে আদায় করে। এটা জায়েয; যদি নিশ্চিতভাবে জানা যায় যে, নির্দিষ্ট পরিমাণ বা তার চাইতে বেশি চাউল আছে। বস্তার মধ্যে নির্দিষ্ট ফিতরার পরিমাপ যদি জানা যায় তবে তা আদায় করাতে কোনো দোষ নেই।\nপ্রশ্ন: (৩৭৪) কতিপয় বিদ্বান মনে করেন, যে সমস্ত বস্তু দ্বারা ফিতরা দেওয়ার কথা হাদীসে বর্ণিত হয়েছে, তা যেহেতু বর্তমানে পাওয়া যায়, তাই চাউল দ্বারা ফিতরা দেওয়া বিধিসম্মত নয়। এ সম্পর্কে আপনার মতামত জানতে চাই?\nউত্তর: একদল আলিম বলেন, হাদীসে উল্লিখিত পাঁচ প্রকার বস্তু: গম, খেজুর, যব, কিসমিস এবং পনীর- এগুলো যদি থাকে, তবে অন্য বস্তু দ্বারা ফিতরা আদায় করা জায়েয হবে না।\nঅন্য একটি মত হচ্ছে উল্লিখিত বস্তু এবং অন্য যে কোনো বস্তু এমনকি টাকা-পয়সা দ্বারাও ফিতরা আদায় করা বৈধ। এ হচ্ছে পরস্পর বিরোধী দু’টি মত।\nবিশুদ্ধ কথা হচ্ছে:- মানুষের সাধারণ খাদ্য থেকে ফিতরা আদায় করা বৈধ। কেননা সহীহ বুখারীতে আবু সাঈদ খুদরী রাদিয়াল্লাহু ‘আনহু থেকে বর্ণিত হয়েছে। তিনি বলেন,\n«كُنَّا نُخْرِجُ فِي عَهْدِ رَسُولِ اللَّهِ صَلَّى اللَّه عَلَيْهِ وَسَلَّمَ زكاة الْفِطْرِ صَاعًا مِنْ طَعَامٍ أَوْ صَاعًا مِنْ شَعِيرٍ أَوْ صَاعًا مِنْ تَمْرٍ أَوْ صَاعًا مِنْ أَقِطٍ أَوْ صَاعًا مِنْ زَبِيبٍ»\n“আমরা রাসূলুল্লাহ সাল্লাল্লাহু আলাইহি ওয়াসাল্লামের যুগে এক সা‘ পরিমাণ খাদ্য ফিতরা হিসেবে বের করতাম, এক সা‘ খেজুর, এক সা‘ যব, এক সা‘ কিসমিস বা এক সা‘ পনীর।” এ হাদীসে গমের কথা উল্লেখ নেই। তাছাড়া যাকাতুল ফিতরে গম দেওয়া যাবে এরকম সুস্পষ্ট ও বিশুদ্ধ কোনো হাদীস আমার জানা নেই। কিন্তু তারপরও নিঃসন্দেহে গম দ্বারা ফিতরা আদায় বৈধ।\nআবদুল্লাহ্ ইবন আব্বাস রাদিয়াল্লাহু ‘আনহু থেকে বর্ণিত, তিনি বলেন:\n«فَرَضَ رَسُولُ اللَّهِ صَلَّى اللَّه عَلَيْهِ وَسَلَّمَ زَكَاةَ الْفِطْرِ طُهْرَةً لِلصَّائِمِ مِنَ اللَّغْوِ وَالرَّفَثِ وَطُعْمَةً لِلْمَسَاكِينِ»\n“রাসূলুল্লাহ্ সাল্লাল্লাহু আলাইহি ওয়াসাল্লাম যাকাতুল ফিতর ফরয করেছেন রোযাদ্বারকে অনর্থক কথা ও অশ্লীলতা থেকে পবিত্র করার জন্য ও মিসকীনদের জন্য খাদ্যস্বরূপ।” অতএব, মানুষের প্রচলিত খাদ্য থেকে ফিতরা বের করাই যথেষ্ট; যদিও তা ফিকাহবিদদের উক্তিতে উল্লিখিত পাঁচ প্রকারের অন্তর্ভুক্ত না হয়। কেননা এ প্রকারসমূহ -যেমন পূর্বে উল্লেখ করা হয়েছে- চারটি ছিল। যা নবী সাল্লাল্লাহু ‘আলাইহি ওয়াসাল্লামের যুগে মানুষের সাধারণ খাদ্য হিসেবে প্রচলিত ছিল। অতএব, চাউল দ্বারা ফিতরা আদায় করা জায়েয; বরং আমি মনে করি বর্তমান যুগে ফিতরা হিসেবে চাউল-ই উত্তম। কেননা তা সহজলভ্য ও মানুষের অধিক পছন্দনীয় বস্তু। তাছাড়া বিষয়টি স্থানভেদে বিভিন্ন রকম হতে পারে। হতে পারে গ্রামাঞ্চলে কোনো কোনো গোষ্ঠির নিকট খেজুর অধিক প্রিয় খাদ্য। তারা খেজুর দ্বারা ফিতরা আদায় করবে। কোনো এলাকায় কিসমিস, কোনো এলাকায় পনীর প্রিয় খাদ্য হতে পারে তারা তা দিয়েই ফিতরা আদায় করবে। প্রত্যেক এলাকা ও সম্প্রদায়ের জন্য সেটাই উত্তম যেটাতে রয়েছে তাদের জন্য অধিক উপকার।\nপ্রশ্ন: (৩৭৫) কারো নিকট যদি মৃত ব্যক্তির অসীয়তকৃত সম্পদের এক তৃতীয়াংশ থাকে এবং ইয়াতীমের কিছু সম্পদ থাকে, তাতে কি যাকাত দিতে হবে?\nউত্তর: মৃত ব্যক্তির ছেড়ে যাওয়া সম্পদের উক্ত এক তৃতীয়াংশে কোনো যাকাত নেই। কেননা তার কোনো মালিক নেই। তা তো অসীয়ত অনুযায়ী জনকল্যাণমূলক কাজে ব্যবহার করা হবে। কিন্তু ইয়াতীমের অর্থ যদি নিসাব পরিমাণ হয় এবং বছর পূর্ণ হয় তবে তাতে যাকাত ওয়াজিব হবে। ইয়াতীমের অভিভাবক সেই যাকাত বের করবে। বিদ্বানদের মতসমূহের মধ্যে বিশুদ্ধ মত হচ্ছে যাকাত ওয়াজিব হওয়ার জন্য প্রাপ্ত বয়স্ক হওয়া বা বিবেকবান হওয়া শর্ত নয়; কেননা যাকাত সম্পদে ওয়াজিব হয়।\nউত্তর: এতে কোনো যাকাত নেই। স্বর্ণ-রৌপ্য ছাড়া মানুষের ব্যবহৃত কোনো বস্তুতে যাকাত নেই। যেমন, গাড়ী, উট, ঘোড়া, ঘর-বাড়ী ইত্যাদি। কেননা নবী সাল্লাল্লাহু আলাইহি ওয়াসাল্লাম বলেন,\n«لَيْسَ عَلَى الْمُسْلِمِ فِي عَبْدِهِ وَلَا فَرَسِهِ صَدَقَةٌ»\n“মুসলিম ব্যক্তির ক্রীতদাস, ঘোড়ায় কোনো যাকাত নেই।”\nপ্রশ্ন: (৩৭৭) যাকাত দেওয়ার সময় কি বলে দিতে হবে যে, এটা যাকাত?\nউত্তর: যাকে যাকাত প্রদান করা হবে সে যদি যাকাতের হকদার হয় কিন্তু সাধারণত: সে যাকাত গ্রহণ করে না, তাহলে যাকাত দেওয়ার সময় তাকে বলে দিতে হবে যে, এটা যাকাত। যাতে করে বিষয়টি তার নিকট সুস্পষ্ট হয়; ফলে সে ইচ্ছা হলে যাকাত গ্রহণ করবে ইচ্ছা হলে প্রত্যাখ্যান করবে। আর যে লোক যাকাত গ্রহণে অভ্যস্ত তাকে যাকাত দেওয়ার সময় কোনো কিছু না বলাই উচিৎ। কেননা এতে তার প্রতি দয়া প্রদর্শনের খোঁটা দেওয়া হয়। আল্লাহ বলেন,\n“হে ঈমানদারগণ খোঁটা দিয়ে ও কষ্ট দিয়ে তোমরা তোমাদের সাদ্কা বা দানসমূহকে বিনষ্ট করে দিও না।” [সূরা আল-বাকারাহ, আয়াত: ২৬৪]\nপ্রশ্ন: (৩৭৮) এক স্থান থেকে অন্য স্থানে যাকাত স্থানান্তর করার বিধান কী?\nউত্তর: এক শহর থেকে অন্য শহরে যাকাত স্থানান্তর করলে যদি কল্যাণ থাকে তবে তা জায়েয। যাকাত প্রদানকারীর কোনো নিকটাত্মীয় যাকাতের হকদার অন্য শহরে থাকে তবে তার নিকট যাকাত প্রেরণ করলে কোনো অসুবিধা নেই।\nঅনুরূপভাবে জীবন যাত্রার মান উঁচু এমন দেশে বসবাস করে এবং তুলনামূলক অভাবী দেশে যদি যাকাত প্রেরণ করে তবেও কোনো অসুবিধা নেই। কিন্তু যদি অন্য শহরে বা দেশে যাকাত প্রেরণ করাতে তেমন কোনো কল্যাণ না থাকে তবে তা স্থানান্তর করা যাবে না।\nউত্তর: নিজ পরিবারের পক্ষ থেকে ফিতরা আদায় করা জায়েয যদিও তারা তার সাথে তার শহরে না থাকে। অতএব, সে মক্কায় আর তার পরিবার রিয়াদে, সে মক্কাতেই তার ও তার পরিবারের ফিতরা আদায় করতে পারে। কিন্তু উত্তম হচ্ছে যে স্থানে ফিতরা আদায় করার সময় হবে সে স্থানেই তা আদায় করা। ফিতরা আদায় করার সময় সে যদি মক্কায় থাকে তবে মক্কাতেই আদায় করবে। রিয়াদে থাকলে রিয়াদে। পরিবারের কিছু লোক মক্কায় কিছু রিয়াদে থাকলে যারা মক্কায় আছে তারা মক্কায়, যারা রিয়াদে আছে তারা রিয়াদে ফিতরা আদায় করবে। কেননা ফিতরা শরীরের সাথে সম্পর্কিত। সাওম আদায়কারী যেখানে তার ফিতরাও সেখানে।\nপ্রশ্ন: (৩৮০) ঋণগ্রস্তের হাতে যাকাত দেওয়া উত্তম? না কি তার পাওনাদারের নিকট গিয়ে তার পক্ষ থেকে ঋণ পরিশোধ করা উত্তম?\nউত্তর: বিষয়টির বিধান অবস্থাভেদে বিভিন্ন রকম হতে পারে। ঋণগ্রস্ত ব্যক্তি যদি দায়মুক্তি ও ঋণ পরিশোধ করার ব্যাপারে আগ্রহী হয়। অর্থ হাতে এলে ঋণ পরিশোধ করবে এ রকম বিশ্বস্ত হয় তবে যাকাতের অর্থ তার হাতেই প্রদান করা উচিৎ। যাতে করে তা পরিশোধ করতে পারে। তার ব্যাপারটা গোপন থাকে। দাবীদারদের সামনে লজ্জিত হওয়া থেকে রক্ষা পায়।\nকিন্তু ঋণগ্রস্ত ব্যক্তি যদি বেহিসাবী অপব্যয়ী হয়। তার হাতে অর্থ আসলে ঋণ পরিশোধের পরিবর্তে অপ্রয়োজনীয় খাতে তা খরচ করে, তবে যাকাতের অর্থ তাকে না দিয়ে সরাসরি পাওনাদারের নিকট গিয়ে, প্রাপ্য জেনে নিয়ে- তা পরিশোধ করে দিবে অথবা সাধ্যানুযায়ী তার ঋণ হালকা করে দিবে।\nউত্তর: যাকাতের জন্য যে কেউ হাত বাড়ালেই তাকে যাকাত দেওয়া উচিৎ নয়। কেননা সম্পদশালী হওয়া সত্বেও অনেক মানুষ পয়সার লোভে হাত বাড়ায়। এসমস্ত লোক কিয়ামত দিবসে এমন অবস্থায় আসবে যে তার মুখমন্ডলে এক টুকরা গোশতও থাকবে না (নাউযুবিল্লাহ) সমস্ত মানুষের সাক্ষাতে কিয়ামত দিবসে তার মুখ মন্ডলের শুধুমাত্র হাড়-হাড্ডি ছাড়া আর কিছুই দেখা যাবে না। নবী সাল্লাল্লাহু আলাইহি ওয়াসাল্লাম বলেন,\n«مَنْ سَأَلَ النَّاسَ أَمْوَالَهُمْ تَكَثُّرًا فَإِنَّمَا يَسْأَلُ جَمْرًا فَلْيَسْتَقِلَّ أَوْ لِيَسْتَكْثِرْ»\n“যে ব্যক্তি সম্পদ বৃদ্ধির উদ্দেশ্যে মানুষের কাছে হাত পাতে সে যেন জাহান্নামের আগুন চাইল। অতএব, বেশি চাইলে চাইতে পারে বা কম চাইলে চাইতে পারে।”\nএ সুযোগে আমি সর্তক করছি সেই লোকদেরকে যারা ভিক্ষা বৃত্তি চর্চা করে। সর্তক করছি সেই লোকদেরকে যারা যাকাতের হকদার না হওয়া সত্বেও যাকাত গ্রহণ করে। সাবধান! যাকাতের হকদার না হয়েও আপনি যদি যাকাত গ্রহণ করেন, তবে আপনি হারাম খেলেন। (নাউযুবিল্লাহ) আল্লাহকে ভয় করুন। অথচ নবী সাল্লাল্লাহু আলাইহি ওয়াসাল্লাম বলেন,\n«وَمَنْ يَسْتَغْنِ يُغْنِهِ اللَّهُ وَمَنْ يَسْتَعْفِفْ يُعِفَّهُ اللَّهُ»\n“যে ব্যক্তি অভাব মুক্ত থাকতে চায় আল্লাহ তাকে অভাবমুক্ত করেন। যে ব্যক্তি পবিত্র থাকতে চায় আল্লাহ তাকে পবিত্র করে দেন।”\nতবে কোনো লোক যদি আপনার কাছে হাত পাতে, আর তার বাহ্যিক অবস্থা দেখে আপনি মনে করেন সে যাকাতের হকদার, তবে তাকে যাকাত দিলে আদায় হয়ে যাবে এবং আপনি দায় মুক্ত হবেন। পরবর্তীতে যদি জানা যায় যে, সে যাকাতের হকদার ছিল না তবে পুনরায় যাকাত দিতে হবে না। দলীল:\n«قَالَ رَجُلٌ لَأَتَصَدَّقَنَّ الليلة بِصَدَقَةٍ فَخَرَجَ بِصَدَقَتِهِ فَوَضَعَهَا فِي يَدِ سَارِقٍ فَأَصْبَحُوا يَتَحَدَّثُونَ تُصُدِّقَ عَلَى سَارِقٍ فَقَالَ اللَّهُمَّ لَكَ الْحَمْدُ لَأَتَصَدَّقَنَّ بِصَدَقَةٍ فَخَرَجَ بِصَدَقَتِهِ فَوَضَعَهَا فِي يَدَيْ زَانِيَةٍ فَأَصْبَحُوا يَتَحَدَّثُونَ تُصُدِّقَ اللَّيْلَةَ عَلَى زَانِيَةٍ فَقَالَ اللَّهُمَّ لَكَ الْحَمْدُ عَلَى زَانِيَةٍ لَأَتَصَدَّقَنَّ بِصَدَقَةٍ فَخَرَجَ بِصَدَقَتِهِ فَوَضَعَهَا فِي يَدَيْ غَنِيٍّ فَأَصْبَحُوا يَتَحَدَّثُونَ تُصُدِّقَ عَلَى غَنِيٍّ فَقَالَ اللَّهُمَّ لَكَ الْحَمْدُ عَلَى سَارِقٍ وَعَلَى زَانِيَةٍ وَعَلَى غَنِيٍّ فَأُتِيَ فَقِيلَ لَهُ أَمَّا صَدَقَتُكَ عَلَى سَارِقٍ فَلَعَلَّهُ أَنْ يَسْتَعِفَّ عَنْ سَرِقَتِهِ وَأَمَّا الزَّانِيَةُ فَلَعَلَّهَا أَنْ تَسْتَعِفَّ عَنْ زِنَاهَا وَأَمَّا الْغَنِيُّ فَلَعَلَّهُ يَعْتَبِرُ فَيُنْفِقُ مِمَّا أَعْطَاهُ اللَّهُ»\n“একদা (বনী ইসরাঈলের) জনৈক ব্যক্তি বলল, অবশ্যই আমি এ রাত্রে কিছু দান করব। এ উদ্দেশ্যে সে স্বীয় দান নিয়ে বের হলো এবং (গোপনীয়তার কারণে নিজের অজান্তে) এক চোরের হাতে তা রেখে দিল। সকালে মানুষে বলাবলি করতে লাগল, কি আশ্চর্য! আজ রাতে এক চোরকে দান করা হয়েছে! সে বলল, হে আল্লাহ চোরের হাতে আমার দান যাওয়ার কারণে সকল প্রশংসা তোমার জন্য। অবশ্যই (আবার) দান করব। অতঃপর সে তার দান নিয়ে বের হলো এবং এক ব্যভিচারিনীর হাতে রেখে দিল। সকালে মানুষ বলাবলি করতে লাগল, কি আশ্চর্য! গত রাতে একজন ব্যভিচারিনীকে দান করা হয়েছে। সে বলল, হে আল্লাহ ব্যভিচারিনীকে দান করার কারণে সমসত প্রশংসা তোমারই প্রাপ্য। অবশ্যই (আবার) সাদকা করব। সে তার দান নিয়ে বের হলো অতঃপর এক ধনী লোকের হাতে দিয়ে দিল। সকালে মানুষ বলতে লাগল, আশ্চর্য ব্যাপার! আজ রাতে একজন ধনী মানুষকে দান করা হয়েছে। সে বললঃ হে আল্লাহ যাবতীয় প্রশংসা তোমারই প্রাপ্য। চোর ব্যভিচারিনী এবং ধনী লোককে দান করার কারণে।\nতার নিকট আসা হলো (কোন ঐশী দূত হতে পারে), অতঃপর তাকে বলা হলো, তোমার দান চোরের হাতে যাওয়ার কারণে- হতে পারে সে চুরি থেকে বিরত থাকবে। আর ব্যভিচারিনী, হতে পারে সে এ দানের কারণে ব্যভিচার থেকে বিরত হবে। আর ধনী ব্যক্তি এ থেকে শিক্ষা গ্রহণ করে হতে পারে সেও তার সম্পদ থেকে দান করবে।”\nদেখুন সৎ নিয়তের কিরূপ প্রভাব হয়। অতএব, যে ব্যক্তি আপনার কাছে হাত পেতেছে আপনি তাকে ফকীর বা অভাবী মনে করে দান করেছেন কিন্তু পরে জানা গেল সে অভাবী নয় সম্পদশালী তবে আপনার যাকাত হয়ে যাবে। পুনরায় আদায় করতে হবে না।\nযাকাত বন্টনের কাজে নিযুক্ত ব্যক্তি যাকাতের হকদার নয়\nপ্রশ্ন: ৩৮২) জনৈক ধনী ব্যক্তি একজন লোককে বলল আপনি যাদেরকে হকদার মনে করেন তাদের কাছে আমার এ যাকাত বন্টন করে দিন। এখন এ ব্যক্তি কি যাকাতের কাজে নিযুক্ত হিসেবে গণ্য হবে এবং কুরআনের নির্দেশ অনুযায়ী যাকাতের হকদার হবে?\nউত্তর: না, এ লোক যাকাতের কাজে নিযুক্ত বলে গণ্য হবে না। ফলে সে যাকাতেরও হকদার হবে না। কেননা সে নির্দিষ্ট ভাবে এক ব্যক্তির যাকাত বন্টন করার দায়িত্ব নিয়েছে। (আল্লাহই ভালো জানেন) পবিত্র কুরআনের বাক্য ভঙ্গির গোপন উদ্দেশ্য হচ্ছে এটাই- আল্লাহ বলেন, والعاملين عليها এখানে علي অব্যয় দ্বারা এক প্রকার কর্তৃত্ব বুঝা যায়। অর্থাৎ যাকাত আদায় ও বন্টনের কাজে সরকারের পক্ষ থেকে নিযুক্ত কর্মচারী। এ জন্য নির্দিষ্ট ভাবে একক ব্যক্তির পক্ষ থেকে নিযুক্ত কর্মচারী কুরআনে বর্ণিত উক্ত প্রকারের অন্তর্ভুক্ত হবে না।\nপ্রশ্ন: (৩৮৩) দুর্বল ঈমানের অধিকারী কোনো ব্যক্তিকে ঈমান শক্তিশালী করার জন্য যাকাত দেওয়া যাবে কী? সে কিন্তু কোনো এলাকার নেতা বা সরদার নয়।\nউত্তর: মাসআলাটি বিদ্বানদের মাঝে মতবিরোধপূর্ণ। আমার মতে ইসলামের প্রতি ধাবিত করতে ঈমান শক্তিশালী করার জন্য তাকে যাকাত দিলে কোনো অসুবিধা নেই। যদিও সে কোনো কবীলা বা এলাকায় সরদার বা নেতা না হয়। যদিও একান্ত ব্যক্তিগতভাবে উক্ত উদ্দেশ্যে দেওয়া হয়। কেননা আল্লাহ বলেন, “তাদের হৃদয়গুলো ইসলামের দিকে ধাবিত করার জন্য।” যখন ফকীর ও অভাবীকে যাকাত দেওয়া বৈধ তখন দুর্বল ঈমানের অধিকারী ব্যক্তিকে তা প্রদান করা তো আরো অধিক বৈধ। কেননা কোনো ব্যক্তির শরীর শক্তিশালী করার চেয়ে তার ঈমানকে শক্তিশালী করা অধিক গুরুত্বপূর্ণ।\nপ্রশ্ন: (৩৮৪) ইসলামী জ্ঞান শিক্ষায় নিয়োজিত ছাত্রকে যাকাত দেওয়ার বিধান কী?\nউত্তর: ইসলামী জ্ঞান শিক্ষার কাজে সম্পূর্ণরূপে নিয়োজিত ছাত্রদেরকে যাকাত দেওয়া জায়েয, যদিও তারা কামাই রোজগার করার সামর্থ রাখে। কেননা ইসলামী জ্ঞান শিক্ষা করা এক প্রকার জিহাদ। আর আল্লাহর পথে জিহাদ হচ্ছে যাকাতের একটি খাত। আল্লাহ বলেন,\n“যাকাত তো হচ্ছে শুধুমাত্র গরীবদের এবং অভাবগ্রস্তদের আর এ যাকাত আদায়ের জন্য নিযুক্ত কর্মচারীদের এবং ইসলামের প্রতি যাদের হৃদয় আকৃষ্ট করতে হয়, গোলাম আযাদ করার জন্য, ঋণ পরিশোধে, আল্লাহর পথে জিহাদে আর মুসাফিরদের সাহায্যে। এ বিধান আল্লাহর পক্ষ থেকে নির্ধারিত। আর আল্লাহ মহাজ্ঞানী অতিপ্রজ্ঞাময়।” [সূরা আত-তাওবাহ, আয়াত: ৬০]\nকিন্তু শিক্ষার্থী যদি শুধুমাত্র দুনিয়াবী শিক্ষায় সম্পূর্ণরূপে ব্রতী থাকে তবে তাকে যাকাত দেওয়া যাবে না। আমরা তাকে বলব তুমি তো দুনিয়ার কর্মেই ব্যস্ত আছ। অতএব, চাকরী করার মাধ্যমে তো দুনিয়া অর্জন করতে পার। তাই তোমাকে যাকাত দেওয়া যাবে না।\nকিন্তু আমরা যদি এমন লোক পাই যে নিজ পানাহার ও বাসস্থানের জন্য রোজগার করতে সক্ষম কিন্তু তার নিকট এমন সম্পদ নেই যা দ্বারা সে বিবাহ করতে পারে, তবে যাকাতের অর্থ দিয়ে কি এ ব্যক্তির বিবাহের ব্যবস্থা করা যাবে?\nউত্তর: হ্যাঁ, বিবাহের জন্য তাকে যাকাত দেওয়া যাবে। যাকাত থেকে তার পূর্ণ মাহর আদায় করা যাবে।\nযদি প্রশ্ন করা হয় বিবাহে অপরাগ ব্যক্তিকে যাকাত দেওয়া কীভাবে জায়েয হতে পারে?\nজবাবে আমরা বলব: কেননা মানুষের বিবাহের প্রয়োজনীয়তা অত্যধিক। কখনো খানা পিনার মতই এর প্রয়োজনীয়তা মানুষের জীবনে প্রকট হয়ে দেখা যায়। এ জন্য বিদ্বানগণ বলেন, কারো ভরণ-পোষণের অর্থ বহন করা যার ওপর আবশ্যক থাকে তার উপর ওয়াজিব হচ্ছে তার বিবাহেরও ব্যবস্থা করে দেওয়া- যদি তার কাছে প্রয়োজনীয় সম্পদ থাকে। অতএব, পুত্র যদি বিবাহ উপযুক্ত হয় এবং বিবাহের দরকার মনে করে তবে পিতার উপর ওয়াজিব হচ্ছে পুত্রের বিবাহের ব্যবস্থা করে দেওয়া। কিন্তু আমি শুনেছি পুত্র যদি বিবাহের কথা উত্থাপন করে তবে কোনো কোনো পিতা নিজেদের যৌবনকালের কথা ভুলে গিয়ে পুত্রকে ধমক দেন আর বলেন, নিজের মাথার ঘাম পায়ে ফেলে পরিশ্রম করে উপার্জন কর তারপর বিবাহ কর। এটা মোটেও জায়েয নয়। পিতা সামর্থবান থাকলে পুত্রের সাথে এরকম ব্যবহার করা হারাম। পিতার সামর্থ থাকা সত্বেও পুত্রের বিবাহের ব্যবস্থা না করলে সে অবশ্যই কিয়ামত দিবসে পিতার বিরুদ্ধে অভিযোগ দায়ের করবে।\nএকটি মাসাআলা: জনৈক ব্যক্তির কয়েকটি পুত্র সন্তান আছে। সে যদি উপযুক্ত বড় ছেলের বিবাহ নিজের খরচে প্রদান করে, তবে মৃত্যুর পূর্বে ছোট ছেলেদের জন্য কি নিজ সম্পত্তি থেকে বড় ছেলের মাহরের অনুরূপ প্রদান করার ওছিয়ত করে যেতে পারে?\nউত্তর: না এরূপ করা জায়েয হবে না। তবে পিতার জীবদ্দশাতেই যদি ছোট ছেলেরা বিবাহের উপযুক্ত হয় এবং বড় ছেলের ন্যায় তাদের নিজ খরচে বিবাহ দিয়ে দেয় তবে তা জায়েয। কিন্তু তারা এখনও ছোট তাই মৃত্যুর পর তাদের জন্য আলাদা অছিয়ত করে যাবে তা হারাম। এর দলীল হচ্ছে: নবী সাল্লাল্লাহু আলাইহি ওয়াসাল্লাম বলেন,\n«إِنَّ اللَّهَ قَدْ أَعْطَى لِكُلِّ ذِي حَقٍّ حَقَّهُ فَلَا وَصِيَّةَ لِوَارِثٍ»\n“নিশ্চয় আল্লাহ প্রত্যেক অধিকারীকে তার নির্দিষ্ট অধিকার প্রদান করেছেন। অতএব, উত্তরাধিকারের জন্য কোনো অছিয়ত নেই।”\nপ্রশ্ন: (৩৮৫) মুজাহিদদেরকে যাকাত প্রদান করা কি জায়েয?\nউত্তর: যাকাত প্রদানের খাতসমূহের মধ্যে আল্লাহ তা‘আলা মুজাহিদদের কথা উল্লেখ করেছেন। অতএব, আল্লাহর পথের মুজাহিদেরকে যাকাত প্রদান করা জায়েয। কিন্তু আল্লাহর পথে মুজাহিদ কে? জনৈক ব্যক্তি রাসূলুল্লাহ সাল্লাল্লাহু আলাইহি ওয়াসাল্লামকে লড়াইকারী সর্ম্পকে প্রশ্ন করলেন, একজন বীরত্ব প্রকাশ করার জন্য লড়াই করে, একজন গোত্রীয় সম্প্রীতি রক্ষার জন্য লড়াই করে, একজন নিজের শক্তি প্রদর্শনের জন্য যুদ্ধ করে, এদের মধ্যে কে প্রকৃত পক্ষে আল্লাহর পথে? এর জবাবে নবী সাল্লাল্লাহু আলাইহি ওয়াসাল্লাম আমাদের ইনসাফপূর্ণ মূল্যবান একটি মাপকাঠি প্রদান করেছেন, তিনি বলেন,\n«مَنْ قَاتَلَ لِتَكُونَ كَلِمَةُ اللَّهِ هِيَ الْعُلْيَا فَهُوَ فِي سَبِيلِ اللَّهِ عَزَّ وَجَلَّ»\n“যে ব্যক্তি লড়াই করবে আল্লাহর বাণীকে সমুন্নত করার উদ্দেশ্যে সেই প্রকৃত পক্ষে আল্লাহর পথে যুদ্ধকারী।” অতএব, প্রত্যেক যে ব্যক্তি আল্লাহর বাণীকে সমুন্নত করার জন্য যুদ্ধ করবে- লড়াই করবে আল্লাহর শরী‘আতকে প্রতিষ্ঠিত করার জন্যে, কাফির রাষ্ট্রে আল্লাহর দীনকে কায়েম করার জন্য সে-ই আল্লাহর পথে, সেই মুজাহিদ। তাকে যাকাত প্রদান করা যাবে। তাকে নগদ অর্থ প্রদান করবে, যাতে জিহাদের পথে তা ব্যয় করতে পারে অথবা যাকাতের অর্থ দ্বারা যুদ্ধের সরঞ্জাম ক্রয় করে দিবে।\nপ্রশ্ন: (৩৮৬) মসজিদ নির্মাণের কাজে যাকাত প্রদান করার বিধান কী?\nউত্তর: মসজিদ নির্মাণের কাজ কুরআনের বাণী ‘ফি সাবিলিল্লার’ অন্তর্ভুক্ত নয়। কেননা তাফসীরবিদগণ ‘ফি সাবিলিল্লার’ তাফসীরে উল্লেখ করেছেন: এ দ্বারা উদ্দেশ্য হচ্ছে আল্লাহর পথে জিহাদ।\nমসজিদ নির্মাণসহ অন্যান্য জনকল্যাণমূলক কাজে যাকাত ব্যয় করা প্রকৃত কল্যাণের পথকে বিনষ্ট করারই নামান্তর। কেননা কৃপণতা ও লোভ অনেক লোকের মধ্যে স্বভাবজাত প্রকৃতি। যখন তারা দেখবে মসজিদ নির্মাণ এবং অন্যান্য সব ধরণের কল্যাণমূলক ক্ষেত্রে যাকাত দেওয়া হচ্ছে, তখন তারা সমস্ত যাকাত সে সকল কাজেই ব্যবহার করা শুরু করবে। ফলে দুঃস্থ অভাবী মানুষ তাদের অভাব অনটনের মধ্যেই রয়ে যাবে।\nপ্রশ্ন: (৩৮৭) নিকটাত্মীয়দের যাকাত প্রদান করার বিধান কী?\nউত্তর: নিকটাত্মীয়ের ব্যাপারে মূলনীতি হচ্ছে: নিকটাত্মীয়ের ব্যয়ভার বহন করা যদি যাকাত প্রদানকারীর উপর ওয়াজিব বা আবশ্যক হয়ে থাকে, তবে তাকে (উক্ত নিকটাত্মীয়কে) যাকাত দেওয়া জায়েয নয়। কিন্তু সে যদি এমন ব্যক্তি হয় যার খরচ বহন করা যাকাত প্রদানকারীর উপর আবশ্যক নয়, তবে তাকে যাকাত প্রদান করা জায়েয যেমন সহদোর ভাই। যদি ভাইয়ের পুত্র সন্তান থাকে, তবে তার ব্যয়ভার বহন করা অন্য ভাইয়ের উপর আবশ্যক নয়। কেননা তার পুত্র সন্তান থাকার কারণে দু’ভাই পরষ্পর মীরাছ (উত্তরাধিকার) পাবে না। এ অবস্থায় উক্ত ভাই যদি যাকাতের হকদার হয় তবে তাকে যাকাত দেওয়া যাবে।\nঅনুরূপভাবে নিকটাত্মীয়ের কোনো ব্যক্তি ভরণ-পোষণের ক্ষেত্রে যদি অভাবী না হয়, কিন্তু সে ঋণগ্রস্ত, তবে ঋণ পরিশোধ করার জন্য তাকে যাকাত প্রদান করা যাবে। যদিও উক্ত নিকটাত্মীয় নিজের পিতা মাতা ছেলে বা মেয়ে হোক। যখন এ ঋণ ভরণ-পোষণে ত্রুটির কারণে নয়।\nউদাহরণ: জনৈক ব্যক্তির পুত্র গাড়ি দুর্ঘটনা কবলিত হওয়ার কারণে বড় একটি জরিমানার সম্মুখিন হয়েছে। অথচ তার নিকট জরিমানা আদায় করার মত কোনো অর্থ নেই। এ অবস্থায় তার পিতা নিজের যাকাতের অর্থ পুত্রের ঋণ পরিশোধ করার জন্য প্রদান করলে তা বৈধ হবে। কেননা এ ঋণ ভরণ-পোষণের কারণে নয়। এমনিভাবে কোনো মানুষ যাকাতের কারণ ছাড়া অন্য কারণে যদি কোনো আত্মীয়কে যাকাত থেকে প্রদান করে, তবে তা জায়েয।\nপ্রশ্ন: (৩৮৮) যাকাত-সাদকা আদায় করা কি শুধু রামাযান মাসের জন্যই বিশিষ্ট?\nউত্তর: দান-সাদকা রামাযান মাসের সাথে নির্দিষ্ট নয়; বরং তা সর্বাবস্থায় প্রদান করা মুস্তাহাব। আর নিসাব পরিমাণ সম্পদে বছর পূর্ণ হলেই যাকাত দেওয়া ওয়াজিব। রামাযানের অপেক্ষা করবে না; হ্যাঁ রামাযান যদি নিকটবর্তী হয় যেমন শাবান মাসে বছর পূর্ণ হচ্ছে- তবে রামাযান পর্যন্ত বিলম্ব করে যাকাত বের করলে কোনো অসুবিধা নেই।\nকিন্তু যাকাত যদি উদাহরণস্বরূপ মুহাররমে আবশ্যক হয়, তবে রামাযান পর্যন্ত অপেক্ষা করা জায়েয হবে না। অবশ্য যদি পূর্ববর্তী রামাযানে অগ্রীম যাকাত বের করে তবে তা জায়েয। কিন্তু ওয়াজিব হওয়ার পর বিলম্ব করা জায়েয নয়। কেননা নির্দিষ্ট কারণের সাথে সংশ্লিষ্ট ওয়াজিবসমূহ উক্ত কারণ পাওয়া গেলেই আদায় করতে হবে। বিলম্ব করা জায়েয হবে না। তাছাড়া মানুষের জীবনের এমন তো কোনো গ্যারান্টি নেই যে বিলম্বিত সময় পর্যন্ত সে বেঁচে থাকবে। যদি যাকাত প্রদান করার পূর্বেই মারা যায় তবে তার যিম্মায় যাকাত রয়েই গেল। হতে পারে উত্তরাধিকারীগণ বিষয়টি না জানার কারণে তার পক্ষ থেকে যাকাত আদায় করবে না অথবা হতে পারে সম্পদের লোভে ও মোহে পড়ে তারা তা করবে না।\nকিন্তু দান-সাদকার জন্য নির্ধারিত কোনো সময় নেই। বছরের প্রতিদিনই তার সময়। কিন্তু লোকেরা রামাযান মাসে দান সাদকা ও যাকাত প্রদান পছন্দ করে। কেননা সময়টি ফযীলত পূর্ণ। দান ও বদান্যতার সময়। নবী সাল্লাল্লাহু ‘আলাইহি ওয়াসাল্লাম ছিলেন সর্বাধিক দানশীল। রামাযান মাসে তিনি আরো বেশি দানশীল হতেন, যখন জিবরীল আলাইহিস সালাম তাঁর সাথে সাক্ষাত করতেন এবং তাঁকে কুরআন পড়াতেন।\nকিন্তু জানা আবশ্যক যে রামাযান মাসে যাকাত প্রদান বা দান সাদকার ফযীলত নির্দিষ্ট সময়ের (শুধু এক মাস) ফযীলতের সাথে সংশ্লিষ্ট। এর চাইতে ফযীলতপূর্ণ অন্য কোনো সময় বা অবস্থা যদি পাওয়া যায়, তবে সে সময়ই দান করা বা যাকাত প্রদান করা উত্তম। যেমন রামাযান ছাড়া অন্য সময় যদি ফকীর মিসকীনদের অভাব প্রকট আকার ধারণ করে বা দেশে দুর্ভিক্ষ দেখা যায়, তবে সে সময় দান করার ছাওয়াব রামাযান মাসে দান করার চাইতে নিঃসন্দেহে বেশি।\nঅধিকাংশ ক্ষেত্রে ফকীর মিসকীনদের অবস্থা রামাযান ছাড়া অন্যান্য মাসে বেশি শোচনীয় থাকে। রামাযান মাসে দান সাদকা বা যাকাতের ব্যাপকতার কারণে তারা সে সময় অনেকটা অভাবমুক্ত হয়। কিন্তু বছরের অবশিষ্ট সময়ে তারা প্রচণ্ড অভাব ও অনটনের মাঝে দিন কাটায়। সুতরাং বিষয়টির প্রতি লক্ষ্য করা উচিৎ।\nপ্রশ্ন: (৩৮৯) মানুষ তার জীবদ্দশায় যা দান করে তাকেই কি সাদকায়ে জারিয়া বলে? নাকি মৃত্যুর পর আত্মীয়-স্বজনের দানকে সাদকায়ে জারিয়া বলে?\nউত্তর: হাদীসে এসেছে: মানুষ মারা গেলে তিনটি আমল ছাড়া সব আমল বন্ধ হয়ে যায়।\n১) সাদকায়ে জারিয়া\n৩) সৎ সন্তানদের দো‘আ।\nএ হাদীসের বাহ্যিক অর্থে বুঝা যায়, জীবিত অবস্থায় ব্যক্তির দানকেই সাদকা জারিয়া বলা হয়। মৃত্যুর পর তার সন্তানদের দানকে নয়। কেননা মৃত্যুর পর সন্তানদের থেকে যা হবে তা রাসূল সাল্লাল্লাহু আলাইহি ওয়াসাল্লাম বর্ণনা করে দিয়েছেন। তিনি বলেন, ‘অথবা সৎ সন্তান যে তার জন্য দো‘আ করবে।’\nঅতএব, কোনো ব্যক্তি যদি মৃত্যুর পূর্বে কিছু দান করার অসীয়ত করে যায় অথবা ওয়াক্ফ্ করে যায়, তবে তা সাদকা জারিয়া হিসাবে গণ্য হবে। মৃত্যুর পর কবরে সে তা থেকে উপকৃত হবে। অনুরূপভাবে ইসলামী জ্ঞান, তার উপার্জন থেকে হতে হবে। এমনিভাবে সন্তান, যদি পিতার জন্য দো‘আ করে।\nএ জন্য কেউ যদি প্রশ্ন করে আমি কি পিতার জন্য দু’রাকাত সালাত পড়ব? নাকি নিজের জন্য দু’রাকাত সালাত আদায় করে এর মধ্যে পিতার জন্য দো‘আ করব? আমি বলব: উত্তম হচ্ছে নিজের জন্য দু’রাকাত সালাত আদায় করবেন এবং এর মধ্যে পিতার জন্য দো‘আ করবেন।\nকেননা এ দিকেই নবী সাল্লাল্লাহু আলাইহি ওয়াসাল্লাম নির্দেশনা প্রদান করেছেন। তিনি বলেন, অথবা ‘সৎ সন্তান’ যে তার জন্য দো‘আ করবে, এরূপ বলেন নি যে তার জন্য সালাত আদায় করবে বা অন্য কোনো নেক আমল করবে।\nপ্রশ্ন: ৩৯০) স্ত্রী যদি স্বামীর সম্পদ থেকে নিজের জন্য দান করে বা তা মৃত নিকটাত্মীয়ের জন্য দান করে, তবে তা জায়েয হবে কী?\nস্বামী যদি অনুমতি প্রদান করে তবে স্ত্রীর নিজের জন্য বা তার মৃত আত্মীয়ের জন্য দান করা জায়েয, কোনো অসুবিধা নেই। অনুমতি না পেলে এরূপ করা হালাল নয়। কেননা এটা তার সম্পদ। কারো সম্পদ তার আত্মার সন্তুষ্টিতে প্রদান করা ছাড়া অন্যের দ্বারা খরচ করা বৈধ নয়।\nপ্রশ্ন: (৩৯১) জনৈক ফক্বীর এক ধনী লোকের যাকাত নিয়ে আসে এ কথা বলে যে, তার পক্ষ থকে সে তা বিতরণ করে দিবে। তারপর তা সে নিজের কাছেই রেখে দেয়। তার এ কাজের বিধান কী?\nউত্তর: এটা হারাম। ইহা আমানতের খিয়ানত। কেননা মালিক তো দায়িত্বশীল হিসেবে তাকে যাকাত দিয়েছে। যাতে করে তা বন্টন করে দেয়। অথচ সে নিজেই তা রেখে দেয়। বিদ্বানগণ উল্লেখ করেছেন, কোনো বস্তুর জিম্মাদারপ্রাপ্ত ব্যক্তি উক্ত বস্তু থেকে নিজের জন্য কোনো কিছু নিতে পারবে না। অতএব, এ ব্যক্তির ওপর আবশ্যক হচ্ছে যাকাতের মালিককে একথা বলে দেওয়া যে, ইতোপূর্বে যা সে নিয়েছিল তা নিজের কাছে রেখে দিয়েছে। মালিক যদি তাতে অনুমতি দিয়ে দেয় তো ভালো, অন্যথা যা সে নিয়েছে তার জিম্মাদার হবে এবং তাকে তা আদায় করতে হবে।\nএ উপলক্ষে একটি বিষয়ে আমি মানুষকে সতর্ক করতে চাই। তা হচ্ছে, কোনো ব্যক্তি ফক্বীর থাকাবস্থায় যাকাত নিয়ে থাকে। তারপর আল্লাহ তাকে সম্পদশালী করেন। কিন্তু তখনও মানুষ তাকে যাকাত দিতে থাকে আর সেও নিতে থাকে। বলে, আমি তো চাইনি। আল্লাহর পক্ষ থেকে আমার কাছে এ রিযিক এসেছে..। এটা কিন্তু হারাম। কেননা আল্লাহ যাকে অভাবমুক্ত করেন, যাকাত গ্রহণ করা তার জন্য হারাম।\nআবার কেউ কেউ যাকাত নিয়ে নিজে খায় না, অন্য মানুষকে দেয়। কিন্তু যাকাতের মালিক বিষয়টি জানেনা বা তাকে এ ব্যাপারে দায়িত্বও দেওয়া হয় নি। এরূপ করাও তার জন্য হরাম। যদিও এ লোকের বিষয়টি আগের জনের চাইতে কিছুটা হালকা। কিন্তু তারপরও নাজায়েয। সে যাকাতের মালিককে বিষয়টি অবহিত করে অনুমতি নিয়ে নিবে। অনুমতি না দিলে তার ঘাড়ে যিম্মাদারী রয়ে যাবে। (আল্লাহই অধিক জ্ঞান রাখেন)\nদীন ইসলামের ভিত্তি হচ্ছে পাঁচটি বিষয়ের ওপর। এ পাঁচটি ভিত্তি সম্পর্কে মানুষের প্রশ্নের অন্ত নেই, জিজ্ঞাসার শেষ নেই। তাই নির্ভরযোগ্য প্রখ্যাত আলিমে দীন, যুগের অন্যতম সেরা গবেষক আল্লামা শাইখ মুহাম্মাদ ইবন সালেহ আল-উসাইমীন রহ. ঐ সকল জিজ্ঞাসার দলীল ভিত্তিক নির্ভরযোগ্য জবাব প্রদান করেছেন উক্ত বইটিতে। প্রতিটি জবাব পবিত্র কুরআন-সুন্নাহ ও পূর্বসূরী নির্ভরযোগ্য উলামাদের মতামত থেকে দেওয়া হয়েছে। সেই জবাবগুলোকে একত্রিত করে বই আকারে বিন্যস্ত করেছেন জনাব ‘ফাহাদ ইবন নাসের ইবন ইবরাহীম আল-সুলাইমান’। নাম দিয়েছেন ‘ফাতাওয়া আরকানুল ইসলাম’।\n সহীহ বুখারী, কিতাবুল মুসাক্বাত, অনুচ্ছেদ: খেজুরের বাগানে কারো যদি চলার পথ থাকে বা পানির ব্যবস্থা থাকে সহীহ মুসলিম, অধ্যায়: বেচা-কেনা, অনুচ্ছেদ: ফল সমৃদ্ধ যে ব্যক্তি খেজুর গাছ বিক্রয় করে ।\n সহীহ বুখারী, অধ্যায়: যাকাত, অনুচ্ছেদ: যাকাত আবশ্যক হওয়া সহীহ মুসলিম, অধ্যায়: ঈমান, অনুচ্ছেদ: কালেমায়ে শাহাদাত ও ইসলামী শরীয়তের প্রতি আহবান করা।\n সহীহ বুখারী, অধ্যায়: যাকাত, অনুচ্ছেদ: যাকাত আবশ্যক হওয়া সহীহ মুসলিম, অধ্যায়: ঈমান, অনুচ্ছেদ: কালেমায়ে শাহাদাত ও ইসলামী শরী‘আতের প্রতি আহ্বান করা।\n আবু দাউদ, অধ্যায়: যাকাত, অনুচ্ছেদ: যাকাতুল ফিতর, ইবন মাজাহ, অধ্যায়: যাকাত, অনুচ্ছেদ: সাদাকা ফিতর।\n সহীহ বুখারী, অধ্যায়: যাকাত, অনুচ্ছেদ: ফিতরা হচ্ছে এক সা‘ পরিমাণ খাদ্য।\n আবু দাউদ, অধ্যায়: যাকাত, অনুচ্ছেদ: যাকাতুল ফিতর, ইবন মাজাহ, অধ্যায়: যাকাত, অনুচ্ছেদ: সাদাকাতুল ফিতর।\n সহীহ বুখারী, অধ্যায়: যাকাত, অনুচ্ছেদ: মুসলিম ব্যক্তির ক্রীতদাসে যাকাত নেই সহীহ মুসলিম, অধ্যায়: যাকাত, অনুচ্ছেদ: মুসলিম ব্যক্তির ক্রীতদাস ও ঘোড়ার যাকাত নেই।\n সহীহ মুসলিম, অধ্যায়: যাকাত, অনুচ্ছেদ: মানুষের কাছে ভিক্ষা চাওয়া নাজায়েয।\n সহীহ বুখারী, অধ্যায়: যাকাত, অনুচ্ছেদ: সম্পদের প্রতি লোভমুক্ত না হয়ে সাদকা হয় না সহীহ মুসলিম, অধ্যায়: যাকাত, অনুচ্ছেদ: পবিত্র থাকা ও ধৈর্যাবলম্বন করার ফযীলত।\n সহীহ বুখারী, অধ্যায়: যাকাত, অনুচ্ছেদ: ধনী মানুষের অজান্তে তাকে দান করা সহীহ মুসলিম, অধ্যায়: যাকাত, অনুচ্ছেদ: দানকারীর প্রতিদানের আবশ্যকতা যদিও তা অপাত্রে দেওয়া হয়।\n আবু দাঊদ, অধ্যায়: বেচা-কেনা, অনুচ্ছেদ: উত্তরাধিকারকে ওছীয়ত করার বর্ণনা। তিরমিযী, ওছীয়ত করার বর্ণনা,\n সহীহ বুখারী, অধ্যায়: জিহাদ, অনুচ্ছেদ: যে ব্যক্তি আল্লাহর বাণীকে সমুন্নত করার জন্য লড়াই করে।\n সহীহ মুসলিম, অধ্যায়: অসীয়ত, অনুচ্ছেদ: মুত্যুর পর মানুষ যার সাওয়াব পেয়ে থাকে তার বর্ননা।


আমাদের কিছু চারিত্রিক বৈশিষ্ট্য || The Daily Janakantha\nইতিহাসবিদ মুনতাসীর মামুন দৈনিক জনকণ্ঠে ‘এক পাকি দণ্ডিত লক্ষ পাকি বর্তমান’ শিরোনামে একটি ধারাবাহিক প্রবন্ধ লিখেছেন। ৪ নবেম্বর এর শেষ অংশ প্রকাশিত হয়েছে। এই অংশটিকে উপসংহার বলা যেতে পারে। আমাদের জাতির ইতিহাসের কয়েকটি ঘটনার উল্লেখ করেছেন তিনি। এ ঘটনাগুলো পড়লে জাতি হিসেবে আমাদের চারিত্রিক বৈশিষ্ট্যের পরিচয় মেলে। ঘটনাগুলো হৃদয়বিদারক। এগুলো যে কোন সচেতন মানুষের হৃদয়ে রক্তক্ষরণ ঘটাবে। মুনতাসীর মামুনেরও হৃদয়ে রক্তক্ষরণ ঘটেছে নিশ্চয়। তাই হয়ত এ সব ঘটনার বা আমাদের চারিত্রিক বৈশিষ্ট্যের কারণ আলোচনা করেননি তিনি বা বিস্তারিত কিছু লেখেননি। কিন্তু জাতি হিসেবে আমাদের উচিত হবে এ সব ঘটনা সম্বন্ধে অবহিত হওয়া, ঘটনাগুলোর কারণ জানা এবং আমাদের চারিত্রিক বৈশিষ্ট্য জানবার চেষ্টা করা। সব জাতির মধ্যে কিছু বৈশিষ্ট্য থাকে যেগুলো না থাকলেই ভাল হতো। যেহেতু আমরা চাই আমরা জাতি হিসেবে উন্নততর হব, তাই এগুলো পরিহার করবার চেষ্টা করা উচিত। এ জন্য প্রথমেই উচিত এগুলো সম্বন্ধে সজাগ হওয়া। আমাদের কিছু মিথ্যা অহঙ্কার আমাদের অগ্রগতিতে বাধার সৃষ্টি করে। জাতীয় জীবনেও এ কথা সত্য। মুনতাসীর মামুন উল্লেখ করেছেন যে, বঙ্গবন্ধু নিহত হওয়ার পর তাঁর জানাজা হয়নি। তাঁকে সমাহিত করা হয়েছে মফস্বলে, যাতে সেখানে বেশি মানুষ যেতে না পারে। তিনি আমাদের জাতির জনক। জাতির প্রত্যেকটি মানুষের অধিকার রয়েছে তাঁকে সম্মান করবার। সত্য কথা এই যে, তাঁর জন্মস্থান বলেই যে তাঁকে টুঙ্গিপাড়ায় সমাহিত করা হয়েছে তা নয়। কোথায় তাঁকে সমাহিত করা হবে সে সম্বন্ধে তিনি কোন ইচ্ছা প্রকাশ করবার সুযোগ পাননি। তাঁর পরিবারের কাউকেই এ ব্যাপারে জিজ্ঞেস করা হয়নি। একবার সমাহিত হলে সেই মৃতদেহ স্থানান্তর করা আমাদের ধর্মে স্বীকৃত নয়। কিন্তু বীর মুক্তিযোদ্ধা শহীদ মতিউর রহমানের সমাধি স্থানান্তরিত করা হয়েছিল, তাতে কেউ কোন আপত্তি করেননি এ জন্য যে একটা অস্বাভাবিক অবস্থায় তাঁকে প্রথমে সমাহিত করা হয়েছিল। বঙ্গবন্ধুর বেলায়ও একই কথা বলা চলে। যেহেতু ধর্মের নাম করে বলা হয়েছে তাই আমরা সবাই চুপ করে গেছি। আমাদের স্ববিরোধী মনোভাবের আর এক প্রমাণ জিয়াউর রহমানের সমাধি। তার মৃতদেহ অন্যত্র সমাহিত করা হয়েছিল। প্রশ্ন, ধর্মে মানা থাকলেও তার মৃতদেহ স্থানান্তর করা হলো কেন? কিছু হলেই ‘জিয়ার মাজারে’ তার সমর্থকরা সমবেত হন। আর জাতির পিতার সমাধি থেকে যায় লোকচক্ষুর অন্তরালে। এই তিনটি সমাধির কথা মনে হলেই মনে হয় যে ধর্মের নাম করে সময়মতো কেউ কিছু বললেই আমরা চুপ করে যাই। অবশ্য এটাই কাহিনীর সবটুকু নয়। কোন দেশের সেনাবাহিনী ক্ষমতা দখল করলে ব্যাপারটা এমন ভয়াবহ হয় যে, সাধারণ মানুষের পক্ষে প্রতিবাদ করা দুঃসাধ্য হয়ে পড়ে। এটা সব দেশেই হয়েছে। তারা বিদেশী শক্তির সাহায্যে ক্ষেত্র তৈরি করে নেয়। ডেভিড হেবডিচ ও কেন কোনর রচিত ‘হাউ টু স্টেজ এ মিলিটারি ক্যু’ ও এডোয়ার্ড লাটওয়াক রচিত ‘ক্যু দে-তা এ প্র্যাক্টিক্যাল হ্যান্ডবুক’ বই দুটি পড়লে এ সব বিষয়ে জানা যায়। বঙ্গবন্ধু হত্যার পর তাঁর সমাধি সম্পর্কে কিছু বলা সম্ভব ছিল না জনগণের পক্ষে। অন্যদিকে জিয়া হত্যার পর ক্ষমতা দখলের পরিকল্পনার অংশ হিসেবে বিশাল আকারের প্রচারকার্য চালানো হয়। জনমনে সস্তা আবেগ সৃষ্টি করা হয়। জিয়াউর রহমান স্বাধীনতার আদর্শকে ভূলুণ্ঠিত করে দেশকে পশ্চাদমুখী অবস্থানে নিয়ে যান। স্বাধীনতার শত্রুদের পুনর্বাসিত করেন। এ সব ঢাকা দেয়ার জন্য জোরেশোরে তার ব্যক্তিগত সাধুতার প্রচার চলে। হায়রে আমাদের নিয়তি! ছেঁড়া গেঞ্জি আর ভাঙ্গা বাক্সের জন্য জিয়াউর রহমান প্রশংসিত হন, আবার সম্পদের প্রাচুর্যের জন্য তার পরিবার প্রশংসিত হয়। প্রশ্নটা হচ্ছে এই যে, তার এবং তার দলের শাসন এত ভাল হলে আরেক সেনাকর্তা অতি সহজে ক্ষমতা দখল করেন কিভাবে? এ সব খেলা আমাদের বুঝতে তো অসুবিধা হবার কথা নয়। এক সেনাকর্তা সংবিধান পরিবর্তন করেন স্বাধীনতাবিরোধীদের স্বার্থেÑ আরেকজন রাষ্ট্রধর্ম নিয়ে খেলা করেন। এদের ব্যক্তিগত জীবনে ধর্মের কোন বালাই নেইÑএ কথাটা আমরা বুঝি না কেন? আসলে আমরা যুক্তিবুদ্ধির চেয়ে অকারণ ভীতির দ্বারা পরিচালিত হই বেশি। ছেঁড়া গেঞ্জি, ভাঙ্গা বাক্স আর স্বাধীনতার ঘোষক এ সব একই সূত্রে গাথা। একজন সম্পূর্ণ অপরিচিত সাধারণ মেজরের ডাকে কোন জাতি স্বাধীনতা সংগ্রামে নামে না, এটুকু বুঝবার মতো বুদ্ধি আমাদের নেইÑএ কথা বিশ্বাস করা শক্ত। কারও কারও মতে, গোলাম আযমের পোশাক নাকি পুণ্যের প্রতীক! ফ্রেডরিক নিচির অমর বাক্যÑ মানুষের স্মৃতিশক্তি ক্ষণস্থায়ী। সম্ভবত অনেকেই গোলামের একাত্তরের কীর্তিকলাপের কথা ভুলে গেছে। মনে আছে পরকালের কথা। তাই হয়ত বায়তুল মোকাররমে তার জানাজায় অনেক মানুষের সমাগম। সাঈদীর ওয়াজের ক্যাসেট বিক্রি, তার মুখ চাঁদে দেখা গিয়েছিল শুনে মিছিল আর পাওয়ার হাউস পোড়ানোÑ নিশ্চয়ই আমাদের বড় গলদ আছে। এ সব নিয়ে চিন্তা করা উচিত। স্বাধীনতার বিপক্ষের শক্তিকে অবশ্যই নিন্দা করতে হবে। কিন্তু স্বাধীনতার পক্ষের কেউ অনুচিত কিছু করলে আমাদের দৃষ্টি অন্যদিকে ফিরিয়ে রাখলে চলবে না। আমাদের অতীতের সংগ্রামী ছাত্রসমাজ আর আজকের টেন্ডারবাজ ছাত্রসমাজÑ তুলনা করলে অনুভব করি, আমরা কোথায় অবস্থান করছি?আসলে প্রশাসনকে রাজনীতিমুক্ত রাখাই সবার জন্য মঙ্গল। যে অপরাধ করবে তাকে শাস্তি পেতে হবে। এই হোক স্বাধীনতার পক্ষের সেøাগান।\tলেখক : রয়্যাল কলেজ অব সাইকিয়ার্ট্রিস্টের ফেলো প্রকাশিত : ১৪ নভেম্বর ২০১৪


explainer as to why lowest bid not enough to win government tenders as centre emphasises on quality, শুধুমাত্র টেন্ডার (Tender) কতটা কম দর দিচ্ছে সে দিকেই নজর দেওয়া হবে না, একই সঙ্গে কাজের গুণমানের উপরেও নজর দেওয়া হবে। – News18 Bangla\nExplainer: সর্বনিম্ন দর দিয়ে সরকারি কাজের টেন্ডার পাওয়ার যুগ শেষ, বদল আসছে নিয়মে!\nমন্ত্রক বলেছে যে নতুন নির্দেশাবলী প্রণয়ন করেছে সেন্ট্রাল ভিজিল্যান্স কমিশন (Central Vigilance Commission)।\nLast Updated : November 13, 2021, 12:09 IST\n#কলকাতা: যদি কাজ সম্পাদনের গুণমানকে সর্বদা ভারতে সরকারি কাজের শক্তি হিসাবে বিবেচনা করা না হয়, তবে চুক্তি সবসময় সর্বনিম্ন দরদাতার কাছে যাবে। যাই হোক, এই শর্ত এল ওয়ান (L1) পদ্ধতি হিসাবে পরিচিত। আর এটা এখন আর সরকারি চুক্তি প্রদানের প্রাথমিক মাপকাঠি নয়। কারণ নরেন্দ্র মোদি (Narendra Modi) সরকার ক্রয় এবং প্রকল্প ব্যবস্থাপনা প্রক্রিয়ার (Procurement and Project Management Process) সংস্কারের জন্য নতুন নির্দেশিকা এনেছে, যাতে সরকারি কাজে গুণগত মানের উপরে জোর দেওয়া হয়েছে। শুধুমাত্র টেন্ডার (Tender) কতটা কম দর দিচ্ছে সে দিকেই নজর দেওয়া হবে না, একই সঙ্গে কাজের গুণমানের উপরেও নজর দেওয়া হবে। ২৯ অক্টোবর কেন্দ্রীয় অর্থ ও ব্যয় নির্বাহ দফতরের সচিব টি ভি সোমনাথন (T.V. Somanathan) সরকারি সংগ্রহ এবং প্রকল্প পরিচালনা ক্ষেত্রে সংস্কারের লক্ষ্যে নীতি-নির্দেশিকা প্রকাশ করেছেন। এই বিষয়েই আমরা এই প্রতিবেদনে আলোচনা করব।\nআরও পড়ুন: মাত্র ১০ হাজার টাকা দিয়ে শুরু করুন এই ব্যবসা, প্রত্যেক মাসে আয় করবেন ৫০,০০০ টাকা\nকেন্দ্রের প্রবর্তিত ক্রয় সংস্কারগুলি কী কী?\nকেন্দ্রীয় অর্থ মন্ত্রক সরকারি সংগ্রহ এবং প্রকল্প পরিচালনার ক্ষেত্রে সংস্কারের জন্য নির্দেশিকা প্রকাশ করেছে, যাতে সরকারি প্রকল্পগুলি দ্রুত, দক্ষ এবং স্বচ্ছভাবে শেষ করা যায়। মন্ত্রক বলেছে যে নতুন নির্দেশাবলী প্রণয়ন করেছে সেন্ট্রাল ভিজিল্যান্স কমিশন (Central Vigilance Commission)। বিশেষজ্ঞদের সঙ্গে বিশদ পরামর্শ করেই এই নির্দেশিকা প্রকাশ করা হয়েছে। এই সংস্কার সরকারকে সময়মতো সরকারি প্রকল্পগুলি শেষ করতে সহায়তা করবে। আর এক্ষেত্রে অনুমোদিত খরচের সঙ্গে কাজের গুণগত মানের সঙ্গে আপোস করা হবে না। নির্দেশিকা ঘোষণা করার সময় মন্ত্রকয় যোগ করেছে, "অর্থনৈতিক উন্নয়নের গতি বাড়ার সঙ্গে সঙ্গে অযৌক্তিক বাধাগুলি সরিয়ে ফেলা এবং করদাতাদের প্রদত্ত কর যাতে সঠিকভাবে ব্যবহৃত হয়, তার জন্য নতুন নতুন উদ্ভাবনের ব্যবহার নিশ্চিত করার জন্য পদ্ধতি এবং নিয়মগুলি পরীক্ষা করা অপরিহার্য।"\nআরও পড়ুন: প্রিয় রঙ আপনার ব্যক্তিত্ব সম্পর্কে কী বলে? জানলে অবাক হবেন!\nগত বছরের অক্টোবরে নীতি আয়োগ (NITI Aayog) বলেছিল যে ভারতকে তার অর্থনৈতিক বৃদ্ধি বজায় রাখার জন্য পরিকাঠামো ক্ষেত্রে বিপুল বিনিয়োগ করতে হবে। ২০৪০ সালের মধ্যে প্রায় ৪.৫ ট্রিলিয়ন মার্কিন ডলার বিনিয়োগের প্রয়োজন হবে। কিন্তু, তারা এটিও উল্লেখ করেছে যে পরিকাঠামো উন্নয়নের ক্ষেত্রে চ্যালেঞ্জগুলি প্রায়শই প্রকল্পগুলির মসৃণ বাস্তবায়নে বাধা দেয়, তার মানে ভারতে যে ভাবে প্রকল্পগুলি কার্যকর করা হয়, তাতে আমূল সংস্কার প্রয়োজন।\nনতুন ক্রয় বিধি গ্রহণের প্রয়োজনীয়তা কেন হল?\n'প্রকিউরমেন্ট অ্যান্ড প্রজেক্ট ম্যানেজমেন্ট'-র সাধারণ নির্দেশাবলীতে নিয়মিত ব্যবহৃত ক্রয়ের পদ্ধতি ছাড়াও বিকল্প সংগ্রহ পদ্ধতি এবং অন্যান্য উদীয়মান ট্রেন্ড (Emerging Trends) ব্যবহার করার কথা বলা হয়েছে। কয়েকটি মূল সংস্কারের উপর জোর দিয়ে মন্ত্রক বলেছে যে কাজের পেমেন্টের জন্য কঠোর সময়সীমা নির্ধারণ করা অন্তর্ভুক্ত রয়েছে। সময়ে সময়ে পেমেন্ট ঠিকাদারদের, বিশেষত মাইক্রো, ক্ষুদ্র ও মাঝারি উদ্যোগপতিদের হাতে অর্থের জোগান বাড়াবে। এই ভাবে, নতুন নির্দেশে বলা হয়েছে যে বকেয়া যোগ্য পরিমাণের ৭৫ শতাংশের কম নয়, এমন পেমেন্ট ঠিকাদারের বিল জমা দেওয়ার ১০ কার্যদিবসের মধ্যে করা হবে। এই সময়ের মধ্যেই বিল যাচাই করা-সহ সমস্ত প্রক্রিয়া সম্পন্ন করতে হবে। বাকি পেমেন্ট ২৮ কার্যদিবসের মধ্যে চূড়ান্ত খতিয়ে দেখার পরে মিটিয়ে দেওয়া হবে। বিল জমা দেওয়ার ৩০ কার্যদিবসের বেশি হওয়ার পরও পেমেন্ট না হলে বকেয়া বিলের উপরে প্রভিডেন্ট ফান্ডে যত শতাংশ হারে সুদ দেওয়া হয়, সেই হারে সুদ দেওয়া হবে। নির্দেশে বলা হয়েছে যে চূড়ান্ত বিল পরিশোধ করতে হবে কাজ শেষ হওয়ার তিন মাসের মধ্যে।\nসরকারি সংগ্রহের জন্য L1 সিস্টেম কী? কোয়ালিটি এলিমেন্ট এখন কি চালু করা হয়েছে?\nনির্দেশাবলীতে বলা হয়েছে, উপযুক্ত, স্বচ্ছ এবং ন্যায্য পদ্ধতিতে কোনও প্রস্তাব মূল্যায়নের সময় গুণগত মানের প্যারামিটারগুলিকে গুরুত্ব দিতে হবে। এই ধরনের একটি গুণমান সহ খরচ ভিত্তিক নির্বাচন (QCBS) পদ্ধতি প্রথাগত এল ওয়ান (L1)-র বিকল্প হিসাবে চালু করা হয়েছে। এল ওয়ান সিস্টেমের অধীনে চুক্তি সর্বনিম্ন দরদাতাকে দেওয়া হয়। QCBS রুট নেওয়া যেতে পারে যেখানে ক্রয়কে উপযুক্ত কর্তৃপক্ষ দ্বারা 'গুণমান-ভিত্তিক সংগ্রহ' (QOP) হিসাবে ঘোষণা করা হয়েছে এবং অ-পরামর্শমূলক পরিষেবাগুলির জন্য যেখানে চুক্তির আনুমানিক মূল্য কর সহ ১০ কোটি টাকার বেশি নয়। এছাড়াও ক্রয়কারী সংস্থাগুলির মধ্যে একক দরপত্র প্রত্যাখ্যান করার এবং নতুন দরপত্র জারি করার প্রবণতা লক্ষ্য আছে। যা একটি নিরাপদ পদক্ষেপ হিসাবে দেখা হয়। নতুন নির্দেশাবলী বলে যে প্রতিযোগিতার অভাব শুধুমাত্র দরদাতার সংখ্যার ভিত্তিতেই নির্ধারিত হবে না। বিশেষ করে যখন দ্বিতীয়বার দরপত্র ডাকতে গেলে অতিরিক্ত খরচ হয়। সেক্ষেত্রে পরবর্তীকালে উচ্চতর দর জমা দেওয়ার সম্ভাবনা থাকে দরদাতাদের মধ্যে। নতুন নির্দেশাবলী বলে যে একক দরও বৈধ বলে বিবেচিত হবে, তবে কয়েকটি বিষয় মেনে চলতে হবে। সেগুলি হল-বিড জমা দেওয়ার জন্য বিজ্ঞাপন, দরদাতাদের বিড জমা দেওয়ার জন্য পর্যাপ্ত সময়, বাজারদর ইত্যাদির সঙ্গে কোনও আপোস করা হয়নি।\nআরও পড়ুন: মোটা টাকা রিটার্ন চাইলে এই ব্যাঙ্কে করুন এফডি, দেখে নিন কোন ব্যাঙ্ক দিচ্ছে সবচেয়ে বেশি সুদ\nঅন্যান্য মূল সংস্কারগুলি কী কী?\nনতুন নির্দেশিকাগুলি প্রকল্পের অগ্রগতি এবং মূল্যায়নের পর্যালোচনার উপর জোর দিয়েছে। বিশেষত ইলেকট্রনিক পরিমাপ বই (ই-এমবি) এর মতো আরও অন্য ডিজিটাল সিস্টেম ব্যবহার করার কথা বলা হয়েছে। একই সঙ্গে অন্যান্য আইটি ভিত্তিক সমাধানগুলিও ব্যবহারের নির্দেশ দেওয়া হয়েছে। সরকারের আশা, এই সংস্কার লাগু হলে একদিকে যেমন কনট্রাক্টরদের সময় মত পেমেন্ট দিতে সুবিধা হবে তেমনি প্রকল্পটিও স্বচ্ছ এবং সঠিক গুনমানসম্পন্ন হবে। প্রকল্পগুলি বাস্তবায়নে দ্রুত সিদ্ধান্ত নেওয়া যাবে। প্রত্যেকটি প্রকল্পের অগ্রগতির ক্ষেত্রে ইলেকট্রনিক রেকর্ডিং রাখার প্রস্তাব দেওয়া হয়েছে।\nপ্রকল্পের কাজের মান বা ঠিকাদার চুক্তি অনুযায়ী কাজ না করলে সাধারণ ভাবে আইনি পথে হাঁটা হয়। নতুন নির্দেশিকায় আইনি পথে যাওয়ার আগে আলোচনা, মধ্যস্থতার উপরে জোর দেওয়ার কথা বলা হয়েছে। কারণ, আইনি পথে গেলে প্রকল্পের টাইমলাইন এবং সামগ্রিক খরচের উপর মামলার প্রতিকূল প্রভাব পড়বে। আখেরে প্রকল্প শেষ করতে দেরি হবে। এখানে একটি বিষয় উল্লেখ্য যখন কোনও সরকারি সিদ্ধান্ত চ্যালেঞ্জ করে আদালতে যাওয়া হয়, অধিকাংশ ক্ষেত্রে সিদ্ধান্ত ঠিকাদারের পক্ষে যায়। তাই নির্দেশিকা বলে যে ঠিকাদারের আপত্তি ও দাবি পর্যালোচনা করা উচিত। কারণ, মামলা হলে এটি সরকারকে বিশাল আর্থিক ক্ষতির দিকে নিয়ে যায়। যা প্রায়শই সরকারের তহবিলের খরচের চেয়ে অনেক বেশি।\nFirst published: November 13, 2021, 12:09 IST


আজ অমর একুশে। ১৯৫২ সালের এই দিনে বাংলাকে অন্যতম রাষ্ট্রভাষা ঘোষণার দাবীতে ছাত্র-জনতার মিছিলে পুলিশ গুলি চালালে বরকত, সালাম, রফিক, জব্বার, শফিউর নিহত এবং অনেক ভাষা আন্দোলনকারী আহত হন। পরবর্তীতে ১৯৯৯ সালে ইউনেস্কো ২১শে ফেব্রুয়ারিকে আন্তর্জাতিক মাতৃভাষা দিবস ঘোষণা করে। ভাষা আন্দোলনের শহীদদের স্মরণে এই দিনটি রাজশাহী বিশ্ববিদ্যালয়ে আজ যথাযোগ্য মর্যাদায় পালন করা হয়।\nদিবসের প্রথম প্রহর রাত ১২:০১ মিনিটে উপাচার্য প্রফেসর এম আব্দুস সোবহান, উপ-উপাচার্য প্রফেসর আনন্দ কুমার সাহা, উপ-উপাচার্য প্রফেসর চৌধুরী মো. জাকারিয়া, কোষাধ্যক্ষ প্রফেসর এ কে এম মোস্তাফিজুর রহমান আল-আরিফ ও রেজিস্ট্রার প্রফেসর মো. আবদুস সালামসহ প্রশাসনের ঊর্ধতন কর্মকর্তাগণ উপাচার্য ভবন থেকে র‌্যালি করে এসে বিশ্ববিদ্যালয় শহীদ মিনারে পুষ্পস্তবক অর্পণ ও শহীদদের স্মরণে এক মিনিট নীরবতা পালন করেন।\nসেখানে অন্যদের মধ্যে প্রক্টর ও ছাত্র-উপদেষ্টা প্রফেসর মো. লুৎফর রহমান, জনসংযোগ দপ্তরের প্রশাসক ড. মো. আজিজুর রহমান, অনুষদ অধিকর্তা, ইনস্টিটিউটসমূহের পরিচালক, হলসমূহের প্রাধ্যক্ষবৃন্দ প্রমুখ উপস্থিত ছিলেন। এরপর শহীদ স্মৃতি সংগ্রহশালাসহ বিভিন্ন প্রতিষ্ঠান ও সংগঠন শহীদ মিনারে পুষ্পস্তবক অর্পণ করে।


প্রতিযোগীদের পাঁচ লাখ টাকার বই দিল কোয়ান্টাম Dhakatimes24\n| প্রকাশিত : ২১ জুন ২০২১, ২২:৩৭\nবিশ্ব মেডিটেশন দিবস উপলক্ষে আয়োজিত মেডিটেশন বিষয়ক বিভিন্ন প্রতিযোগিতায় ৫৮ জন বিজয়ীকে পাঁচ লাখ টাকারও বেশি মূল্যের বই পুরস্কার দিয়েছে কোয়ান্টাম ফাউন্ডেশন। একই সঙ্গে উপস্থিত প্রত্যেক প্রতিযোগীকে প্রশংসাপত্র ও ‘শুদ্ধাচার’ বই দিয়ে উৎসাহিত করেছে স্বেচ্ছাসেবামূলক এ প্রতিষ্ঠানটি।\nরাজধানীর কাকরাইলের আইডিইবি ভবনে পুরস্কার বিতরণী অনুষ্ঠানের আয়োজন করা হয়। পুরস্কার বিতরণী অনুষ্ঠানে প্রধান অতিথি হিসেবে উপস্থিত ছিলেন দেশের বরেণ্য শিক্ষাবিদ, লেখক, গবেষক, টিভি ব্যক্তিত্ব ও পরমাণু বিজ্ঞানী ড. এম শমশের আলী। বিশেষ অতিথি হিসেবে উপস্থিত ছিলেন শিক্ষাবিদ, বাংলাদেশ গণিত অলিম্পিয়াডের স্বপ্নদ্রষ্টা ও কম্পিউটার বিজ্ঞানী ড. মোহাম্মদ কায়কোবাদ। অনুষ্ঠানে সভাপতিত্ব করেন কোয়ান্টাম ফাউন্ডেশনের মহাপরিচালক মাদাম নাহার আল বোখারী।\nপ্রধান অতিথি বরেণ্য পরমাণু বিজ্ঞানী ড. এম শমশের আলী বলেন, মেডিটেশন চর্চা করলে শারীরিক মানসিক আত্মিক উৎকর্ষ সাধিত হয়। তাই সবারই উচিত নিয়মিত মেডিটেশন চর্চা করা। শিশু-কিশোররা এইরকম আত্মোন্নয়নমূলক ভালো চর্চায় সম্পৃক্ত হলে তারা অনেক বড় মানুষ হবে। জাতি এগিয়ে যাবে।\nবিশেষ অতিথি বাংলাদেশ গণিত অলিম্পিয়াডের স্বপ্নদ্রষ্টা ড. মোহাম্মদ কায়কোবাদ বলেন, তরুণদের মেধা বিকাশের জন্যে নানা ধরনের সৃষ্টিশীল কাজের প্রতিযোগিতা আয়োজন করা জরুরি। চিত্রাঙ্কন, রচনা, ফটোগ্রাফ ইত্যাদি প্রতিযোগিতার ভেতর দিয়ে তারা মননশীল জগতে প্রবেশ করছে। মেডিটেশনের মতো একটি ইতিবাচক অনুশীলন তাদেরকে আরও দক্ষ সৃজনশীল করবে বলে আশা করি।\nবিশ্ব মেডিটেশন দিবস উপলক্ষে মাসব্যাপী এ প্রতিযোগিতায় অংশ নেন দেড় হাজারেরও বেশি প্রতিযোগী। পাঁচটি বিভাগে নানা বয়সীদের জন্যে উন্মুক্ত এ প্রতিযোগিতায় ৫৮ জন বিজয়ী হন। প্রত্যেককে দেয়া হয় ১০ হাজার টাকা মূল্যমানের বই এবং প্রশংসাপত্র। এছাড়াও উপস্থিত প্রত্যেক প্রতিযোগী পান একটি ‘শুদ্ধাচার’ বই এবং প্রশংসাপত্র।\nঅনুষ্ঠানে সভাপতিত্ব করেন কোয়ান্টাম ফাউন্ডেশনের মহাপরিচালক মাদাম নাহার আল বোখারী। স্বাগত বক্তব্য দেন কোয়ান্টাম ফাউন্ডেশনের পরিচালক সমন্বয় মিসেস সুরাইয়া রহমান।\nগত ২১ মে দেশে প্রথমবারের মতো পালিত হয় বিশ্ব মেডিটেশন দিবস। এ উপলক্ষে পক্ষকালব্যাপী এসব প্রতিযোগিতা আয়োজিত হয়। অংশগ্রহণকারীরা বাসায় থেকেই অংশ নেন রচনা, আলোকচিত্র, চিত্রাঙ্কন, অডিও-ভিডিও ও মেডিটেশন বিষয়ক বাক্য লিখন- এই পাঁচ বিভাগের প্রতিযোগিতায়। এ প্রতিযোগিতারই পুরস্কার বিতরণী অনুষ্ঠান হয়ে গেল ২১ জুন বিশ্ব যোগ দিবসের সন্ধ্যায়।


যাঁর স্ত্রীর মাঝে এই ৪টি গুণ আছে সেই স্বামী সৌভাগ্যবান, বিশ্বাস না হলে মিলিয়ে নিন\nস্বামীর জীবনকে সুখসমৃদ্ধিতে ভরিয়ে তোলার ক্ষেত্রে এক জন স্ত্রীর ভূমিকা অত্যন্ত গু‌রুত্বপূর্ণ। প্রাচীন ভারতীয় শাস্ত্রে স্ত্রীর গুণ এবং অপগুণের বর্ণনা দেওয়া হয়েছে। বলা হয়েছে, স্ত্রীর মধ্যে যদি বিশেষ চারটি গুণ থাকে, তা হলে তাঁর স্বামীকে ভাগ্যবান বলে মনে করা যেতে পারে।\nকোন কোন গুণ? আসুন, জেনে নিই—\nসন্তানের জন্য শুধু মাকেই কেন চাকরি ছাড়তে হয়?\nযে কোন সম্পর্কের শুরুতেই একজন পুরুষ যে ভুল গুলো করে ফেলে…জেনে রাখুন\nখালি পায়ে হাঁটলে যে রোগগুলো আপনাকে কখনই স্পর্শ করবে না জেনে নিন বিস্তারিত\nহাঁপানির সমস্যা থাকলে পান করুন এই ভেষজ চা…


/ অপরাধ / এমসি কলেজে গণধর্ষণ: আরেক আসামি তারেকও গ্রেপ্তার\nসিলেট এমসি কলেজের ছাত্রাবাসে সংঘবদ্ধ ধর্ষণের মামলার আরেক আসামি তারেকুল ইসলাম তারেককে গ্রেপ্তার করেছে র‌্যাব। আজ মঙ্গলবার সন্ধ্যায় তাকে গ্রেপ্তার করা হয়।\nগ্রেপ্তার তারেক সুনামগঞ্জ সদর উপজেলার উমেদনগরের রফিকুল ইসলামের ছেলে।\nর‌্যাব-৯ এর অতিরিক্ত পুলিশ সামিউল আলম জানান, মঙ্গলবার সন্ধ্যায় তারেককে গ্রেপ্তার করা হয়েছে।\nতারেককে গ্রেপ্তারের মধ্য দিয়ে এই মামলার এজাহারভুক্ত সব আসামিকেই গ্রেপ্তার করা হলো। এছাড়া এই ঘটনায় জড়িত সন্দেহে আইনুল ও রাজন নামে আরও দুজনকে আটক করেছে র‌্যাব।\nমামলার এজাহারভুক্ত আসামিদের মধ্যে এর আগে সোমবার রাত ১১টার দিকে জৈন্তাপুর উপজেলার হরিপুর থেকে মাহফুজুর রহমানকে গ্রেপ্তার করে কানাইঘাট থানা পুলিশ। এর আগে রবিবার সকালে ছাতক থেকে মামলার প্রধান আসামি সাইফুর রহমান ও মাধবপুর থেকে অর্জুন লস্করকে গ্রেপ্তার করা হয়। ওইদিন রাতেই হবিগঞ্জের নবীগঞ্জ থেকে রবিউল ইসলামকে, হবিগঞ্জ সদর থেকে শাহ মাহবুবুর রহমান রনিকে এবং সিলেটের ফেঞ্চুগঞ্জ থেকে সন্দেহভাজন মো. আইনুদ্দিন ও মো. রাজনকে গ্রেপ্তার করা হয়।\nগ্রেপ্তারদের মধ্যে সাইফুর, অর্জুন ও রবিউলকে সোমবার এবং রনি, রাজন ও আইনুদ্দিনকে মঙ্গলবার পাঁচদিন করে রিমান্ডে নিয়েছে শাহপরান থানা পুলিশ।


জুন 5, 2016 কম স্প্রেড ব্রোকার লেখক নোমান সাহা 93868 দর্শকরা\nওয়েবসাইটের পুনরায় প্রবর্তন এই কোম্পানি তাদের ব্যবসার প্রতি দৃষ্টিভঙ্গি লাগে যে বিচক্ষণ পদ্ধতির দেখায়. এটা সর্বোত্তম-উপলভ্য সেবা প্রদানে তাদের অব্যাহত লক্ষ্য প্রমাণ উপলব্ধ করা হয় এবং তাদের পেশাদারি উইল বহন করেনা. কিন্তু প্রশ্ন হচ্ছে, মানুষের আয় কি গত দুই/তিন মুভিং এভারেজ বছরে দুই/তিন গুণ বৃদ্ধি পেয়েছে? একজন মধ্য আয়ের লোক যার বাৎসরিক বেতন ৪০ থেকে ৫০ হাজার ডলার, তার বেতন কি দুই বা তিন বছরেই ৮০ হাজার থেকে ১৫০ হাজার হয়ে গেছে? যদি তা না হয় তবে সেই ব্যক্তি কি করে দুই থেকে তিন গুণ বেশী মূল্য দিয়ে একটি বাড়ি কিনবে?\nঅন্ধদের মুভিং এভারেজ টাকা চেনার উপায় ফার্মওয়্যার সময় ভুল কাজ - ব্যর্থতার সবচেয়ে সাধারণ কারণ। এই আপগ্রেড প্রক্রিয়ার সময় অসঙ্গতিপূর্ণ সফ্টওয়্যার এবং একটি বিদ্যুৎ অপচয় উভয় একটি নিষ্ক্রিয় ইনস্টলেশন অন্তর্ভুক্ত করতে পারে। তাই ওএসের সংশোধিত সংস্করণ খুব সাবধানে এবং সাবধানে ইনস্টল করা উচিত।\nএই মৌলিক প্রয়োজনীয়তা শুধুমাত্র তার প্রয়োজন হবে একটি ডোমেইন নাম এবং ওয়েব হোস্টিং। আদর্শভাবে, সম্পন্ন একটি সহজ সাইট একটি টেমপ্লেট ফর্ম ভাল হবে, কিন্তু এমনকি সবচেয়ে মৌলিক ভাগ পরিকল্পনা হবে।\nKarina - একটি উচ্চারিত সুবাস সঙ্গে উজ্জ্বল গোলাপী buds। শুধুমাত্র একটি স্টক ক্রমবর্ধমান জন্য উপযুক্ত। কৃত্রিম প্রজনন সঙ্গে ভাল নিবিড় আলো প্রদান করা প্রয়োজন। লিনাক্স operating system এর চারটি ওপেন সোর্স Distribution এর নাম।\n–স্ট্রেঞ্জ । রাহুলের ব্যারিটোন গলার স্বরে ধ্বনিত হয়েছিল ওর হতভম্ব হওয়া । আর মগজের ভেতর মুভিং এভারেজ ফিসফিস হয়েছিল, মার্ক অ্যান্টনির সংলাপ । তার মানে, হুশিয়ারি দিয়ে রাখলেন অসীম গাঙ্গুলি। The Machinist (অসাধারন psychological thriller)\nযাই হোক; উধাহরন; যদি প্রাইস আপট্রেন্ডে মুভিং এভারেজ থাকে তবে আপনাকে ভেলু এরিয়া খুঁজে বের করতে হবে এবং অপেক্ষা করবেন আপনার ভেলু এরিয়ায় মার্কেট রিটাচ করবে এবং নতুন লো তৈরি করবে, যা আপনাকে একটি সুন্দর সুইং পয়েন্ট দিতে পারে ট্রেড করার জন্য। একটি নতুন রিলিজের শুরুতে, আগের বিভাগে সংগৃহীত আইটেম হারিয়ে গেছে। অনুমোদিত প্রোগ্রাম। প্রতিযোগীদের ক্ষেত্রে, নির্বাচিত পণ্য বা পরিষেবাদি ক্রয়ের জন্য অতিরিক্ত পয়েন্ট চার্জ করা হয়। আমরা বিস্মিত যে আমরা পুরস্কার ক্যাটালগের জন্য 50 পয়েন্ট দিয়েছি!\nএছাড়া ফি বেতনের কোর্স, যা আমাদের "বিশেষ মুভিং এভারেজ" বা সম্পর্কে বলুন হল "pinbarah সুপার-সিস্টেমে।" খুব শান্ত, আপনাকে ধন্যবাদ।\nস্প্রেডঃ EURUSD – সর্বনিম্ন ০.৪ (ভ্যারিঅ্যাবল স্প্রেড) এবং ECN একাউন্টে0স্প্রেড আপনি এখন এমন এক পর্যায়ে যেখানে বেশিরভাগ সময় আপনার একাউন্ট Break Even হয় (লাভ লস সমান সমান)। এই সপ্তাহে ১০০ পিপস লাভ করলেন তো পরের সপ্তাহে ১০০ পিপস লস করলেন। এই পর্যায়ে আপনি টাকা হারাচ্ছেন না, আপনি Break Even করছেন। আপনি এখন জানেন আপনি ভাল ট্রেড গুলোই করছেন এবং চ্যাটরুমে আপনি অন্যান্য ট্রেডারদের মুভিং এভারেজ সম্মান পাচ্ছেন। আপনাকে এখনো অনেক পথ যেতে হবে এবং যতই আপনি সামনে এগুবেন ততই আপনি লস করার চাইতে লাভ বেশি করবেন।


খোলাবার্তা২৪ ডেস্ক : হেফাজতের কমিটি বিলুপ্ত, স্বরাষ্ট্রমন্ত্রীর সাথে বৈঠক, জাতীয় পার্টির এক নেতার মাধ্যমে সমঝোতার চেষ্টা- কিছুতেই কাজ হচ্ছে না। হেফাজত নেতাদের বিরুদ্ধে গ্রেপ্তার অভিযান অব্যাহত আছে। সব মামলার তদন্তই দ্রুতগতিতে এগিয়ে যাচ্ছে।\n২৬ মার্চ ভারতের প্রধানমন্ত্রী নরেন্দ্র মোদীর ঢাকা সফরকে কেন্দ্র করে ঢাকাসহ দেশের বিভিন্ন এলাকায় সহিংসতার পর হেফাজত ভেবেছিল তারা পরিস্থিতি সামলাতে পারবে। কিন্তু মামুনুল হকের রিসোর্ট কাণ্ডের পর চাপে পড়ে যায় হেফাজত। আর মামুমুল হককে গ্রেপ্তারের পর তারা আরো দুর্বল হয়ে যায়।\nকারণ মামুনুল হক হেফাজতের বিভিন্ন কর্মসূচি ঘোষণা ও বাস্তবায়নে মধ্যমনি হিসেবে কাজ করতেন। শুধু মামুনুল হক নয় এ পর্যন্ত হেফাজতের ছোট-বড় ৪৫ জন নেতাসহ ৯০০ জনকে গ্রেপ্তার করা হয়েছে, যা হেফাজতকে চূড়ান্তভাবে দুর্বল করেছে।\nএ ছাড়া ২০১৩ সালের ৫ মে শাপলা চত্বরের ঘটনায় ঢাকাসহ সারাদেশে মামলা হয়েছিল ৮৩টি। ওই সব মামলায়ও ৮০ হাজারের মত আসামি বলে পুলিশ সদর দপ্তর থেকে জানা গেছে। এর বাইরে ২০১৫ সাল থেকে ২০২০ সালের মধ্যে আরো ২০টি মামলা হয়েছে হেফাজতের বিরুদ্ধে।\nতার মধ্যে ২০১৬ সালে ব্রাহ্মণবাড়িয়ায় নাশকতার ঘটনায় মামলা হয়েছে ১২ টি। নতুন আর পুরানো মিলিয়ে হেফাজতের নেতা-কর্মীদের বিরুদ্ধে মোট মামলা হয়েছে ২৫৪টি । আর এই সব মামলায় মোট আসামি এক লাখ ৮০ হাজারেরও বেশি।\nশাপলা চত্বরসহ পুরনো মামলার ২৯টিতে এখন পর্যন্ত চার্জশিট দেয়া হয়েছে । তিনটি মামলায় দেয়া হয়েছে ফাইনাল রিপোর্ট।\nজানা গেছে আরো ৭০টি মামলার চার্জশিট দুই-এক মাসের মধ্যে দেয়া হবে। মামলাগুলোর তদন্ত করছে সিআইডি, পিবিআই, ডিবি ও স্থানীয় থানা পুলিশ। পুলিশ সদর দপ্তর থেকে সব বিভাগকে মামলাগুলোর তদন্ত দ্রুত শেষ করার নির্দেশ দেয়া হয়েছে।\nআর ২৬ মার্চ ও তার পরে যে মামলা হয়েছে সেগুলোর তদন্তও দ্রুত গতিতে এগোচ্ছে। পুলিশ ব্যুরো অব ইনভেস্টিগেশনের(পিবিআই) প্রধান ডিআইজি বনজ কুমার মজুমদার ডয়চে ভেলেকে বলেন,” আমরা মামলাগুলোর তদন্ত দ্রুতই শেষ করতে চাই। আশা করি দ্রুতই শেষ করতে পারব।”\nঅন্য সাধারণ মামলার চেয়ে হেফাজতে ইসলামের নেতা-কর্মীদের বিরুদ্ধে মামলার তদন্তে এত সময় লাগে কেন জানতে চাইলে তিনি বলেন,” একেকটি মামলায় শত শত আসামি। এর সাক্ষী প্রমাণ জোগাড় করতে সময় লাগে। অনেক ভিডিও ফুটেজ দেখতে হয়। আবার একজনকে গ্রেপ্তার করলে নতুন তথ্য জানা যায়, নতুন নাম আসে, তাদের ব্যাপারে আবার তথ্য নিতে হয় বলে সময় লাগে।”\nমঙ্গলবার রাতে স্বরাষ্ট্রমন্ত্রীর বাসায় হেফাজত নেতারা বৈঠক করে চার দফা লিখিত দাবি জানালেও তাদের অলিখিত দাবি ছিল ‘যাদের দোষ কম” তাদের যেন আর ধরা না হয়।\nতারা এখন তাদের অস্তিত্ব রক্ষায় ‘সরকারের সুদৃষ্টি চাইছে। হেফাজতের পক্ষে বৈঠকে নেতৃত্ব দেন বিলুপ্ত কমিটির মহাসচিব এবং আহ্বায়ক কমিটির সদস্য সচিব মাওলানা নুরুল ইসলাম জিাহাদী।\nতিনি বলেন,” আমরা প্রধানত গ্রেপ্তারকৃতদের মুক্তি ও মামলা প্রত্যাহারের দাবি জানিয়েছি।”\nতাহলে মামলাগুলো কি ঠিক নেই? এই প্রশ্নের জবাবে তিনি বলেন,” এটাতো উকিলরা বলতে পারবেন । আমি কী করে বলব। আর সারাদেশের খবর তো আমার পক্ষে জানা সম্ভব নয়। ”\nতিনি আরেক প্রশ্নের জবাবে বলেন,” মামলার ব্যাপারে আমাদের অবস্থান আবার কী হবে! সরকার যা করার করছে। আমরা শুধু দাবি করছি। আগেও করেছি। আরো করব।” তথ্যসূত্র: ডয়চে ভেলে\nপূর্বের খবর শ্রীলংকা ক্রিকেট দল আসছে ১৬ মে\nপরের খবর চিকিৎসার জন্য খালেদা জিয়াকে বিদেশ নেয়ার বিষয়ে সরকার ইতিবাচক\nট্টগ্রামে বাস্তুহারা সমিতির সভাপতি উত্তম ও সম্পাদক সালাহ উদ্দিন নির্বাচিত\nআগৈলঝাড়ায় গৈলা মডেল মাধ্যমিক বিদ্যালয়ের ১২৮তম প্রতিষ্ঠাবার্ষিকী পালন